മുന് എംപിയും വ്യവസായിയുമായ കെ ഡി സിങിനെ ഇഡി അറസ്റ്റ് ചെയ്തു\nThu Jan 28 2021 13:38:42 GMT+0530 (India Standard Time)\nBSR13 Jan 2021 6:08 PM GMT\nന്യൂഡല്‍ഹി: കള്ളപ്പണം വെളുപ്പിച്ചെന്ന് ആരോപിക്കപ്പെട്ട കേസില് തൃണമൂല് കോണ്‍ഗ്രസ് മുന് രാജ്യസഭാ എംപിയും വ്യവസായിയുമായ കെ ഡി സിങിനെ എന്‍ഫോഴ്‌സ്‌മെന്റ് ഡയറക്ടറേറ്റ് അറസ്റ്റ് ചെയ്തു. ആല്‍ക്കെമിസ്റ്റ് ഗ്രൂപ്പ് കേസിലെയും ഭവന സൊസൈറ്റി അഴിമതിയുമായി ബന്ധപ്പെട്ട് 2019 ല് ഇദ്ദേഹത്തിന്റെ സ്ഥാപനങ്ങളില് ഇഡി റെയ്ഡ് നടത്തിയിരുന്നു. ആല്‍ക്കെമിസ്റ്റ് ഗ്രൂപ്പ് സ്ഥാപകനായ സിങ് 2012 വരെ അതിന്റെ ചെയര്‍മാനായിരുന്നു. 1,900 കോടി രൂപയുടെ പോന്‍സി അഴിമതിയുമായി ബന്ധപ്പെട്ട രണ്ട് കള്ളപ്പണം വെളുപ്പിക്കല് കേസുകളുടെ ഭാഗമായാണ് അറസ്റ്റ്.\n2019 ജനുവരിയില് 239 കോടിയിലേറെ വിലമതിക്കുന്ന സ്ഥാപനത്തിന്റെ ആസ്തി ഇഡി കണ്ടുകെട്ടിയിരുന്നു. അനധികൃത നിക്ഷേപ പദ്ധതി വഴി 2015 വരെ 1,916 കോടി രൂപ പൊതുജനങ്ങളില് നിന്ന് ശേഖരിച്ചെന്നാണ് ആരോപണം. 2016ലാണ് കേസില് അന്വേഷണം തുടങ്ങിയത്. 2014 ഏപ്രിലില് കെ ഡി സിങ് തൃണമൂല് കോണ്‍ഗ്രസ് ടിക്കറ്റില് രാജ്യസഭയിലേക്ക് തിരഞ്ഞെടുക്കപ്പെട്ടെങ്കിലും അഴിമതി ആരോപണത്തെ തുടര്‍ന്ന് പാര്‍ട്ടിയില് നിന്ന് പുറത്തായി. കഴിഞ്ഞ വര്‍ഷം ഏപ്രിലിലാണ് ഇദ്ദേഹത്തിന്റെ കാലാവധി അവസാനിച്ചത്. കെ ഡി സിങ്ങിന് ഇപ്പോള് പാര്‍ട്ടിയുമായി യാതൊരു ബന്ധവുമില്ലെന്ന് മുതിര്‍ന്ന തൃണമൂല് നേതാവ് സൗഗാത റോയ് പറഞ്ഞു.\nKD Singh Former Parliamentarian KD Singh Money Laundering Case


രാജ്യത്ത് കോവിഡ് കേസുകൾ വർധിക്കുന്നത് രണ്ടാം തരംഗത്തിന്റെ തുടക്കം? | Malayali Manasu\nHome Kerala രാജ്യത്ത് കോവിഡ് കേസുകൾ വർധിക്കുന്നത് രണ്ടാം തരംഗത്തിന്റെ തുടക്കം?\nരാജ്യത്ത് കോവിഡ് കേസുകൾ വർധിക്കുന്നത് രണ്ടാം തരംഗത്തിന്റെ തുടക്കം?\nദൽഹി: രാജ്യത്ത് കോവിഡ് കേസുകൾ വർധിക്കുന്നത് രണ്ടാം തരംഗത്തിന്‍റെ തു‌ടക്കമാകാമെന്ന് എയിംസ് ഡയറക്ടർ ഡോ. രൺദീപ് ഗുലേറിയ.\nറിപ്പോർട്ടുകൾ പ്രകാരം കോവിഡ് വ്യാപനം പ്രാദേശികമായാണ് ഉണ്ടായിരിക്കുന്നത്. ഇത് രാജ്യത്തിന്‍റെ മറ്റ് ഭാഗങ്ങളിലേക്ക് പടരാനുള്ള സാധ്യത തള്ളിക്കളയാനാകില്ലെന്നും അദ്ദേഹം മുന്നറിയിപ്പ് നൽകി.\nകഴിഞ്ഞ ഒരാഴ്ച 30 ശതമാനം കോവിഡ് കേസുകളാണ് വര്‍ധിച്ചത്. പുതിയ കേസുകളിൽ മഹാരാഷ്ട്രയിൽ നിന്നുമാത്രം 60 ശതമാനം കേസുകളാണ് റിപ്പോർട്ട് ചെയ്യുന്നത്. പകർച്ചവ്യാധി മറ്റ് സംസ്ഥാനങ്ങളിലേക്കും വ്യാപിക്കുന്നുണ്ട്.\nമൈക്രോ കണ്ടെയ്ൻമെന്‍റ് സോണുകള് പോലെ കഴിഞ്ഞവര്‍ഷം അനുവര്‍ത്തിച്ച മാര്‍ഗങ്ങള് തേടാവുന്നതാണ്. വാക്‌സിനേഷന് പരിപാടി കൂടുതല് വിപുലമാക്കാന് വിവിധ ഭാഗങ്ങളില് നിന്ന് ആവശ്യം ഉയരുന്നുണ്ട്\nPrevious articleഇടതുമുന്നണിയുടെ നിയമസഭാ തെരഞ്ഞെടുപ്പിനുള്ള പ്രകടന പത്രിക ഇന്ന് പുറത്തിറക്കും.\nNext articleകോവിഡ് കേസുകൾ വർധിക്കുന്നു പ്രധാനമന്ത്രി മുഖ്യമന്ത്രിമാരുടെ യോഗം വിളിച്ചു .


ദൃഷ്ടിദോഷം: മാധവന് നായര്‍ക്ക് ഒരു മണി ഓര്‍ഡര്..\nചന്ദ്രനിലെ വസ്തുവിനൊക്കെ ,ന്റീശോയേ ,എന്താ ഒരു ഡിമാന്‍ഡെന്നറിയ്യോ,ഇനി?ഇന്ന് വെള്ളം കിട്ടി.നാളെ റോക്കറ്റ് വിടുമ്പോ നിധി കിട്ടും,ട്ടൊ,സ്വര്‍ണ്ണ നിധി.അത് സായിപ്പന്മാര് സ്ഥലം വാങ്ങി അടിച്ചുമാറ്റും മുന്‍പ് ഒന്നു കരാറക്കണ്ടെ മ്മക്ക് ?എപ്പോഴും ഒരു മുഴം നീട്ടിയെറിയണമെന്നാ ന്റപ്പന് കാലിച്ചാക്ക് ലോനപ്പന് പഠിപ്പിച്ചേ!”\nകലക്കി..നര്‍മ്മം മര്‍മ്മത്ത് തന്നെയാണ്...\nപ്രിയപ്പെട്ട, അന്തോണീ, അത് നേരിട്ടന്വേഷിച്ചാ കിട്ടില്ല... ബ്രോക്കര്‍മാരുണ്ട്. കുരുത്തംകെട്ടവന് നാസയുടെ ഒഫീഷ്യല് സൈറ്റില് റെജിസ്റ്റര് ചെയ്ത ബ്രോക്കറാ. പലരും അവീടെ ബ്രോക്കറാന്നു പറയുന്നുണ്ട്. ചതിയില് പെടരുത്.\nകേരളാ റിജിയണില് ഇപ്പൊ ചന്ദ്രനിലെ കംപ്ലീറ്റ് കാര്യങ്ങളും ഞാനാണ് കൈകാര്യം ചെയ്യുന്നത്.\nഅവിടെ വെള്ളമുള്ളത്കൊണ്ട്ഇപ്പൊ ബാര് ലൈസന്സും കൊടുക്കുന്നുണ്ട്. ഇന്നലെയാണ് നാസയുടെ ഉന്നത തല എക്സിക്യൂട്ടീവ് യോഗം അതു തീരുമാനിച്ചത്. മറ്റന്നാ മുതല് അപ്ലിക്കേഷന് സമര്‍പ്പിക്കാം.\nഇതുപോലെ ഒരു പാടു ബിസിനസ്സ് ഓപ്പര്‍ച്യൂണിറ്റീസ് അവിടെ വരുന്നുണ്ട്. എന്റെ വെബ്സൈറ്റില് റെജിസ്റ്റര് ചെയ്താല് കാര്യങ്ങള് അപ്പോ അപ്പോ മെയില് അയക്കുന്നതാണ്. റെജിസ്റ്റ്രേഷന് ഫീസ് ഡോളറിലോ യൂറോയിലോ മത്രമേ സ്വീകരിക്കൂ.\nസ്വന്തം .. കുകകുകെ.\nകാലിച്ചാക്ക് ലോനപ്പന് ചേട്ടന്റെ മോനേ ..അന്തോണി ...നീ ആള് പുലിയാ പുലി ...സ്ഥാലം വാങ്ങികഴിഞ്ഞു ..ഒരു പെട്ടികട വക്കാനുള്ള സ്ഥലം നമ്മക്കൂടെ ..തരണേ ...ട്ടോ\nഅന്തോനീ...ആ കുരുത്തം കെട്ടവനുള്ളത് കുളത്തില് ഇട്ടോളൂ...ബ്ലൂം.\nനന്ദി,സ്നേഹിതരേ,നന്ദി.കാലിച്ചാക്ക് ലോനപ്പന് ചന്ദ്രനില് തന്നെ സ്ഥലം കച്ചോടമാക്കും;കണ്ടോ!


കാസര്‍കോട് യൂത്ത് കോണ്‍ഗ്രസ് പ്രവര്‍ത്തകരുടെ കൊലപാതകത്തിന് പിന്നില് സിപിഐ.! രാഷ്ട്രീയ വൈരാഗ്യം മൂലമെന്ന് എഫ്‌ഐആര് - BIGNEWSLIVE | Latest Malayalam News\nകാസര്‍കോട്: കാസര്‍കോട് യൂത്ത് കോണ്‍ഗ്രസ് പ്രവര്‍ത്തകരുടെ കൊലപാതകത്തിന് പിന്നില് സിപിഐ പ്രാദേശിക നേതൃത്വമെന്ന് റിപ്പോര്‍ട്ട്. രാഷ്ട്രീയ വൈരാഗ്യം മൂലമെന്ന് എഫ്‌ഐആര് രേഖപ്പെടുത്തി.\nനേരത്തെ സിപിഐ പ്രാദേശിക നേതാവിനെ ആക്രമിച്ചതില് ഉള്ള പ്രതികാരമാണ് കൊലപാതകത്തിന് കാരണം. ലോക്കല് കമ്മിറ്റി അംഗത്തെ ആക്രമിച്ച കേസില് ശരത്ലാല് ഒന്നാം പ്രതിയും കൃപേഷ് ആറാം പ്രതിയും ആയിരുന്നു. ഇരുവര്‍ക്കും നേരത്തേ ഭീഷണിയുണ്ടായിരുന്നുവെന്നും എഫ്‌ഐആറില് പറയുന്നു.\nശരത് ലാലിന് കഴുത്തിന്റെ വലതുവശത്ത് ആഴത്തിലുള്ള വെട്ടേറ്റിട്ടുണ്ട്. ഇരുകാലുകളിലുമായി അഞ്ച് വെട്ടുകളും ശരത്ലാലിന് ഏറ്റിട്ടുണ്ട്. അസ്ഥിയും മാംസവും തമ്മില് കൂടിക്കലര്‍ന്ന രീതിയില് മാരകമായ മുറിവുകളാണ് കാലുകളില്.\nകൃപേഷിന്റെ നെറ്റിയുടെ തൊട്ടുമുകളില് മൂര്‍ദ്ധാവില് ആഴത്തിലുള്ള ഒറ്റ വെട്ടാണ് ഏറ്റിരിക്കുന്നത്. 11 സെന്റീമീറ്റര് നീളത്തിലും രണ്ട് സെന്റീമീറ്റര് ആഴത്തിലുമുള്ള വെട്ടേറ്റ് തലയോട് തകര്‍ന്ന് സംഭവസ്ഥലത്തുതന്നെ കൃപേഷ് മരിച്ചു. ആശുപത്രിയിലേക്ക് കൊണ്ടുപോരുന്നതിനിടെയാണ് ശരത്ലാല് മരിച്ചത്. കൊടുവാള് പോലെയുള്ള ആയുധം ഉപയോഗിച്ചാണ് ഇരുവരേയും വെട്ടിക്കൊലപ്പെടുത്തിയത് എന്നാണ് പ്രാഥമിക നിഗമനം.\nTags: FIRkasarkode deathKeralapoliceyouth congress death\nഇന്ത്യയുടെ പണവും സുരക്ഷയും കൈപ്പറ്റി പാകിസ്താന് പാദസേവ; കേന്ദ്രസര്‍ക്കാര് വിഘടനവാദികള്‍ക്കായി ചെലവഴിച്ചത് കോടികള്\n'മിന്നല് ഹര്‍ത്താലുകള്‍ക്ക് വിലക്ക്', കോടതി ഉത്തരവ് സ്വാഗതം ചെയ്ത ചെന്നിത്തലയുടെ പഴയ പോസ്റ്റ് കുത്തിപ്പൊക്കി സോഷ്യല് മീഡിയ; ഇന്നത്തെ വിശുദ്ധ ഹര്‍ത്താല് ഒരാഴ്ച മുമ്പ് നിശ്ചയിച്ചതാണോ, ചോദ്യ ശരങ്ങളുമായി ജനങ്ങള്\nയൂത്ത് കോണ്‍ഗ്രസ് പ്രവര്‍ത്തകര് കൊല്ലപ്പെട്ട സംഭവം; പ്രതിഷേധാര്‍ഹവും അപലനീയവുമാണെന്ന് കോടിയേരി ബാലകൃഷ്ണന്


(എ) വിളവെടുപ്പ് സുഗമമാക്കുന്നതിന് നെല്‍കര്‍ഷകര്‍ക്ക് സഹകരണ ബാങ്കുകള് നല്‍കുന്ന സഹായങ്ങള് എന്തെല്ലാമാണ്;\n(ബി) കൂടുതല് കൊയ്ത്ത് യന്ത്രങ്ങള് വാങ്ങുന്നതിന്ധനസഹായം ലഭ്യമാക്കുന്നതിനുള്ള നടപടികള് സ്വീകരിക്കുമോ?\nനെല്‍കൃഷിക്ക് വേണ്ടി പലിശരഹിത വായ്പ\n(എ) നെല്‍കൃഷിക്ക് വേണ്ടി പലിശരഹിത വായ്പകള് വിതരണം ചെയ്യുന്നതിന് സഹകരണ ബാങ്കുകള് എന്തെല്ലാം നടപടികള് കൈകൊണ്ടിട്ടുണ്ട് ;\n(ബി) ഇതിന് പുതിയ കര്‍ഷകസേവനകേന്ദ്രങ്ങള് തുറക്കുന്ന കാര്യം പരിഗണിക്കുമോ ;\n(സി) ഇതിനായി എന്തെല്ലാം നടപടികള് എടുത്തിട്ടുണ്ട് ?\nകേപ്പിന്റെ സ്ഥാപനങ്ങളിലെ നിര്‍മ്മാണപ്രവര്‍ത്തനങ്ങള്\n(എ) കേപ്പിന്റെ സ്ഥാപനങ്ങളില് ടെണ്ടര് വിളിക്കാതെ പത്തുലക്ഷത്തില് കൂടുതല് തുക അടങ്കല് വരുന്ന നിര്‍മ്മാണ പ്രവര്‍ത്തനങ്ങള് നടത്തിയിട്ടുണ്ടോ;\n(ബി) എങ്കില് ഏതെല്ലാം;\n(സി) പ്രസ്തുത പ്രവര്‍ത്തനങ്ങള് നടത്തുന്നതിന് സ്ഥാപനങ്ങളെയോ വ്യക്തികളെയോ തെരഞ്ഞെടുക്കാന് സ്വീകരിച്ച മാനദണ്ഡം വ്യക്തമാക്കുമോ?\n(ഡി) അതിനായി അഡ്വാന്‍സ് നല്‍കിയിട്ടുണ്ടോ; എങ്കില് എത്രയെന്ന് വ്യക്തമാക്കുമോ;\n(ഇ) പ്രസ്തുത പ്രവര്‍ത്തനങ്ങള് ഏറ്റെടുത്ത വ്യക്തികളുടെയോ സ്ഥാപനങ്ങളുടെയോ മുന് പരിചയം വെളിപ്പെടുത്തുമോ?\nകേപ്പിന്റെ സ്ഥാപനങ്ങളിലെ നിര്‍മ്മാണ പ്രവര്‍ത്തനങ്ങള്\n(എ) കേപ്പിന്റെ ഏതെങ്കിലും നിര്‍മ്മാണ പ്രവര്‍ത്തനങ്ങളില് എഗ്രിമെന്റ് വച്ചതിനുശേഷം നിരക്കുകള് കൂട്ടി നല്‍കിയിട്ടുണ്ടോ;\n(ബി) എങ്കില് ഏതെല്ലാം നിര്‍മ്മാണ പ്രവര്‍ത്തനങ്ങള്‍ക്കാണ് നിരക്കുകള് കൂട്ടി നല്‍കിയത്;\n(സി) ഏത് കോണ്‍ട്രാക്ടര്‍ക്കാണ് നിരക്ക് കൂട്ടി നല്‍കിയത്;\n(ഡി) പ്രസ്തുത നിരക്ക് വര്‍ദ്ധനയ്ക്ക് കേപ്പ് എക്സിക്യൂട്ടീവ് കമ്മിറ്റിയുടെയും ഗവണ്‍മെന്റിന്റെയും അംഗീകാരം വാങ്ങിയിട്ടുണ്ടോ;\n(ഇ) വിശദാംശങ്ങള് ലഭ്യമാക്കുമോ?\nകേപ്പിന്റെ സ്ഥാപനങ്ങളിലെ ചട്ടവിരുദ്ധ നിയമനം\n(എ) കഴിഞ്ഞ നിയമസഭ തെരഞ്ഞെടുപ്പിന്റെ പെരുമാറ്റച്ചട്ടം നിലവില് വന്നശേഷം കേപ്പിന്റെ ഏതെല്ലാം സ്ഥാപനങ്ങളില് ഏതെല്ലാം തസ്തികകളില് നിയമനങ്ങള് നടത്തിയിട്ടുണ്ട്;\n(ബി) അപ്രകാരം നിയമനം നല്‍കപ്പെട്ടവരുടെ പേരും മേല് വിലാസവും വെളിപ്പെടുത്തുമോ; നേരിട്ടുള്ള നിയമനത്തിന് നോട്ടിഫിക്കേഷനില് പറഞ്ഞ യോഗ്യതയുള്ളവരെ തന്നെയാണോ നിയമിച്ചിട്ടുള്ളത്;\n(സി) എങ്കില് ഓഫീസര് തസ്തികകള് അടക്കം നിയമനം ലഭിച്ചവരില് ആരെങ്കിലും ജോലി ചെയ്യാതെ ശമ്പളം പറ്റുന്നതായി ശ്രദ്ധയില്‍പ്പെട്ടിട്ടുണ്ടോ;\n(ഡി) എങ്കില് അതിന്റെ വിശദാംശങ്ങള് വ്യക്തമാക്കുമോ;\n(ഇ) അപ്രകാരം ചട്ടവിരുദ്ധമായുള്ള നിയമനങ്ങള്‍ക്ക് ഉത്തരവാദിയായവര്‍ക്കെതിരെ എന്ത് നടപടിയാണ് സ്വീകരിച്ചിട്ടുള്ളതെന്ന് വ്യക്തമാക്കുമോ?\nഹൌസിംഗ് സഹകരണ സംഘങ്ങള്\n(എ) ഹൌസിംഗ് ഫെഡറേഷനില് അഫിലിയേറ്റ് ചെയ്തിട്ടുള്ള ഹൌസിംഗ് സഹകരണ സംഘങ്ങളുടെ പ്രവര്‍ത്തനം വിലയിരുത്തിയിട്ടുണ്ടോ;\n(ബി) പ്രസ്തുത സംഘങ്ങള് വായ്പകള്‍ക്ക് അമിത പലിശ ഈടാക്കുന്നതായി ശ്രദ്ധയില്‍പ്പെട്ടിട്ടുണ്ടോ; എങ്കില് പലിശനിരക്ക് കുറയ്ക്കുവാന് നടപടി സ്വീകരിക്കുമോ;\n(സി) ആധാരം വച്ചുള്ള വായ്പകളില് വായ്പതുക അടച്ചു തീര്‍ന്നിട്ടും ആധാരങ്ങള് മടക്കികിട്ടാത്ത കാര്യം ശ്രദ്ധയില്‍പ്പെട്ടിട്ടുണ്ടോ; എങ്കില് കാരണമെന്തെന്ന് വിശദമാക്കുമോ;\n(ഡി) ആശ്വാസ് പദ്ധതിയുടെ ആനുകൂല്യം ഹൌസിംഗ് സഹകരണ സംഘങ്ങള് വായ്പകാര്‍ക്ക് നല്‍കുന്നില്ല എന്ന കാര്യം ശ്രദ്ധയില്‍പ്പെട്ടിട്ടുണ്ടോ; എങ്കില് കാലാകാലങ്ങളില് സര്‍ക്കാര് നിര്‍ദ്ദേശിക്കുന്ന ഇളവുകള് നല്‍കുവാന് ഹൌസിംഗ് ഫെഡറേഷനും ഹൌസിംഗ് സഹകരണ സംഘങ്ങള്‍ക്കും നിര്‍ദ്ദേശം നല്‍കുമോ?\nസ്വയംസഹായ സംഘങ്ങള്‍ക്ക് കുറഞ്ഞ പലിശയ്ക്ക് വായ്പ\n(എ) കുടുംബശ്രീ ഉള്‍പ്പെടെയുളള സ്വയംസഹായ സംഘങ്ങള്‍ക്ക് എത്ര ശ്മശാനം പലിശയ്ക്കാണ് സഹകരണ ബാങ്കുകള് വായ്പ നല്‍കുന്നത്;\n(ബി) പ്രസ്തുത വായ്പയ്ക്ക് സര്‍വ്വീസ് ചാര്‍ജ് ഈടാക്കുന്നുണ്ടോ; എങ്കില് എത്ര ശതമാനം;\n(സി) പ്രസ്തുത വായ്പകളുടെ പലിശ കുറയ്ക്കുവാന് നടപടി സ്വീകരിക്കുമോ; വായ്പകള്‍ക്ക് ഈടാക്കുന്ന സര്‍വീസ് ചാര്‍ജ് ഒഴിവാക്കുവാന് നടപടി സ്വീകരിക്കുമോ?\n(എ) വായ്പയെടുത്ത സഹകാരികള് മരണപ്പെട്ടാല് ലോണ് തിരിച്ചടക്കുന്നതില് എന്തെല്ലാം ഇളവുകള് അനുവദിക്കുന്നുണ്ട് ; ഇത് സംബന്ധിച്ച ഉത്തരവുകളുടെ കോപ്പി ലഭ്യമാക്കുമോ ;\n(ബി) ഈ സര്‍ക്കാര് അധികാരമേറ്റശേഷം പുതുതായി എന്തെങ്കിലും ആശ്വാസപദ്ധതി ആരംഭിച്ചിട്ടുണ്ടോ ; എങ്കില് ആയതിന്റെ വിശദവിവരങ്ങള് ലഭ്യമാക്കുമോ ;\n(സി) പ്രസ്തുത പദ്ധതികളുടെ ആനുകൂല്യം ലഭിക്കാത്തത് സംബന്ധിച്ച് പരാതികള് ലഭിച്ചിട്ടുണ്ടോ ; എങ്കില് ജില്ല തിരിച്ചുള്ള വിവരങ്ങള് ലഭ്യമാക്കുമോ ;\n(ഡി) പ്രസ്തുത ആശ്വാസ പദ്ധതി നടപ്പാക്കാത്ത സംഘങ്ങളുടെ പേരില് നടപടി സ്വീകരിക്കു മോയെന്ന് വ്യക്തമാക്കാമോ ?\nസഹകരണ പരീക്ഷാ ബോര്‍ഡ് ചെയര്‍മാന് നിയമനം\n(എ) സഹകരണ പരീക്ഷാ ബോര്‍ഡ് ചെയര്‍മാനായി നിയമനം ലഭിക്കുന്നതിന് കഴിഞ്ഞ സര്‍ക്കാര് ഏര്‍പ്പെടുത്തിയ മാനദണ്ഡങ്ങള് എന്തെല്ലാമെന്ന് വ്യക്തമാക്കാമോ;\n(ബി) നിലവില് ചെയര്‍മാനായി നിയമിതനായ വ്യക്തിയുടെ പേര്, മേല്‍വിലാസം എന്നിവ വ്യക്തമാക്കാമോ;\n(സി) പ്രസ്തുത വ്യക്തിക്ക് മാനദണ്ഡങ്ങള് അനുസരിച്ചുള്ള യോഗ്യത ഉണ്ടോ;\n(ഡി) പ്രസ്തുത തസ്തികയ്ക്കുള്ള യോഗ്യതയില് ഇളവ് വരുത്തി ഈ സര്‍ക്കാര് ഉത്തരവ് പുറപ്പെടുവിച്ചിട്ടുണ്ടോ;\n(ഇ) എങ്കില് പ്രസ്തുത ഇളവ് വരുത്തുന്നതിന് സര്‍ക്കാരിനെ പ്രേരിപ്പിച്ച ഘടകങ്ങള് എന്തൊക്കെയെന്ന് വ്യക്തമാക്കാമോ?\nസെല്‍ഫ് ഫിനാന്‍സിംഗ് പെന്‍ഷന് സ്കീം\n(എ) സഹകരണ സംഘം ജീവനക്കാരുടെ സെല്‍ഫ് ഫിനാന്‍സിംഗ് പെന്‍ഷന് സ്കീം പ്രവര്‍ത്തനം സംബന്ധിച്ച വാര്‍ഷിക റിപ്പോര്‍ട്ട് ലഭിച്ചിട്ടുണ്ടോ; എങ്കില് വിശദാംശങ്ങള് വെളിപ്പെടുത്തുമോ;\n(ബി) പ്രസ്തുത റിപ്പോര്‍ട്ട് പെന്‍ഷന് ബോര്‍ഡ് അംഗീകരിച്ചിട്ടുളളതാണോ;\n(സി) പ്രസ്തുത സ്കീമില് നിന്ന് എത്ര പേര്‍ക്ക് പെന്‍ഷനും കുടുംബപെന്‍ഷനും നല്‍കിവരുന്നുണ്ട്; പെന്‍ഷന് സ്കീം വിഭാവനം ചെയ്തതിനനുസൃതമായി തുടര്‍ന്നു പോകുന്നതിന് എന്തെങ്കിലും പ്രയാസം നേരിടുന്നുണ്ടോ;\n(ഡി) പ്രസ്തുത സ്കീം പ്രകാരം എന്തു തുക നിക്ഷേപമുണ്ട് എന്നും അത് എവിടെയാണെന്നും വ്യക്തമാക്കാമോ;\n(ഇ) പെന്‍ഷന് ഫണ്ടിലേക്കുളള എത്ര തുക കുടിശ്ശികയായിട്ടുണ്ട്?\nഉപഭോക്തൃ മേഖലയ്ക്ക് പ്രത്യേക പരിഗണന\n(എ) ഉപഭോക്തൃ മേഖലയ്ക്ക് പ്രത്യേക പരിഗണന നല്‍കുന്നതിന് സഹകരണ വകുപ്പ് കൈക്കൊണ്ടിട്ടുള്ള നടപടികള് എന്തെല്ലാമെന്ന് വെളിപ്പെടുത്തുമോ;\n(ബി) ഇതിനായി കൂടുതല് സ്ഥലങ്ങളില് നീതി സ്റോറുകളും നീതി മെഡിക്കല് സ്റോറുകളും തുറക്കുന്ന കാര്യം പരിഗണിക്കുമോ;\n'സഹകരണം' എന്ന പേര് ദുരുപയോഗം ചെയ്യുന്ന നടപടി\n(എ) സഹകരണ നിയമം അനുസരിച്ചല്ലാതെ രജിസ്റര് ചെയ്ത് പ്രവര്‍ത്തിച്ചു വരുന്ന സ്ഥാപനങ്ങള് സഹകരണ സ്ഥാപനങ്ങളാണെന്ന് തോന്നിപ്പിക്കുന്ന വിധത്തില് പേരിടുന്നത് ശ്രദ്ധയില്‍പ്പെട്ടിട്ടുണ്ടോ;\n(ബി) അത്തരത്തില് പേരിടുന്നതിന് നിയമസാധുതയുണ്ടോ എന്ന് വ്യക്തമാക്കുമോ;\n(സി) ഇവര്‍ക്കെതിരെ നടപടികള് സ്വീകരിക്കുന്നതിന് ഉദ്ദേശിക്കുന്നുണ്ടോ ; വിശദാംശങ്ങള് ലഭ്യമാക്കാമോ?\nകുടിശ്ശിക പിരിവിന് ഏര്‍പ്പെടുത്തിയിട്ടുള്ളസംവിധാനങ്ങള്\n(എ) സഹകരണ ബാങ്കിംഗ് സ്ഥാപനങ്ങളിലെ കുടിശ്ശിക പിരിവിന് ഏര്‍പ്പെടുത്തിയിട്ടുള്ള സംവിധാനങ്ങള് വിശദമാക്കുമോ;\n(ബി) ഇതിനായി കളക്ഷന് ഏജന്റ്സിനെ നിയോഗിക്കാറുണ്ടോ;\n(സി) എങ്കില് അവരെ നിയോഗിക്കുന്നതിനുള്ള വ്യവസ്ഥകള് എന്തെല്ലാമെന്നും, അവരുടെ ജോലിസ്വഭാവവും പ്രതിഫലവും സംബന്ധിച്ച വിവരങ്ങളും വിശദമാക്കുമോ;\n(ഡി) സെക്യൂരിറ്റിയായി തുകയും തീയതിയും രേഖപ്പെടുത്താത്ത ചെക്കുകള് വാങ്ങുന്ന രീതി, ബാങ്കുകള് പിന്‍തുടരുന്ന കാര്യം ശ്രദ്ധയില്‍പ്പെട്ടിട്ടുണ്ടോ; അത് നിയമവിധേയമാണോ എന്ന് വ്യക്തമാക്കുമോ;\n(ഇ) കളക്ഷന് ഏജന്റുമാരായി നിയമിക്കപ്പെടുന്നവരില് പലരും ഗുണ്ടാ പ്രവര്‍ത്തനം നടത്തുന്നവരാണെന്നും സഹകരണ മേഖലയില് നിന്നും ലോണെടുത്തവരെ കുടിശ്ശികയുടെ പേരില് ഇക്കൂട്ടര് ഭീഷണിപ്പെടുത്തുന്നതായും ശ്രദ്ധയില്‍പ്പെട്ടിട്ടുണ്ടോ?\n(എഫ്) എങ്കില് ഇതിനെതിരെ എന്തെല്ലാം നടപടികള് സ്വീകരിച്ചിട്ടുണ്ട്;\nആഡിറ്റ് മാന്വല് പരിഷ്കരണം\n(എ) സഹകരണ സംഘങ്ങള്‍ക്ക് ആഡിറ്റ് കുടിശ്ശികയുണ്ടോ;ആഡിറ്റ് സംബന്ധിച്ച സ്ഥിതി വിവരക്കണക്കുകള് ലഭ്യമാണോ; വിശദമാക്കുമോ;\n(ബി) എന്നാണ് മാനുവല് തയ്യാറാക്കപ്പെട്ടിട്ടുളളത്; അത് കാലോചിതമായി പരിഷ്കരിക്കുന്നതിനു നടപടി സ്വീകരിക്കുമോ?\nകോഴിക്കോട് ജോയിന്റ് രജിസ്ട്രാര് ഓഫീസ് കെട്ടിടത്തിന്റെ ശോച്യാവസ്ഥ\n(എ) കോഴിക്കോട് സഹകരണ സംഘം ജോയിന്റ് രജിസ്ട്രാര് ഓഫീസ് കെട്ടിടത്തിന്റെ ശോചനീയാവസ്ഥ ശ്രദ്ധയില്‍പ്പെട്ടിട്ടുണ്ടോ ;\n(ബി) പ്രസ്തുത ഓഫീസില് എത്ര ജീവനക്കാര് ജോലി ചെയ്തു വരുന്നുണ്ടെന്ന് വ്യക്തമാക്കുമോ ;\n(സി) പ്രസ്തുത ജീവനക്കാരുടെ തൊഴില് സാഹചര്യം മെച്ചപ്പെടുത്തുന്നതിന് എന്തെല്ലാം നടപടികള് സ്വീകരിക്കുമെന്ന് വ്യക്തമാക്കുമോ ?\n(എ) സംസ്ഥാന സഹകരണ ബാങ്കിന്റെ കീഴില് "സീമാറ്റ്'' സ്ഥാപനം ആരംഭിച്ചിട്ടുണ്ടോ;\n(ബി) സീമാറ്റില് എത്ര ജീവനക്കാരെ നിയമിച്ചിട്ടുണ്ട്; ഏതെല്ലാം തസ്തികകളില്; വിശദവിവരം നല്‍കുമോ;\n(സി) സീമാറ്റില് ജീവനക്കാരുടെ തസ്തികകള് സഹകരണ രജിസ്ട്രാര് നിശ്ചയിച്ച് നല്‍കിയിട്ടുണ്ടോ;\n(ഡി) എങ്കില് നിമയനത്തിന് എന്ത് നടപടിക്രമമാണ് പാലിച്ചിട്ടുള്ളത്?\nഎസ്.സി. / എസ്.ടി. സഹകരണ സംഘങ്ങള്\n(എ) സഹകരണ വകുപ്പിന്റെ കീഴിലുള്ള മെഡിക്കല്, എഞ്ചിനീയറിംഗ്, മാനേജ്മെന്റ് കോളേജുകള് ഏതെല്ലാമാണ്;\n(ബി) പ്രസ്തുത സ്ഥാപനങ്ങളിലെ നിയമനങ്ങള് ഏത് രീതിയിലാണ് നടത്തുന്നത് എന്ന് വിശദമാക്കാമോ;\n(സി) സംസ്ഥാനത്തെ സഹകരണ മെഡിക്കല് - എഞ്ചിനീയറിംഗ് കോളേജുകളില് മെറിറ്റ്, മാനേജ്മെന്റ്, എന്.ആര്.ഐ. എന്നീ ക്വാട്ടയിലുള്ളവര്‍ക്കുള്ള ഫീസ് ഘടന എപ്രകാരമാണ്; ക്യാപ്പിറ്റേഷന് ഫീസ്, സെക്യൂരിറ്റി ഡെപ്പോസിറ്റ് ഇവ എത്ര വീതമാണ്; വിശദമാക്കാമോ;\n(ഡി) പ്രസ്തുത സ്ഥാപനങ്ങളില് എസ്.സി./എസ്.ടി. വിദ്യാര്‍ത്ഥികള്‍ക്ക് ഫീസ് ആനുകൂല്യം നല്‍കുന്നുണ്ടോ; ഉണ്ടെങ്കില് എത്ര വീതമെന്ന് വിശദമാക്കാമോ?\nസഹകരണ മേഖലയില് മെഡിക്കല് കോളേജുകള്\nസഹകരണ മേഖലയില് മെഡിക്കല് കോളേജുകള് തുടങ്ങുന്നതിന് എന്തെല്ലാം നടപടികള് കൈക്കൊണ്ടിട്ടുണ്ടെന്ന് വ്യക്തമാക്കുമോ ?\nസഹകരണ യൂണിയനുകളുടെ ഭൂസ്വത്ത്\n(എ) സംസ്ഥാന സഹകരണ യൂണിയനും സര്‍ക്കിള് സഹകരണ യൂണിയനുകള്‍ക്കും എത്ര ഭൂസ്വത്ത് വീതമുണ്ടെന്നും അവയില് എത്ര കെട്ടിടങ്ങള് ഉണ്ടെന്നും ജില്ലാ, താലൂക്ക് വില്ലേജ് സഹിതമുള്ള വിവരങ്ങള് ലഭ്യമാക്കുമോ;\n(ബി) പ്രസ്തുത സഹകരണ യൂണിയനുകള് എത്ര വിദ്യാഭ്യാസ സ്ഥാപനങ്ങള് നടത്തിവരുന്നുണ്ടെന്നും ഏതെല്ലാം കോഴ്സുകളാണ് നടത്തുന്നതെന്നും വ്യക്തമാക്കുമോ?\nകുടുംബശ്രീ യൂണിറ്റുകള്‍ക്ക് കാര്‍ഷിക വായ്പ\n(എ) സഹകരണസംഘങ്ങള് കാര്‍ഷിക മേഖലയില് ഏതൊക്കെ വിധത്തിലുള്ള സഹായങ്ങളാണ് നല്‍കുന്നത്;\n(ബി) കുടുംബശ്രീ യൂണിറ്റുകള്‍ക്ക് തരിശുഭൂമിയില് കൃഷി ചെയ്യുന്നതിന് എന്തെങ്കിലും സഹായം നല്‍കുന്നുണ്ടോ; വിശദാംശം നല്‍കുമോ?\nസഹകരണ ബാങ്കുകളിലും സൊസൈറ്റികളിലും റിസ്ക് ഫണ്ട്\n(എ) സംസ്ഥാനത്ത് നിലവില് എത്ര സര്‍വ്വീസ്സഹകരണ ബാങ്കുകളും, സര്‍വ്വീസ് സഹകരണ സംഘങ്ങളും പ്രവര്‍ത്തിക്കുന്നുണ്ടെന്ന് വെളിപ്പെടുത്തുമോ;\n(ബി) എല്ലാ സഹകരണ ബാങ്കുകളിലും സൊസൈറ്റികളിലും റിസ്ക് ഫണ്ട് നിലവിലുണ്ടോ; ഇല്ലെങ്കില് റിസ്ക്ഫണ്ട് നിലവിലില്ലാത്തവ എത്ര വീതമുണ്ടെന്ന് വ്യക്തമാക്കുമോ;\n(സി) റിസ്ക് ഫണ്ട് നിലവിലില്ലാത്തവയില് അതേര്‍പ്പെടുത്തുന്നതിന് സത്വര നടപടികള് സ്വീകരിക്കുമോ?\nകോട്ടയം ജില്ലയില് സ്റേറ്റ് കോ-ഓപ്പറേറ്റീവ് ശാഖ\n(എ) സ്റേറ്റ് കോ-ഓപ്പറേറ്റീവ് ബാങ്കിന്റെ ശാഖ കോട്ടയം ജില്ലയില് ഇല്ലാത്തതുമൂലം പ്രസ്തുത ബാങ്കില് നിന്ന് വിദ്യാഭ്യാസ ലോണ് ലഭിക്കുന്നതിന് ബുദ്ധിമുട്ടുണ്ടാകുന്നത് ശ്രദ്ധയില്‍പ്പെട്ടിട്ടുണ്ടേണ്ടണ്ടാ ;\n(ബി) ചങ്ങനാശ്ശേരി മണ്ഡലത്തിലെ വിദ്യാത്ഥികള്‍ക്ക് കേരളാ സ്റേറ്റ് കോ-ഓപ്പറേറ്റീവ് ബാങ്കിന്റെ ആലപ്പുഴ ശാഖയില് നിന്നും വിദ്യാഭ്യാസ വായ്പ അനുവദിച്ചിരുന്നോ ;\n(സി) ഇപ്പോള് ചങ്ങനാശ്ശേരി മണ്ഡലത്തിലെ വിദ്യാര്‍ത്ഥികള്‍ക്ക് ആലപ്പുഴ ശാഖയില് നിന്നും ഈ വായ്പ നല്‍കുന്നുണ്ടോ ;\n(ഡി) ഇല്ലെങ്കില് ആലപ്പുഴ ബ്രാഞ്ചില് നിന്ന് ഈ വായ്പ നല്കുവാന് നടപടി സ്വീകരിയ്ക്കുമോ ?\nസംസ്ഥാന സഹകരണ ബാങ്കിന്റെ പണം കടമെടുക്കലില് വന്നകുറവ്\n(എ) സംസ്ഥാന സഹകരണ ബാങ്കിന്റെ പണം കടമെടുക്കല്, 2008-09 ലെ 237 കോടി രൂപയില് നിന്നും 2009-10ല് 107.51 കോടി രൂപയായി കുറയുവാനുണ്ടായ കാരണമെന്താണെന്ന് വ്യക്തമാക്കാമോ ;\n(ബി) ഇത് ബാങ്കിന്റെ പ്രവര്‍ത്തനത്തെ എപ്രകാരമാണ് ബാധിച്ചിട്ടുള്ളതെന്ന് വെളിപ്പെടുത്തുമോ ?\nആശ്രയ കളക്ഷന് ഏജന്റുമാരെ സ്ഥിരപ്പെടുത്താന് നടപടി\n(എ) ജില്ലാ സഹകരണ ബാങ്കുകളില് ആശ്രയ കളക്ഷന് ഏജന്റുമാരായി ജോലി ചെയ്തുവരുന്ന താല്‍ക്കാലിക ജീവനക്കാരെ കഴിഞ്ഞ സര്‍ക്കാരിന്റെ കാലത്ത് സ്ഥിരപ്പെടുത്താന് ഉത്തരവായെങ്കിലും അത് നടപ്പാക്കാന് കാലതാമസം നേരിടുന്നതെന്തുകൊണ്ടാണ്;\n(ബി) ആശ്രയ കളക്ഷന് ഏജന്റുമാരെ പിഗ്മി കളക്ഷന് എടുക്കുന്നതിന് നിയോഗിക്കാന് വേണ്ട നടപടി സ്വീകരിക്കുമോ?\nപ്രൈമറി സഹകരണസംഘം ജീവനക്കാര്‍ക്ക് സഹകരണ ബാങ്കുകളില് നിയമനം\n(എ) ജില്ലാ സഹകരണ ബാങ്കുകളിലെ ക്ളാര്‍ക്ക്/ക്യാഷ്യര് തസ്തികയിലേയ്ക്ക് കെ.പി.എസ്.സി.25.4.2006 ലെ ഗസറ്റ് വിജ്ഞാപനപ്രകാരം അപേക്ഷ ക്ഷണിച്ചപ്പോള് നിയമപ്രകാരം അഫിലിയേറ്റ് ചെയ്ത പ്രൈമറി സഹകരണ സംഘങ്ങളിലെ ജീവനക്കാര്‍ക്ക് നിശ്ചയിച്ചിരുന്ന വിദ്യാഭ്യാസ യോഗ്യത എന്തായിരുന്നു എന്ന് വ്യക്തമാക്കുമോ ;\n(ബി) സഹകരണ നിയമത്തില് പറയുന്ന യോഗ്യതയേക്കാള് ഉയര്‍ന്ന യോഗ്യത നിശ്ചയിച്ച് വിജ്ഞാപനം പുറപ്പെടുവിക്കാന് പി.എസ്.സി.യ്ക്ക് അധികാരമില്ല എന്ന വസ്തുതയുടെ അടിസ്ഥാനത്തില് എസ്.എസ്.എല്.സി.യും ജെ.ഡി.സി.യും യോഗ്യതയുള്ള ഉദ്യോഗാര്‍ത്ഥികളുടെ അപേക്ഷകള് പരിഗണിക്കുവാനും അവരെ അന്തിമ റാങ്ക് ലിസ്റില് ഉള്‍പ്പെടുത്തുവാനുമുള്ള വിശദമായ വിധിന്യായം ബഹു:ഹൈക്കോടതി ഫുള് ബെഞ്ച് പുറപ്പെടുവിച്ചത് സര്‍ക്കാരിന്റെ ശ്രദ്ധയില്‍പ്പെട്ടിട്ടുണ്ടേണ്ടണ്ടാ ;\n(സി) പ്രസ്തുത തസ്തികയിലേക്ക് പി.എസ്.സി. വിജ്ഞാപനം പുറപ്പെടുവിച്ച 25.4.06 ല് മതിയായ യോഗ്യതയുണ്ടായിരുന്ന പ്രൈമറി സഹകരണ സംഘം ജീവനക്കാര്‍ക്ക് സഹകരണ ബാങ്കുകളില് നിയമനം ലഭിക്കുന്നതിന് സത്വര നടപടി സ്വീകരിക്കുമോ ?\nപ്രാഥമിക സഹകരണസംഘം ജീവനക്കാരുടെ പ്രെമോഷന്\n(എ) പ്രാഥമിക സഹകരണസംഘങ്ങളിലുളള ജീവനക്കാരുടെ താഴെപ്പറയുന്ന തസ്തികകളുടെ പ്രൊമോഷനുകള്‍ക്കുളള യോഗ്യതുടേയും മാനദണ്ഡത്തിന്റേയും വിശദവിവരം നല്‍കുമോ;\n4) ചീഫ് അക്കൌണ്ടന്റ്\n(ബി) പ്രാഥമിക സഹകരണസംഘങ്ങളിലെ ജീവനക്കാര്‍ക്ക് ജില്ലാബാങ്കുകളിലെ മാനേജര്, തസ്തികയിലേക്ക് സൊസൈറ്റിക്വാട്ടയില് അപേക്ഷിക്കുമ്പോള് ഡിഗ്രിയ്ക്ക് 50% മാര്‍ക്ക് നിര്‍ബന്ധമാക്കിയിട്ടുളള വിവരം ശ്രദ്ധയില്‍പ്പെട്ടിട്ടുണ്ടോ; എങ്കില് വിശദാംശം നല്‍കാമോ;\n(സി) ഡിഗ്രിയ്ക്ക് 50% മാര്‍ക്കില്ലാത്തവര്‍ക്ക് എം. കോം ഉണ്ടെങ്കില് പോലും ജില്ലാ സഹകരണ ബാങ്കിലേയ്ക്കു സൊസൈറ്റി ക്വാട്ടയില് ലഭിയ്ക്കേണ്ട മാനേജര് തസ്തികകളിലേക്ക് യോഗ്യത ലഭിയ്ക്കുകയോ പി.എസ്.സി.. മുഖേനയുളള പരീക്ഷയ്ക്ക് യോഗ്യത കല്പിയ്ക്കുകയോ ചെയ്യുകയില്ലെന്നുളള വിവരം ശ്രദ്ധയില്‍പ്പെട്ടിട്ടുണ്ടോ; എങ്കില് ആയത് പരിഹരിയ്ക്കുന്നതിനാവശ്യമായ നടപടികള് സ്വീകരിക്കുമോ?\nകൈത്തറി സഹകരണ സംഘങ്ങള്‍ക്ക് നബാഡിന്റെ ക്യാഷ് ക്രെഡിറ്റ്\n(എ) തിരുവനന്തപുരം ജില്ലയിലെ എത്ര പ്രാഥമിക കൈത്തറി സഹകരണ സംഘങ്ങള്‍ക്ക് നബാഡിന്റെ ക്യാഷ് ക്രെഡിറ്റ് അനുവദിച്ചിട്ടുണ്ടെന്നും അവ ഏതെല്ലാം സംഘങ്ങള്‍ക്കാണെന്നും വെളിപ്പെടുത്തുമോ ;\n(ബി) നബാര്‍ഡിന്റെ ക്യാഷ്ക്രെഡിറ്റ് ലഭിക്കാത്ത പ്രാഥമിക കൈത്തറി സംഘങ്ങള്‍ക്ക് ജില്ലാ സഹകരണ ബാങ്കില് നിന്ന് എത്ര ലക്ഷം രൂപാ വായ്പയായി അനുവദിച്ചിട്ടുണ്ടെന്ന് വ്യക്തമാക്കാമോ ; ഇതിന് ഈടാക്കുന്ന പലിശയെത്രയാണെന്നും വെളിപ്പെടുത്തുമോ;\n(സി) വായ്പ നിയമാനുസൃതം തിരിച്ചടക്കാത്ത ഇനത്തില് എത്ര ലക്ഷം രൂപ പ്രാഥമിക കൈത്തറി സംഘങ്ങളില് നിന്നും പിരിച്ചെടുക്കാനുണ്ടെന്നും അവ പിരിച്ചെടുക്കുന്നതിന് എന്തെല്ലാം നടപടികള് സ്വികരിച്ചിട്ടുണ്ടെന്നും വ്യക്തമാക്കാമോ ?\nപരശുവയ്ക്കല് സര്‍വ്വീസ് സഹകരണ ബാങ്കിന്റെ പുതിയ കെട്ടിട നിര്‍മ്മാണം\n(എ) തിരുവനന്തപുരം പരശുവയ്ക്കല് സര്‍വ്വീസ് സഹകരണ ബാങ്ക് ഠ663 ഏത് ഫണ്ട് ഉപയോഗിച്ചാണ് പുതുതായി കെട്ടിടം പണിയുന്നത്;\n(ബി) പ്രസ്തുത കെട്ടിടം പണിയുന്നതിന് അനുമതി നല്‍കികൊണ്ടുള്ള ഉത്തരവിന്റെ പകര്‍പ്പ് ലഭ്യമാക്കുമോ;\n(സി) കെട്ടിടത്തിന്റെ എസ്റിമേറ്റ് തയ്യാറാക്കിയതും അനുമതി നല്‍കിയതും ആരൊക്കെയാണെന്നും നിര്‍മ്മാണ മേല്‍നോട്ടം വഹിക്കുന്ന ഉദ്യോഗസ്ഥര് ആരാണെന്നും വ്യക്തമാക്കാമോ;\n(ഡി) പ്രസ്തുത കെട്ടിടം പണിയുന്നതിനുള്ള ടെന്‍ഡര് പരസ്യം ഏതൊക്കെ ദിനപത്രങ്ങളിലാണ് നല്‍കിയത്; ആയതിന്റെ പകര്‍പ്പും ലഭ്യമാക്കുമോ;\n(ഇ) ടെന്‍ഡര് ഫോറം ആരെല്ലാം വാങ്ങിയെന്നും ഇ.എം.ഡി. ഇനത്തില് എത്ര രൂപ സംഘത്തില് കെട്ടിവച്ചുവെന്നും വ്യക്തമാക്കാമോ;\n(എഫ്) ചട്ടവിരുദ്ധമായാണ് പ്രസ്തുത കെട്ടിടനിര്‍മ്മാണം എങ്കില് സംഘം സെക്രട്ടറിക്കെതിരെ സ്വീകരിച്ച നടപടികള് എന്തെല്ലാമെന്ന് വ്യക്തമാക്കാമോ?\nതിരുവനന്തപുരം പരശുവയ്ക്കല് സര്‍വ്വീസ് സഹകരണ ബാങ്കിലെ നിയമനം\n(എ) തിരുവനന്തപുരം പരശുവയ്ക്കല് സര്‍വ്വീസ് സഹകരണ ബാങ്ക് റ്റി663 ക്ളാസിഫിക്കേഷന് വിരുദ്ധമായി ജീവനക്കാരെ നിയമിച്ചിട്ടുണ്ടോ; എങ്കില് ആരെ എല്ലാം ഏതൊക്കെ തീയതികളില് ആണ് നിയമിച്ചിരിക്കുന്നതെന്ന് വിലാസം സഹിതം ലഭ്യമാക്കാമോ;\n(ബി) അത്തരത്തില് നിയമനം ലഭിച്ചവര്‍ക്കെതിരെ എന്ത് നടപടി സ്വീകരിക്കും എന്ന് വ്യക്തമാക്കാമോ?\nക്രിസ്മസ്-ഈദ് വിപണന മേളകള്\n(എ) ബക്രീദും-ക്രിസ്തുമസും പ്രമാണിച്ച് നിത്യോപയോഗ വസ്തുക്കള് മിതമായ നിരക്കില് ലഭ്യമാക്കുന്ന തിനായി സഹകരണ വിപണനമേളകള് ആരംഭിക്കുന്ന കാര്യം പരിഗണനയിലുണ്ടോ;\n(ബി) എങ്കില് എല്ലാ ജില്ലാ-താലൂക്ക് ആസ്ഥാനങ്ങളിലും ഇത്തരം മേളകള് സംഘടിപ്പിക്കുന്ന കാര്യം പരിഗണിക്കുമോ;\n(സി) അതിനായി എന്ത് തുക വിനിയോഗിക്കും; ഏതൊക്കെ നിത്യോപയോഗ വസ്തുക്കളുടെ ലഭ്യതയാണ് മേളകള് വഴി ഉറപ്പുവരുത്തുക;\n(ഡി) മേളകള്‍ക്ക് എന്ന് തുടക്കം കുറിക്കുമെന്നും എന്നുവരെ നീണ്ടുനില്‍ക്കുമെന്നും വ്യക്തമാക്കുമോ;\n(ഇ) കണ്‍സ്യൂമര്‍ഫെഡ്ഡ് മുഖേനയാണോ മേളകള് സംഘടിപ്പിക്കുക; വിശദാംശങ്ങള് ലഭ്യമാക്കുമോ?\n(എ) കണ്‍സ്യൂമര്‍ഫെഡില് ആകെ എത്ര ജീവനക്കാരാണ് നിലവിലുള്ളത്; അനുവദനീയമായ തസ്തിക എത്ര; ഒഴിവുകള് എത്ര; തസ്തിക തിരിച്ച് വിശദവിവരം ലഭ്യമാക്കുമോ;\n(ബി) ഈ സര്‍ക്കാര് അധികാരമേറ്റ ശേഷം വന്ന എത്ര ജീവനക്കാരെ ദിവസവേതനാടിസ്ഥാനത്തിലും കോണ്‍ട്രാക്ട് വ്യവസ്ഥയിലും നിയമിച്ചു; ഇവരില് എത്ര പേര് ഇപ്പോഴും ജോലിയില് തുടരുന്നുവെന്നുള്ള വിശദാംശം ലഭ്യമാക്കുമോ;\n(സി) 2011 മാര്‍ച്ച് 31 ന് കണ്‍സ്യൂമര്‍ഫെഡില് എത്ര ജീവനക്കാരാണ് ഉണ്ടായിരുന്നത്;\n(ഡി) 2006 ഏപ്രില് 30 ന് എത്ര ജീവനക്കാരാണ് ഉണ്ടായിരുന്നത്;\n(ഇ) 2006 മേയ് മുതല് 2011 ഏപ്രില് വരെ കണ്‍സ്യൂമര്‍ഫെഡ് പുതിയ എത്ര സംരംഭങ്ങള്, സ്ഥാപനങ്ങള് ആരംഭിച്ചു; അവയുടെ വിശദാംശം ലഭ്യമാക്കുമോ;\n(എഫ്) ഈ സര്‍ക്കാര് അധികാരമേറ്റ ശേഷം കണ്‍സ്യൂമര്‍ഫെഡിന്റെ കീഴില് എത്ര പുതിയ സ്ഥാപനങ്ങള്/സംരംഭങ്ങള് ആരംഭിച്ചു;\n(ജി) കണ്‍സ്യൂമര്‍ഫെഡിന്റെ പ്രവര്‍ത്തനം വിപുലപ്പെടുത്താന് എന്തെല്ലാം നടപടികള് സ്വീകരിക്കുവാനാണ് സര്‍ക്കാര് ഉദ്ദേശിക്കുന്നത്?\nഓണക്കാലത്ത് കണ്‍സ്യൂമര്‍ഫെഡിന്റെ വിറ്റുവരവ്\n(എ) കണ്‍സ്യൂമര്‍ഫെഡ് വഴി 2010 ലേയും 2011 ലേയും ഓണക്കാലത്ത് എത്ര കോടി രൂപയുടെ വിറ്റുവരവാണുണ്ടായത്;\n(ബി) കണ്‍സ്യൂമര്‍ഫെഡ് ലാഭത്തിലാണോ പ്രവര്‍ത്തിക്കുന്നത്;\n(സി) പ്രസ്തുത സ്ഥാപനത്തില് എത്ര സ്ഥിരം ജീവനക്കാരും എത്ര താല്‍ക്കാലിക ജീവനക്കാരുമുണ്ടെന്ന് വ്യക്തമാക്കാമോ?\nആതുരസേവന രംഗത്ത് സഹകരണ മേഖലയുടെ സേവനം\n(എ) ആതുരസേവന രംഗത്ത് സഹകരണ മേഖലയുടെ സേവനം പ്രയോജനപ്പെടുത്തുമോ ;\n(ബി) നിയോജക മണ്ഡലങ്ങള് കേന്ദ്രീകരിച്ച് ആശുപത്രി സഹകരണ സംഘങ്ങള് ആരംഭിക്കുന്നതിനുള്ള പദ്ധതികള് എന്തെങ്കിലും നിലവിലുണ്ടോ എന്നു വെളിപ്പെടുത്താമോ ?\nനീതിസ്റോറിലെ സെയില്‍സ്മാന്‍മാരെ സ്ഥിരപ്പെടുത്തല്\n(എ) 2011 മേയ് മുതല് ഈ കാലയളവ് വരെ എത്ര നീതി സ്റോറുകള് പ്രവര്‍ത്തനം അവസാനിപ്പിച്ചിട്ടുണ്ട്; എങ്കില് അവ ഏതെല്ലാമെന്ന് വിശദമാക്കാമോ;\n(ബി) എത്ര നീതിസ്റോറുകള് കമ്മിഷന് വ്യവസ്ഥയില് പ്രവര്‍ത്തിക്കുന്നുണ്ട്; വ്യക്തമാക്കാമോ;\n(സി) സര്‍ക്കാര് ഉത്തരവ് (കൈ) നമ്പര് 207/10/സഹ.തീയതി:27.11.2010 പ്രകാരം, നീതിസ്റോറുകളില് കമ്മിഷന് വ്യവസ്ഥയില് ജോലി ചെയ്തിരുന്ന എത്ര സെയില്‍സ്മാന്‍മാരെ സ്ഥിരപ്പെടുത്തിയിട്ടുണ്ട്; വ്യക്തമാക്കാമോ;\n(ഡി) പ്രസ്തുത ഉത്തരവ് നിലവില് വന്ന സമയത്ത് കമ്മിഷന് വ്യവസ്ഥയില് ജോലി ചെയ്തിരുന്ന എത്ര സെയില്‍സ്മാന്‍മാരെ ഇനി സ്ഥിരപ്പെടുത്താനുണ്ട്; വ്യക്തമാക്കാമോ;\n(ഇ) പുതുതായി എത്ര നീതിസ്റോറുകള് ആരംഭിക്കാനാണ് ഉദ്ദേശിക്കുന്നത്; വിശദമാക്കാമോ;\nഷൊര്‍ണ്ണൂര് മണ്ഡലത്തില് സഹകരണ മെഡിക്കല് സ്റോറുകളും നീതി സ്റോറുകളും\n(എ) ഷൊര്‍ണ്ണൂര് മണ്ഡലത്തിലെ സഹകരണ സ്ഥാപനങ്ങളുടെ കീഴില് എത്ര നീതി മെഡിക്കല് സ്റോറുകള് പ്രവര്‍ത്തിക്കുന്നുണ്ട് എന്ന് വ്യക്തമാക്കാമോ;\n(ബി) ഷൊര്‍ണ്ണൂര് നിയോജകമണ്ഡലത്തില് നീതി മെഡിക്കല് സ്റോറുകള് ഇല്ലാത്ത സഹകരണസ്ഥാപനങ്ങളില് നീതി മെഡിക്കല് സ്റോറുകള് തുടങ്ങുന്നതിനുളള നടപടി സ്വികരിക്കുമോ;\n(സി) സഹകരണ സ്ഥാപനങ്ങളില് നീതി മെഡിക്കല് സ്റോറുകള് തുടങ്ങുന്നതിനുളള മാനദണ്ഡങ്ങള് എന്തെല്ലാമാണ്?\n(എ) സംസ്ഥാനത്ത് സഹകരണ വകുപ്പിന്റെ കീഴില് എത്ര നീതി മെഡിക്കല് സ്റോറുകളാണ് പ്രവര്‍ത്തിക്കുന്നതെന്ന് ജില്ല തിരിച്ച് വ്യക്തമാക്കുമോ ;\n(ബി) എത്ര ശതമാനം വില കുറച്ചാണ് ഇവയിലൂടെ മരുന്നുകള് വില്‍പ്പന നടത്തുന്നത് ;\n(സി) നീതി മെഡിക്കല് സ്റോറുകളില് ജീവന് രക്ഷാ മരുന്നുകളുടെ ലഭ്യതകുറവ് അനുഭവപ്പെടുന്നത് ശ്രദ്ധയില്‍പ്പെട്ടിട്ടുണ്ടോ ;\n(ഡി) ഉണ്ടെങ്കില് ഇത് പരിഹരിക്കുന്നതിന് എന്തൊക്കെ നടപടികളാണ് സ്വീകരിക്കാന് ഉദ്ദേശിക്കുന്നത് ;\n(ഇ) മരുന്ന് നിര്‍മ്മാണ കമ്പനികളില് നിന്ന് നേരിട്ട് മരുന്നുകള് വാങ്ങി വിതരണം ചെയ്യുന്നതിനുള്ള നടപടി സ്വീകരിക്കുമോ ?\nപോലീസ് സി. ഐ. ഡി സ്റാഫ് സഹകരണ സൊസൈറ്റി\n(എ) പോലീസ് സി. ഐ. ഡി സ്റാഫ് സഹകരണ സൊസൈറ്റിയില് അംഗത്വം നല്‍കുന്നതിനുള്ള നിബന്ധനകള് എന്തെല്ലാമാണ് ; ഏതെല്ലാം വിഭാഗത്തിലുള്ളവര്‍ക്കാണ് അംഗത്വം നല്‍കുന്നത് ;\n(ബി) എസ്. ബി. സി. ഐ. ഡി യില് ഡെപ്യൂട്ടേഷന് വ്യവസ്ഥയില് ജോലിചെയ്യുന്ന പോലീസ് ഉദ്യോഗസ്ഥര്‍ക്ക് സൊസൈറ്റിയില് അംഗത്വം നല്‍കുന്നുണ്ടോ ;\n(സി) പോലീസ് ഉദ്യോഗസ്ഥരുടെ ഡെപ്യൂട്ടേഷന് കാലാവധി കഴിഞ്ഞാല് അംഗത്വം റദ്ദാക്കുമോ ;\n(ഡി) സൊസൈറ്റിയില് ഏതെല്ലാം തലത്തിലുള്ള അംഗത്വം നിലനില്‍ക്കുന്നുണ്ടെന്നും വോട്ടവകാശം ഏതെല്ലാം അംഗങ്ങള്‍ക്കാണെന്നും വ്യക്തമാക്കുമോ :\n(ഇ) പ്രസ്തുത സൊസൈറ്റിയില് വോട്ടവകാശമുള്ള എത്ര അംഗങ്ങള് ഉണ്ട് ;\n(എഫ്) 2010-2011 കാലയളവില് എത്ര പേര്‍ക്കാണ് സൊസൈറ്റിയില് അംഗത്വം നല്‍കിയത് ;\n(ജി) പ്രസ്തുത സൊസൈറ്റിയുടെ നിയമാവലിയുടെ പകര്‍പ്പ് മേശപ്പുറത്ത് വെയ്ക്കുമോ ?\nഖാദി മേഖലയില് പുതിയ തൊഴിലവസരങ്ങള്\n(എ) ഖാദി മേഖലയില് പുതിയ തൊഴിലവസരങ്ങള് സൃഷ്ടിക്കുന്നതിന് സ്വീകരിച്ചിട്ടുള്ള നടപടികള് വിശദമാക്കുമോ;\n(ബി) അതിന് ഖാദി ഗ്രാമ വ്യവസായ കമ്മീഷന് എന്തെല്ലാം സഹായങ്ങളാണ് നല്‍കി വരുന്നത്;\n(സി) എത്ര പുതിയ തൊഴിലവസരങ്ങള് സൃഷ്ടിക്കാനാണ് ലക്ഷ്യമിട്ടിട്ടുള്ളത്?\nകരകൌശല വികസന പദ്ധതികള്\nശ്രീ. എളമരം കരിം\n(എ) ഖാദി ആന്റ് വില്ലേജ് ഇന്‍ഡസ്ട്രീസ് ബോര്‍ഡ് കരകൌശല വികസനത്തിനായി എന്തെങ്കിലും പദ്ധതി നടപ്പിലാക്കുന്നുണ്ടോ ; വിശദമാക്കാമോ ;\n(ബി) ടൂറിസ്റ്റുകള് സംസ്ഥാനത്തു നിന്നുള്ള കരകൌശല വസ്തുക്കളില് തല്പരരാണെന്ന വസ്തുത ശ്രദ്ധയില്‍പ്പെട്ടിട്ടുണ്ടോ ;\n(സി) കരകൌശല വസ്തുക്കളുടെ വിപണന സാധ്യതയ്ക്കനുസൃതമായി ഉല്പാദകര്‍ക്ക് ഡിസൈനിംഗില് പ്രാവീണ്യം നല്കുന്നതിനും ഉല്പാദനം വര്‍ദ്ധിപ്പിക്കുന്നതിനും നടപടി സ്വീകരിക്കുമോ ?\nതൃശൂര് ജില്ലയില് ഖാദി ബോര്‍ഡിന്റെ വില്പന കേന്ദ്രങ്ങള്\n(എ) തൃശൂര് ജില്ലയില് ഖാദി ബോര്‍ഡിന്റെ കീഴില് എത്ര വില്പന കേന്ദ്രങ്ങള് പ്രവര്‍ത്തിക്കുന്നുണ്ടെന്ന് വ്യക്തമാക്കാമോ;\n(ബി) പ്രസ്തുത വില്പന കേന്ദ്രങ്ങള് നവീകരിക്കുന്നതിനുള്ള നടപടി സ്വീകരിക്കുമോ ?


Published on മേയ് 29, 2016 by admin\tഅസംബ്ലിയുടെ ഡിസംബര് സമ്മേളനം ആകെമോത്തം സമാധാനപരമായിരുന്നു. സാധാരണ കാണാറുള്ള പ്രതിപക്ഷ വെടിക്കെട്ടൊന്നുമുണ്ടായിരുന്നില്ല. കൈക്കൂലി ഗൂഡാലോചന തിരിച്ചടിച്ചു. കാട്ടാമ്പിള്ളിയില് നിന്ന് ദയനീയമായി പിന്‍വാങ്ങേണ്ടിവന്നു. പ്രതിപക്ഷശരങ്ങളുടെ മുനയൊടിഞ്ഞു. കുറച്ചുകാലത്തേക്ക് അവര് നിശ്ശബ്‌ദരായി, മര്യാദക്കാര് പോലും ആയി. എന്നാല് ഈ സമ്മേളനവും അതിനു മുമ്പുതന്നെ കമ്മ്യൂണിസ്റ്റ് ഭരണത്തിന് കീഴില് നടന്ന കാര്യങ്ങളും കോണ്‍ഗ്രസിനെ ഉത്‌കണ്‌ഠാകുലമാക്കി. അതിപ്രധാനവും പുരോഗമനപരവുമായ പല മാറ്റങ്ങളുടെയും വക്കത്തെത്തി നില്‍ക്കുകയാണ് കേരളം. കുടിയൊഴിപ്പിക്കല് നിരോധനം, ജന്മിക്കരം നിര്‍ത്തലാക്കല്, കര്‍ഷകത്തൊഴിലാളികള്‍ക്ക് മിനിമം കൂലി, കാര്‍ഷിക ബന്ധബില്ലില് വിഭാവനം ചെയ്തിട്ടുള്ള അടിസ്ഥാനപരമായ മാറ്റങ്ങള് എല്ലാം കേരളത്തില് നടക്കാന് പോകുന്ന സമഗ്രമായ സാമൂഹിക-സാമ്പത്തിക പരിവര്‍ത്തനത്തിന്റെ കാഹളമായിരുന്നു. അടിച്ചമര്‍ത്തപ്പെട്ടിരുന്നവര് ഉയര്‍ത്തെഴുന്നേല്‍ക്കാന് തുടങ്ങി. ഓരോ ചെയ്‌തിയും ഓരോ ദിവസവും കൂടുതല് കൂടുതല് ജനവിഭാഗങ്ങളെ കമ്മ്യൂണിസ്റ്റ് ഗവണ്മെന്റിനോട് അടുപ്പിക്കുകയായിരുന്നു. കേരളചരിത്രത്തില് ഇദംപ്രഥമമായി തങ്ങളുടെ കല്‍പനകള് അനുസരിക്കപ്പെടില്ലെന്നും ഭരണകൂടത്തിന്റെ മര്‍ദനസംവിധാനങ്ങള് തങ്ങള് വിളിക്കുന്നിടത്ത് വരില്ലെന്നും പ്രതിലോമകാരികള് കണ്ടു. മാത്രമല്ല, ഒന്നിനൊന്നുപിറകെയായി വന്നുകൊണ്ടിരിക്കുന്ന ഗവണ്മെന്റിന്റെ നയങ്ങളും ചെയ്‌തികളും തങ്ങള് കാലാകാലങ്ങളായി അനുഭവിച്ചുകൊണ്ടിരുന്ന ആനുകൂല്യങ്ങള്‍ക്കും സമ്പത്തിനും മേല് കടന്നാക്രമണം നടത്തുകയാണെന്നും അവര് കണ്ടു. ആരെയും ഭയപ്പെടാതെയാണ് ഇതൊക്കെ ചെയ്യുന്നതും. കമ്മ്യൂണിസ്റ്റുകാരുടെ ചെയ്‌തികളെ തടയാനായി പള്ളിയുടെയും ‘ക്രിസ്റ്റഫര്’മാരുടെയും സഹായത്തോടെയോ, കൂടുതല് ‘മാന്യ’മായ കോണ്‍ഗ്രസ് പാര്‍ട്ടിയിലൂടെയോ നടത്തിയ ശ്രമങ്ങളെല്ലാം നനഞ്ഞ വെടിമരുന്നുപോലെ ആവുകയും ചെയ്‌തു. അസഹനീയമായ ഒരവസ്ഥയാണിത്. ഇങ്ങനെ തുടരുന്നത് അനുവദിക്കാനാകില്ല. “കേരളത്തില് സ്‌പെയില് ആവര്‍ത്തിക്കപ്പെടും”. എന്ന് കോണ്‍ഗ്രസ് എം.പി. ആയിരുന്ന മാത്യു മണിയങ്ങാടന് ആക്രോശിച്ചു. തോക്കില് വീണ്ടും മരുന്ന് നിറക്കേണ്ടിയിരിക്കുന്നു. ഈ പുതിയ ആവേശത്തിന്റെ ഉല്‍പ്പന്നമായിരുന്നു ‘ഭഗവാന് മക്രോണി’യെന്ന കഥാപാത്രം. മരച്ചീനിയില് നിന്നുണ്ടാക്കുന്ന മക്കറോണി ഒരു ബദല് ആഹാരമെന്നനിലയ്‌ക്ക് പ്രചരിപ്പിക്കാന് കമ്മ്യൂണിസ്റ്റ് ഗവണ്മെന്റ് നടത്തിയ ശ്രമത്തെ കളിയാക്കുന്ന വൃത്തകെട്ട, തറനിലവാരത്തിലുള്ള ഒരു പാട്ടായിരുന്നു അത്. ഗുവാഹത്തിയില് നടന്ന കോണ്‍ഗ്രസ് സമ്മേളനം അംഗീകരിച്ച 12 ഇന പ്രമേയത്തിലെ 9-ാം ഇനം ഇപ്രകാരം പറയുന്നു “ബദല് ഭക്ഷ്യപദാര്‍ഥങ്ങള് വികസിപ്പിക്കാനും സമീകൃതാഹാരം പ്രചരിപ്പിക്കാനും സംഘടിതമായ ശ്രമങ്ങള് നടത്തണം”.\nകമ്മ്യൂണിസ്റ്റ് സെല് ഭരണത്തിന്റെ ‘അതിക്രമ’ങ്ങളെക്കുറിച്ചുള്ള കഥകള്‍ക്കാകട്ടെ അവസാനമില്ലായിരുന്നു. ദിനപ്പത്രങ്ങളിലൂടെ മാത്രം കേരളത്തെ അറിയുന്ന ഒരാള്, താന് വീട്ടിനുപുറത്തേക്കു കാലെടുത്തു വെച്ചാല് ഏതെങ്കിലും ഒരു കമ്മ്യൂണിസ്റ്റ് സെല് കോടതിയില് അകപ്പെടുമെന്നും തന്റെ മാനത്തിനും സുരക്ഷയ്‌ക്കും ഒരു ഉറപ്പുമില്ലെന്നും ഭയപ്പെട്ടാല് അതില് അത്ഭുതമില്ല. ഗവണ്മെന്റ് അപ്പഴപ്പോള് തന്നെ ഈ അപവാദങ്ങളെ നിഷേധിച്ചിരുന്നു. അവയെല്ലാം തന്നെ അടിസ്ഥാനരഹിതമാണെന്ന് വസ്‌തുതകളുടെ വെളിച്ചത്തില് തെളിയിച്ചിരുന്നു. എന്നാല് അപവാദപ്രചാരണം തുടര്‍ന്നുകൊണ്ടേയിരുന്നു. കണ്ണുതുറക്കാന് കൂട്ടാക്കാത്തവനെ ഒന്നും കാണിക്കാന് കഴിയില്ല. പക്ഷെ മലയാളികള്‍ക്ക് ഒരു കാര്യം ബോധ്യപ്പെട്ടിരുന്നു: അഴിമതിക്ക് വശംവദമാകാത്ത ഒരു മന്ത്രിസഭ തങ്ങള്‍ക്ക് ആദ്യമായി കിട്ടിയിരിക്കയാണ്. ഒന്നും ചെയ്യാന് കഴിയാനാകാതെ അപവാദപ്രചാരണക്കാര് ധര്‍മസങ്കടത്തിലായി.\n“ബ്രിട്ടീഷ് ഭരണത്തില് നിന്ന് പൂര്‍ണ സ്വാതന്ത്ര്യം നേടുമെന്ന് ഇന്ത്യന് നാഷണല് കോണ്‍ഗ്രസിന്റെ നേതൃത്വത്തില് നാം എടുത്ത തീരുമാനത്തിന്റെ 28-ാം വാര്‍ഷികമാണ് നാം ആഘോഷിക്കുന്നത്. പൂര്‍ണ സ്വാതന്ത്ര്യം നേടിയശേഷം ജനാധിപത്യ തത്വങ്ങളുടെ അടിസ്ഥാനത്തില് നാം നടപ്പാക്കിയ ഭരണഘടനയുടെ 8ാംവാര്‍ഷികം കൂടിയാണിത്. പൂര്‍ണ്ണ സ്വാതന്ത്ര്യത്തിനുവേണ്ടിയും ജനാധിപത്യപരമായ ഭരണഘടന ഉണ്ടാക്കുന്നതിനുവേണ്ടിയും സമരം ചെയ്‌ത ജനസമൂഹത്തെ സ്മരിച്ചുകൊണ്ട് തലകുനിക്കുകയെന്നത് സ്വാഭാവികമാണ് സ്വാതന്ത്ര്യത്തിനും ജനാധിപത്യത്തിനും വേണ്ടി പോരാടി മരണം വരിച്ച രക്തസാക്ഷികളോടുള്ള ആദരവും അര്‍പ്പിക്കുന്നു.” “എണ്ണമറ്റ ധീരദേശാഭിമാനികളുടെ നിസ്വാര്‍ത്ഥ പ്രയത്നത്തിന്റെ ഫലമായി നാം കൈവരിച്ച ഈ റിപ്പബ്ലിക്കന് ഭരണഘടനയെ ഉയര്‍ത്തിപ്പിടിക്കുമെന്നും അതിനെ സംരക്ഷിക്കുമെന്നും അതിന്റെ അടിസ്ഥാനത്തില് സോഷ്യലിസത്തില് അധിഷ്‌ഠിതമായ പുതിയൊരു സമൂഹം കെട്ടിപ്പടുക്കുമെന്നും നമ്മളിതാ പ്രതിജ്ഞ ചെയ്യുന്നു”.\nകമ്മ്യൂണിസ്റ്റ് കേഡര്‍മാരുടെ നേരെ ആക്രമണങ്ങള് നടക്കുമ്പോള് തന്നെ അര്‍ധസത്യങ്ങളും അസത്യങ്ങളും പ്രചരിപ്പിച്ചുകൊണ്ട് കമ്മ്യൂണിസ്റ്റുകാര് അക്രമം അഴിച്ചുവിട്ടിരിക്കയാണ് എന്ന പ്രതീതി ജനിപ്പിക്കുവാന് സംഘടിതമായ ശ്രമം നടന്നുകൊണ്ടിരിക്കയാണ്. അസംബ്ലിയുടെ രണ്ടാം ബജറ്റ് സമ്മേളനം 1958 ഫെബ്രുവരി 24 ന് ഗവര്‍ണറുടെ പ്രസംഗത്തോടെ ആരംഭിച്ചു. കേരള ഗവണ്മെന്റിന്റെ ഒരു വര്‍ഷത്തെ പ്രവര്‍ത്തനത്തിന്റെ സംക്ഷിപ്തവിവരണവും ഭാവി പ്രവര്‍ത്തനത്തിന്റെ സാമാന്യമായ ദിശയും ആണതില് അടങ്ങിയിട്ടുള്ളത്. അതുതന്നെ-രണ്ടാമതൊരു ബജറ്റ് അവതരിപ്പിക്കാന് ഒരു കേരള മന്ത്രിസഭയ്‌ക്ക് കഴിയുകയെന്നത് തന്നെ-അസാധാരണമായിരുന്നു. കഴിഞ്ഞ 10 കൊല്ലത്തിനുള്ളില്, അന്തരിച്ച എ.ജെ.ജോണിന്റെ മന്ത്രിസഭയ്ക്കുമാത്രമേ രണ്ടാമതൊരു ബജറ്റ് അവതരിപ്പിക്കാന് ഭാഗ്യമുണ്ടായിട്ടുള്ളു. പ്രതിപക്ഷ നേതാക്കള്‍ക്ക് ഇത് സഹിക്കാന് പറ്റുമായിരുന്നില്ല. രംഗം ചൂടാക്കാന് അവര് നേരത്തെ തന്നെ ആസൂത്രണം ചെയ്തിരുന്നു. കോണ്‍ഗ്രസിന്റെ ഉന്നത തലങ്ങളിലെ കമ്മ്യൂണിസ്റ്റ് വിരുദ്ധരുടെ പ്രേരണയും കേരളത്തിലെ സ്ഥാപിത താല്‍പര്യക്കാരുടെ സമ്മര്‍ദവും മൂലം കോണ്‍ഗ്രസിലെ ചികിണികളും മുങ്ങിക്കൊണ്ടിരിക്കുന്ന പിഎസ്‌പിക്കാരും കൂടി ഒരു ഐക്യജനാധിപത്യക്കോലം ഉണ്ടാക്കി. ഗവണ്മെന്റിന്റെ തുറന്ന നയങ്ങള്, പ്രത്യേകിച്ചും കാര്‍ഷിക ബന്ധബില്, മുസ്ലീം സ്ഥാപിത താല്‍പര്യങ്ങളെ അസ്വസ്ഥമാക്കി. അവരും ഈ ജനാധിപത്യക്കോലം കെട്ടി. വടക്കന് മലബാറിലെ കന്നഡ പ്രദേശത്തെ വിമത കോണ്‍ഗ്രസുകാരനായ ഒരേ ഒരു സ്വതന്ത്രനെ തങ്ങളുടെ കൂടെ ചേരാല് നിര്‍ബന്ധിച്ചു. അതുവരെ അയാള് കമ്മ്യൂണിസ്റ്റ് മന്ത്രിസഭയ്ക്ക് പന്തുണ നല്‍കിയിരുന്നു. ഭീകരമായ ഒരു കടന്നാക്രമണത്തിന് പ്രതിപക്ഷം തയ്യാറെടുത്തിരുന്നു. നടത്തുകയും ചെയ്തു. ബജറ്റ് സമ്മേളനം തുടങ്ങി ഒരാഴ്ചയ്ക്കുള്ളില്, എറണാകുളത്ത് വെച്ച് ബസ് കണ്ടക്ടര്‍മാരും വിദ്യാര്‍ത്ഥികളും തമ്മില് ദൌര്‍ഭാഗ്യകരമായ ഒരു വഴക്ക് ആരംഭിച്ചു. ഹര്‍ത്താലും പ്രകടനങ്ങളും നടന്നു. അസംബ്ലിയില് ഒച്ചപ്പാടായി. കുത്തിത്തിരിപ്പുകാരുടെ ഇരയായിത്തീരരുതെന്ന് നിയമമന്ത്രി കുട്ടികളെ ഉപദേശിച്ചു. പക്ഷെ അവര് എറണാകുളം മുതല് തിരുവനന്തപുരം വരെ വിദ്യാര്‍ത്ഥികളെ ഇളക്കിവിടുകയായിരുന്നു. എന്നാല്, സമയത്ത് ഗവണ്മെന്റ് ഇടപെട്ടതിനാല് ലഹള അധികം പരന്നില്ല. കുട്ടികളെ വീണ്ടും ഇളക്കിവിടാനുള്ള കോണ്‍ഗ്രസ്-പി.എസ്.പി. ശ്രമം ഫലിച്ചില്ല. പ്രതിപക്ഷത്തിന്റെ ലക്ഷ്യം രചനാത്മകമായിരുന്നില്ല, മന്ത്രിസഭയെ താഴെയിറക്കുക എന്നത് മാത്രമായിരുന്നു അവരുടെ ലക്ഷ്യം. അക്രമരാഹിത്യത്തിന്റെ വക്താക്കളായ കോണ്‍ഗ്രസുകാര് മാര്‍ച്ച് മാസത്തില് സംസ്ഥാന നിയമസഭയില് ചെയ്ത പ്രസംഗങ്ങളുടെ ചില സാമ്പിളുകള് ഇതാ. എല്ലാം തന്നെ കേരള മെയില് എന്ന പത്രത്തില് നിന്നെടുത്തതാണ്. അതിന്റെ എഡിറ്റര് മുതിര്‍ന്ന ഒരു ഐഎല്‍ടിയുസി നേതാവും എഐസിസി അംഗവും ഇന്ത്യന് തൊഴിലാളി വര്‍ഗത്തെ പ്രതിനിധീകരിക്കാനായി ഇന്ത്യാ ഗവണ്മെന്റ് ജനീവയിലേക്ക് അയച്ച ആളും ആയിരുന്നു. കോണ്‍ഗ്രസുകാരനായ ഗോപിനാഥ പിള്ള പറഞ്ഞു: “ഈ രാജ്യം വൃത്തികേടാക്കുന്ന 11 മന്ത്രിമാരുണ്ട്. ഈ വൃത്തികെട്ട കൂട്ടത്തിനെകൊണ്ട് എന്ത് ഉപയോഗമാണുള്ളത്? തെരുവുതൊണ്ടികളും ക്രിമിനലുകളുമായ ഈ കമ്മ്യൂണിസ്റ്റുകാര് ചീഞ്ഞുനാറുന്ന ശവത്തിനു മുകളില് കഴുകന്‍മാരെപ്പോലെ വട്ടമിട്ടുപറക്കുകയാണ്. ഈ രാജ്യദ്രോഹികളുടെ തന്ത്രങ്ങള് നമുക്കറിയാം.. നമ്മുടെ വോട്ടു വാങ്ങി ഓടിരക്ഷപെടാമെന്നാണ് ഈ റഷ്യന് കരടികള് കരുതുന്നത്. ഈ ക്രിമിനലുകള് മൂഢസ്വര്‍ഗത്തിലാണ് ജീവിക്കുന്നത്.(മാര്‍ച്ച് 23,1958)\nമുകളില് കൊടുത്ത ഭീഷണി അവര് യഥാര്‍ത്ഥത്തില് നടപ്പില് വരുത്തുയായിരുന്നു. കോണ്‍ഗ്രസിന്റെയും പിഎസ്‌പിയുടെയും രാഷ്ട്രീയവും ധാര്‍മികവുമായ പിന്തുണയോടെയും ചിലപ്പോള് അവരില് ചിലരുടെയും ക്രിസ്റ്റഫര്‍മാരുടെയും സജീവപങ്കാളിത്തത്തോടെയും ഭൂവുടമകള് ഒന്നിനുപിറകെ ഒന്നായി കമ്മ്യൂണിസ്റ്റുകാരുടെയും അവരെ പിന്താങ്ങുന്ന അധ്വാനിക്കുന്ന ജനങ്ങളുടെയും മേല് ആക്രമണങ്ങള് നടത്തി. നിരണത്ത് ഭൂപ്രഭുക്കള് സംഘടിപ്പിച്ച സായുധരായ ‘സ്വയംപ്രതിരോധ സ്‌ക്വാഡുകള്’ പണിമുടക്കുന്ന കര്‍ഷകത്തൊഴിലാളികളുടെ വീടുകള് രാത്രിയില് കടന്നാക്രമിച്ചു. പുരുഷന്മാരേയും സ്ത്രീകളേയും കുട്ടികളേയും മര്‍ദ്ദിച്ചവശരാക്കി. അടുത്തദിവസവും ഇത് തുടര്‍ന്നു. ഒരു കര്‍ഷകത്തൊഴിലാളി കൊല്ലപ്പെട്ടു. മീന് പിടിത്തത്തെ ചൊല്ലി മുക്കുവന്മാരും ഭൂവുടമകളും തമ്മില് ചേര്‍ത്തലയില് ഉണ്ടായ ഒരു തര്‍ക്കം നീതിപൂര്‍വവും സമാധാനപരവുമായ ഒത്തുതീര്‍പ്പില് എത്തുന്നതിനെ കോണ്‍ഗ്രസുകാരും ഐഎന്‍ടിയുസിക്കാരും കൂടി തടസ്സപ്പെടുത്തി. ഭൂവുടമകളുടെ സായുധധാരികളായ എഴുനൂറില്‍പ്പരം ഗുണ്ടകളുടെ പില്‍ബലത്തോടെയാണവര് ഇത് ചെയ്തത്. ഗുരുതരമായ ഒരു അവസ്ഥ അവിടെ സംജാതമായി. അടൂരില് തോട്ടം തൊഴിലാളികളെ ഗുണ്ടകള് ആക്രമിച്ചു. കോണ്‍ഗ്രസ് യോഗങ്ങളില് ‘ഭഗവാന് മക്രോണി’യെന്ന കഥാപ്രസംഗം നടത്താറുള്ള രാജനെ, വള്ളികുന്നത്ത് ഉണ്ടായ ഒരു തര്‍ക്കത്തില് വെച്ച് ചില ആളുകള് അടിച്ചു. അവര്‍ക്ക് കമ്മ്യൂണിസ്റ്റ് പാര്‍ട്ടിയുമായി ഒരു ബന്ധവും ഉണ്ടായിരുന്നില്ല. പ്രതികാരമെന്ന നിലയ്ക് കമ്മ്യൂണിസ്റ്റ് എം.എല്.എ ആയ തോപ്പില് ഭാസിയുടെ മൂന്നുമാസം മാത്രം പ്രായമുള്ള കുഞ്ഞിനെ തട്ടിക്കൊണ്ടുപോകാന് ചിലര് ശ്രമിച്ചു. അതിനീചമായ ഒരു പ്രവൃത്തി ആയിരുന്നു ഇത്. അര്‍ധരാത്രിക്ക് ഈ ശ്രമം നടന്ന സമയത്ത് കുഞ്ഞ് അമ്മയോടൊപ്പം ഉറങ്ങുകയായിരുന്നു. അതിന്റെ കരച്ചില് അമ്മയെ ഉണര്‍ത്തി. അവര് നിലവിളിച്ചുകൊണ്ട് ഓടിയപ്പോള് മോഹാലസ്യപ്പെട്ടു വീണു. ബഹളം നാട്ടുകാരെ ഉണര്‍ത്തി. ഗുണ്ടകള് കുട്ടിയെ അടുത്തുള്ള വയലില് വലിച്ചെറിഞ്ഞ് ഓടി രക്ഷപ്പെട്ടു.\nചാക്കോവിന്റെത് അസാധാരണവും ഒച്ചപ്പാടുണ്ടാക്കുന്നതുമായ ഒരു പ്രകടനമായിരുന്നു. അസംബ്ലിയില് സംഘര്‍ഷം മുറ്റിനിന്നു. വെറുപ്പും ശത്രുതയും കവിഞ്ഞൊഴുകുന്ന ഒന്നായിരുന്നു പ്രസംഗം. സഭയാകെ നിശ്ശബ്ദമായിപ്പോയി. അടുത്ത ദിവസം ചോദ്യോത്തരവേളക്കുശേഷം റൂള് 226 അനുസരിച്ച് ഒരു പ്രസ്താവന നടത്താനായി ഇ.എം.എസ് എഴുനേറ്റു. തലേ ദിവസം ചാക്കോ സംസാരിച്ചപ്പോള് അദ്ദേഹം സഭയില് ഉണ്ടായിരുന്നില്ല. ചാക്കോവിന്റെ പ്രസംഗം പ്രത്യേകിച്ച്, ഒരു തരത്തിലുള്ള ഗറില്ലാ സമരം നടന്നുകൊണ്ടിരിക്കുകയാണ് എന്ന പ്രസ്താവനയും ആത്മരക്ഷക്കായി ആയുധം കയ്യിലെടുക്കാന് ജനങ്ങളോടു നടത്തിയ ആഹ്വാനവും, അത്യന്തം ഖേദകരമായിപ്പോയി എന്നദ്ദേഹം പറഞ്ഞു. ആനുഷംഗികമായി നടത്തിയ ഒരു ആരോപണമായിരുന്നില്ല അതെന്ന് അദ്ദേഹം കുറ്റപ്പെടുത്തി.\nപ്രതിപക്ഷ നേതാവിന്റെ കാഴ്ചപ്പാടില് കമ്മ്യൂണിസ്റ്റുകാരല്ലാത്തവരെല്ലാം ആയുധമെടുക്കണം. “കമ്മ്യൂണിസ്റ്റ് പട്ടാളത്തേയും അവരെ പിന്തുണയ്‌ക്കുന്ന സര്‍ക്കാര് പോലീസിനേയും എതിര്‍ക്കാനായി ഒരു പട്ടാളത്തെ സംഘടിപ്പിക്കും” എന്നാണ് ചാക്കോ പറഞ്ഞതിന്റെ സാരം. ‘ആയുധം എടുക്കും’ എന്ന പദം അതേപടി ഉപയോഗിച്ചിട്ടില്ലെങ്കിലും സംഘടിതമായ അക്രമങ്ങള് എന്ന ആശയം പ്രതിപക്ഷനേതാവിന്റെ പ്രസംഗത്തില് അടങ്ങിയിട്ടുണ്ട്. കമ്മ്യൂണിസ്റ്റുകാര് ഒരു പട്ടാളത്തെയും ഒരുക്കിയിട്ടില്ല. ഒരു മന്ത്രിയും അത് പരിശോധിക്കാന് പോകുന്നുമില്ല. ആദ്യമായാണ് ഇത്തരത്തിലുള്ള ഒരാരോപണം സഭയില് ഉന്നയിക്കപ്പെടുന്നത്”. -അദ്ദേഹം കൂട്ടിച്ചേര്‍ത്തു. “സ്വകാര്യ പട്ടാളങ്ങളെ, ആര് സംഘടിപ്പിച്ചിട്ടുള്ളതായാലും ശരി, അടിച്ചമര്‍ത്താന് ഗവണ്മെന്റ് പ്രതിജ്ഞാബദ്ധമാണ്.” പ്രതിപക്ഷനേതാവ് താനെടുത്ത നിലപാടില് നിന്ന് പിന്‍വാങ്ങുമെന്ന് പ്രതീക്ഷിക്കുന്നതായും അദ്ദേഹം കൂട്ടിച്ചേര്‍ത്തു. റൂള് 80അനുസരിച്ച് ചാക്കോ വ്യക്തിഗതമായ ഒരു വിശദീകരണം നല്‍കി. ‘ദെല്‍ഹി’ആയിരുന്നു അദ്ദേഹത്തിന്റെ മനസ്സില് നിറഞ്ഞു നിന്നിരുന്നത്. മുഖ്യമന്ത്രിയുടെ പ്രസ്താവന ദെല്‍ഹിയെ ലക്ഷ്യം വച്ച്കൊണ്ടുള്ളതാണെന്ന് അദ്ദേഹം ആരോപിച്ചു. താന് അക്രമത്തിന് പ്രേരണ നല്‍കിയിട്ടില്ലെന്ന് അദ്ദേഹം വാദിച്ചു. പക്ഷെ പ്രസംഗിച്ചുകൊണ്ടിരിക്കെ ആവേശം മൂത്തപ്പൊള് തലേദിവസം പറഞ്ഞ മിക്കതും അദ്ദേഹം ആവര്‍ത്തിച്ചു. കമ്മ്യൂണിസ്റ്റുകാരെ ഗുണ്ടകളെന്നു വിളിച്ചു. മന്ത്രിമാര് കമ്മ്യൂണിസ്റ്റ് പട്ടാളത്തിന്റെ പ്രവര്‍ത്തനം റിവ്യു ചെയ്യുന്നു എന്ന ആരോപണം സഭയില് ആദ്യമായാണ് താന് ഉയര്‍ത്തുന്നത് എന്നത് ശരി തന്നെ, പക്ഷെ ഇപ്പോള് മാത്രമാണ് താന് അതിനെപ്പറ്റി അറിഞ്ഞത് എന്നുകൂടി അദ്ദേഹം കൂട്ടിച്ചേര്‍ത്തു. ചാക്കോവിന്റെ വ്യക്തിപരമായ വിശദീകരണം ദിനപ്പത്രങ്ങളില് വ്യാപകമായി റിപ്പോര്‍ട്ട് ചെയ്യപ്പെട്ടു. അത് നിറയെ കമ്മ്യൂണിസ്റ്റുകാരെ കുറിച്ചുള്ള ശകാരവും സ്വയം രക്ഷയുടെ പേരില് തിരിച്ചടിക്കുമെന്ന ഭീഷണിയും ആയിരുന്നു. പക്ഷെ നിയമത്തിന്റെ പരിധിക്കുള്ളില് എന്നുകൂടി ചേര്‍ക്കാന് അദ്ദേഹം ശ്രദ്ധിച്ചിരുന്നു.\nഎ.ഐ.സി.സി. ആസ്ഥാനത്ത് വളരെക്കാലം പ്രവര്‍ത്തിച്ച് കോണ്‍ഗ്രസ്സ് നേതൃത്വത്തിന്റെ പ്രമുഖ ഉപദേഷ്ടാക്കളില് ഒരാളായിരുന്ന എച്ച്.ഡി.മാളവീയ കുറെക്കലം എ.ഐ.സി.സി.യുടെ മുഖപത്രം ആയിരുന്ന ‘ഇക്കണോമിക്ക് റിവ്യു ‘ വിന്റെ പത്രാധിപരും ആയിരുന്നു. ആമുഖം\nCategories ഇന്‍ഡ്യ,കേരളം,രാഷ്ട്രീയം•Tags ഇന്‍ഡ്യ,കേരളം,രാഷ്ട്രീയം\tPost navigation\nPrevious കുരങ്ങ് മനുഷ്യന്Next ശരിക്കുള്ള യൂണിയനെ തകര്‍ക്കാന് T-Mobile കള്ള യൂണിയന് സൃഷ്ടിച്ചു


കൊച്ചിയില് നാവികസേനയുടെ ഗ്ലൈഡർ തകർന്ന് രണ്ട് പേർ മരിച്ചു; അന്വേഷണം | navy glider crashes in kochi both naval officers dead\nKochi, First Published 4, Oct 2020, 9:34 AM\nനാവികസേനയുടെ ആസ്ഥാനത്തിന് സമീപത്തുള്ള തോപ്പുംപടി ബിഒടി പാലത്തിന് സമീപമുള്ള നടപ്പാതയിലേക്കാണ് ഗ്ലൈഡർ തകർന്ന് വീണത്.\nകൊച്ചി: എറണാകുളത്ത് നാവികസേനയുടെ ഗ്ലൈഡർ തകർന്നുണ്ടായ അപകടത്തില് ഗുരുതര പരിക്കേറ്റ രണ്ട് നാവികസേന ഉദ്ദ്യോഗസ്ഥരും മരിച്ചു. ഉത്തരാഖണ്ഡ് സ്വദേശി രാജീവ് ത്സാ, ബീഹാർ സ്വദേശി സുനിൽ കുമാർ എന്നിവരാണ് മരിച്ചത്. ആശുപത്രിയിൽ എത്തിക്കുമ്പോഴേക്കും ഇവരുവരും മരിച്ചിരുന്നു. അതേസമയം, അപകടത്തെ കുറിച്ച് അന്വേഷിക്കാൻ പ്രത്യേക ബോർഡിനെ നിയോഗിച്ചു.\nപരിശീലന പറക്കലിന് ഉപയോഗിക്കുന്ന ചെറുവിമാനമാണ് ഗ്ലൈഡര്. ഇതില് രണ്ട് പേര്‍ക്കാണ് സഞ്ചരിക്കാന് സാധിക്കുക. ഇന്ന് രാവിലെ ഏഴ് മണിയോടെ നാവിക സേനയുടെ ക്വാര്‍ട്ടേഴ്‌സില് നിന്ന് പരിശീലനത്തിനായി പോകുമ്പോഴാണ് അപകടം ഉണ്ടായത്. നാവികസേനയുടെ ആസ്ഥാനത്തിന് സമീപത്തുള്ള തോപ്പുംപടി ബിഒടി പാലത്തിന് സമീപമുള്ള നടപ്പാതയിലേക്കാണ് ഗ്ലൈഡർ തകർന്ന് വീണത്.\nഐ എൻ എസ് ഗരുഡയിൽ നിന്ന് പറന്നുയർന്ന ഉടനെയാണ് അപകടം ഉണ്ടായത്. എന്നാല്, എന്താണ് അപകടത്തിന് കാരണമെന്ന് വ്യക്തമല്ല. ഗ്ലൈഡറിലുണ്ടായിരുന്ന ഒരു ഓഫീസറും ഒരു സൈലറും ആണ് അപകടത്തില് മരിച്ചത്. അപകടം സംഭവിച്ച ഗ്ലൈഡര് സ്ഥലത്ത് നിന്നും മാറ്റിയിട്ടുണ്ട്.\nLast Updated 4, Oct 2020, 12:58 PM\nNavy glider crashes\nboth naval officers dead\nകൊവിഡ് രോഗിയുടെ മൃതദേഹത്തിന് പകരം നൽകിയത് അജ്ഞാതന്റേത്, തിരുവനന്തപുരം മെഡിക്കൽ കോളേജില് മൃതദേഹം മാറി


XL6-നെ വിപണിയിലെത്തിക്കാൻ ഒരുങ്ങി മാരുതി സുസുക്കി - Malayalam DriveSpark\nXL6-നെ വിപണിയിലെത്തിക്കാൻ ഒരുങ്ങി മാരുതി സുസുക്കി\nമാരുതി സുസുക്കിയുടെ ജനപ്രിയ വാഹനമായ എർട്ടിഗയെ അടിസ്ഥാനമാക്കിയുള്ള പുതിയ പ്രീമിയം എംപിവിയായ XL6-നെ കമ്പനി ഓഗസ്റ്റ് 21-ന് വിപണിയിൽ അവതരിപ്പിക്കാൻ ഒരുങ്ങുകയാണ്. അതിനു മുന്നോടിയായി പുതിയ കാറിനായുള്ള ബുക്കിംഗ് മാരുതി ആരംഭിക്കുകയും ചെയ്തിരുന്നു.\nവിപണിയിലെത്തിക്കുന്നതിനു മുന്നോടിയായി വാഹനത്തിന്റെ പൂർണ രൂപം കമ്പനി വെളിപ്പെടുത്തി. രണ്ടാം തലമുറയിലുള്ള എർട്ടിഗയെ അടിസ്ഥാനമാക്കിയുള്ള വാഹനമാണ് XL6. എന്നാൽ പുതിയ ക്രോസ്ഓവറിൽ നിരവധി സ്റ്റൈലിഷ് മാറ്റങ്ങളും ഇന്റീരിയർ മേയ്ക്ക്ഓവറും മാരുതി വാഗ്ദാനം ചെയ്യുന്നു.\nടൊയോട്ട ഇന്നോവ ക്രിസ്റ്റയേക്കാൾ വില കുറഞ്ഞ ഫാമിലി എസ്‌യുവി തേടുന്നവർക്കായുള്ള മികച്ച തെരഞ്ഞെടുക്കലായിരിക്കും XL6. കൂടാതെ ക്രിസ്റ്റയേക്കാൾ അഞ്ച് ലക്ഷം രൂപയോളം കുറവുമായിരിക്കും വാഹനത്തിന്. പെട്രോൾ പതിപ്പ് മാത്രമായിരിക്കും XL6-ൽ മാരുതി സുസുക്കി വാഗ്ദാനം ചെയ്യുക.\nഎർട്ടിഗയുടെ ബെഞ്ച് സീറ്റുകൾക്ക് പകരം ക്യാപ്റ്റൻ സീറ്റുകളടങ്ങിയ ഒരു ആറ് സീറ്റർ പ്രീമിയം എംപിവിയാണ് XL6. എര്‍ട്ടിഗയുമായി താരതമ്യപ്പെടുത്തുമ്പോള് എസ്‌യുവി പ്രചോദിത സ്‌റ്റൈലിംഗ് ഘടകങ്ങള് XL6 ല് കാണാം. കരുത്തുറ്റ രൂപകല്‍പ്പനയും, ബോര്‍ഡര് ഗ്രില്, സ്ലീക്കര് ഹെഡ്‌ലാമ്പുകള്, സ്‌കിഡ് പ്ലേറ്റുള്ള പുതിയ ബംബര് എന്നിവയെല്ലാം എര്‍ട്ടിഗയില് നിന്ന് പ്രീമിയം ക്രോസ്ഓവറിനെ വ്യത്യസ്തമാക്കുന്നു.\nപുതുക്കിയ അലോയ് വീലുകൾ, മേൽക്കൂര റെയിലുകൾ, കൂടുതൽ ക്ലാഡിംഗ് എന്നിവയും വാഹനത്തിൽ ഉൾപ്പെടുന്നു. എര്‍ട്ടിഗയിലും സിയാസിലും ഉപയോഗിച്ചിരിക്കുന്ന 1.5 ലിറ്റര് K15B പെട്രോള് എഞ്ചിന് തന്നെയാണ് പുതിയ ക്രോസ്ഓവറിനും കരുത്ത് നല്‍കുക. ഇത് 103 bhp കരുത്തില് 138 Nm torque ഉത്പാദിപ്പിക്കും. അഞ്ച് സ്പീഡ് മാനുവല്, നാല് സ്പീഡ് ടോർക്ക് കൺവെർട്ടർ ഓട്ടോമാറ്റിക്ക് ട്രാന്‍സ്മിഷന് എന്നിവയുണ്ടാകും.\nആല്‍ഫ, സീറ്റ എന്നീ ഉയര്‍ന്ന വകഭേദങ്ങളില് മാത്രമാണ് XL6 നെ കമ്പനി വില്‍ക്കാന് ഉദ്ദേശിക്കുന്നത്. എന്നാല് രണ്ട് വകഭേദങ്ങളില് നാല് പതിപ്പുകളുണ്ടാകും. മെറ്റാലിക് പ്രീമിയം സിൽവർ, മെറ്റാലിക് മാഗ്മ ഗ്രേ, പ്രൈം ആബർൺ റെഡ്, പേൾ ബ്രേവ് ഖാക്കി, പേൾ ആർട്ടിക് വൈറ്റ്, നെക്സ ബ്ലൂ എന്നീ ആറ് നിറങ്ങളിൽ XL6 എംപിവി ലഭ്യമാണ്.\nഇന്റീരിയറില് സീറ്റിംഗ് രീതിയിലെ വ്യത്യസ്തയ്ക്കു പുറമെ കറുത്ത നിറത്തിലുള്ള ഡാഷ്‌ബോര്‍ഡുകള്, സെന്റര് കണ്‍സോള്, കറുത്ത ലെതറിലുള്ള അപ്‌ഹോള്‍സ്റ്ററി, പൂര്‍ണമായും കറുത്ത നിറത്തിലുള്ള ക്യാബിന് എന്നിവയെല്ലാം കാറിന് ഒരു ക്ലാസ് ലുക്ക് നൽകുന്നു.\nമാരുതിയുടെ പ്രീമിയം ഡീലര്‍ഷിപ്പായ നെക്‌സ ഷോറൂം വഴി മാത്രമായിരിക്കും വാഹനത്തിന്റെ വില്‍പ്പന കമ്പനി നടത്തുക. പ്രീമിയം ഡീലര്‍ഷിപ്പിലൂടെ വില്‍ക്കുന്ന ആദ്യ എംപിവി ആയിരിക്കും XL6.\nNew Ertiga-based luxury Maruti XL6 MPV fully UNMASKED. Read more Malayalam


ക്രച്ചസിന്‍റെ കരുത്തില് കൊടുമുടികള് താണ്ടിയവന്… ആരാണയാള്? – ആനവണ്ടി ട്രാവൽ ബ്ലോഗ് മലയാളം Aanavandi Travel Blog Malayalam\nHome/Travel & Travelogues/ക്രച്ചസിന്‍റെ കരുത്തില് കൊടുമുടികള് താണ്ടിയവന്… ആരാണയാള്?\nOctober 16, 2017\tLeaveacomment 1,536 Views\nക്രച്ചസിന്റെ കരുത്തില് കൊടുമുടികള് താണ്ടിയവന്.\nമൂന്നാര് മുതല് സ്‌കോട്ട്‌ലന്‍ഡ് വരെ കാടും മലയും താണ്ടിയിട്ടുള്ള നീരജ് ജോര്‍ജ് ബേബിക്ക് ( Neeraj George ) ഒരു കാല് ഇല്ലാത്തത് ഒരു കുറവേ അല്ല.\nമഴമേഘങ്ങള്‍ക്കും മീതെ, മലമുകളില് ചെറുപുഞ്ചിരി തൂകി നില്‍ക്കുന്ന യുവാവ്. ഫെയ്സ്ബുക്കില് വൈറലായ ഒരു ചിത്രം. കിട്ടിയ ലൈക്കുകള്‍ക്കും ഷെയറുകള്‍ക്കും കണക്കുണ്ടായിരുന്നില്ല. ചിത്രത്തിന്റെ ദൃശ്യഭംഗിക്കായിരുന്നില്ല, ഒരു കാലിന്റെ മാത്രം ബലത്തില് അതുപോലൊരിടത്ത് എത്തിച്ചേര്‍ന്ന മനക്കരുത്തിനായിരുന്നു ആളുകളുടെ അഭിനന്ദനമത്രയും. ഒപ്പം, ആരാണ് അയാള് എന്ന ചോദ്യവും സമൂഹമാധ്യമത്തില് ഉയര്‍ന്നു.\nഇത് ആലുവ സ്വദേശിയായ നീരജ് ജോര്‍ജ് ബേബി. സമുദ്രനിരപ്പില് നിന്ന് ആറായിരം അടി ഉയരമുള്ള കുറങ്ങണി മലമുകളില് നില്‍ക്കുന്ന ചിത്രമാണത്. ക്രച്ചസിന്റെ ബലത്തില് കാട്ടുപാതയിലൂടെ 12 കിലോമീറ്റര് താണ്ടിയാണ് അയാള് അവിടെ വരെ എത്തിച്ചേര്‍ന്നത്..\nഎന്നാല് നീരജിന്റെ ജീവിതനേട്ടങ്ങള്‍ക്കു മുന്നില് കുറങ്ങണിയുടെ ഉയരം ഒന്നുമല്ല.\nഎട്ടാമത്തെ വയസില് അംഗപരിമിതനായ നീരജ്, 30-ാമത്തെ വയസിലേക്ക് കൈനിറയെ നേട്ടങ്ങളാണ് സ്വന്തമായുള്ളത്. കാടും മലയും ധാരാളം കയറിയിട്ടുണ്ട്. മൂന്നാര് മുതല് അങ്ങ് സ്‌കോട്ട്ലാന്‍ഡ് വരെ. ബാഡ്മിന്റണില് കൈവരിച്ച നേട്ടങ്ങള് അതിനും മുകളിലാണ്. കോളേജില് പഠിക്കുമ്പോള് പൂര്‍ണ ആരോഗ്യവാന്‍മാരായ എതിരാളികളെ കളിച്ച് തോല്‍പിച്ചു.\nപിന്നീട് നിരവധി ദേശീയ മത്സരങ്ങളില് തിളങ്ങി. ഏഴ് തവണ അംഗപരിമിതര്‍ക്കായുള്ള അന്താരാഷ്ട്ര ടൂര്‍ണമെന്റില് പങ്കെടുത്തു. ഭിന്നശേഷിക്കാരുടെ അന്താരാഷ്ട്ര മത്സരങ്ങളില് വിജയിക്കുന്ന ആദ്യ മലയാളി എന്ന ബഹുമതി സ്വന്തമാക്കി…\nമലകയറി.. മൂന്നാര് മുതല് സ്‌കോട്ട്ലന്‍ഡ് വരെ…\nകോളേജില് പഠിക്കുന്ന കാലം തൊട്ട് നീരജ് കാടും മലയും കയറിത്തുടങ്ങിയതാണ്. സുഹൃത്തായ ശ്യാം സുന്ദറായിരുന്നു അന്നൊക്കെ ട്രെക്കിങ്ങുകളിലെ സഹചാരി. അന്ന്, വയനാട്ടിലെ തിരുനെല്ലിയില് കൂട്ടുകാരുമൊത്ത് എത്തിയതായിരുന്നു. അവിടെ, മലമുകളിലെ പക്ഷിപ്പാതാളത്തില് പണ്ട് കാഴ്ചശക്തിയില്ലാത്ത ഒരാള് കയറിയിരുന്നു എന്ന് ഗൈഡ് പറഞ്ഞു. ഒരു കൈ നോക്കാമെന്ന് കരുതി നീരജ് അങ്ങ് കയറി.\nപിന്നീട് ഒരുതവണ ഇടയ്ക്കല് ഗുഹയില് ചെന്നപ്പോള്, കയറണോ എന്ന് അധികൃതര് ചോദിച്ചു. മറ്റു സന്ദര്‍ശകരുടെ കാലുകളുടെ വേഗത്തെ തോല്‍പിച്ചാണ് നീരജ് അതിനുള്ള മറുപടി നല്‍കിയത്.\nബോഡിനായകനൂരിലെ കുറങ്ങണി യാത്രയും 27 കിലോമീറ്റര് നീളുന്ന മൂന്നാര്- കൊടൈക്കനാല് ട്രെക്കിങ് ഇന്നും നീരജിന് മറക്കാനാവാത്ത ഒരനുഭവമാണ്. ബോബന്, കിരണ് ന്നിവരായിരുന്നു പ്രചോദനം. നിഷാന്ദും നിഖിലും പകര്‍ന്ന ആത്മവിശ്വാസത്തില്, കോയമ്പത്തൂരില് നിന്ന് രണ്ടുദിവസം കൊണ്ട് പൂണ്ടി, ഏഴുമല എന്നിവിടങ്ങള് താണ്ടി വെള്ളിയാങ്കരി മലമുകളില് കയറി.\nനാട്ടിലെ യാത്രകള് നല്‍കിയ കരുത്തില് സ്‌കോട്ട്ലാന്‍ഡിലെ ബെന്നവിസ് മലയും നീരജ് കീഴടക്കി. ഹിമാലയം കയറണമെന്ന ആഗ്രഹം ഇപ്പോഴും ആഗ്രഹമായി തന്നെ തുടരുന്നു. ..\nനീരജിനു മുൻപിൽ ശിരസ്സ് നമിക്കുന്നു.. ബിഗ് സല്യൂട്ട് ….. രണ്ടുകാലുള്ളവരേക്കാള് ഉയരത്തില് നിങ്ങളെത്തിയിരിക്കുന്നു, നീരജ്.\nപോവുക, ഇനിയും കൂടുതല് ദൂരങ്ങളിലേക്ക്, ഉയരങ്ങളിലേക്ക്..! താങ്കളുടെ സ്വപ്നങ്ങളെല്ലാം സാക്ഷാത്കരിക്കട്ടെ എന്ന പ്രാർത്ഥനയോടെ….. പ്രണയമാണ് യാത്രയോട്..


Malayalam Popular Reality Shows: Latest News, Videos & Photos - Samayam Malayalam | Page2\nMollywood Reality Shows\nകല്യാണം കഴിക്കാൻ പോകുന്നതായി രഞ്ജിനി ഹരിദാസ്; ജാതിയും മതവും ഒരു പ്രശ്‌നമല്ലെന്നും താരം!\nഉലകത്തിലില്ല ഇതുപോൽ പുലിവാൽ ജോഡികൾ; വരവറിയിച്ച് മിസ്റ്റർ ആൻഡ് മിസിസ്സ്!\n'മറ്റുള്ളവർ സഹതാപ വോട്ടിങ്ങിന്റെ ബലത്തിൽ മുന്നേറിയപ്പോൾ കഴിവിന്റെ ബലത്തിൽ മുന്നേറിയ ആൾ'; ഐഡിയ സ്റ്റാർ സിങ്ങർ വീണ്ടും, വൈറലായി കുറിപ്പ്!\nഇപ്പോഴും വിശ്വസിക്കാൻ കഴിഞ്ഞിട്ടില്ല, ടോപ് സിംഗർ വിജയി സീതാലക്ഷ്മിയുടെ ആദ്യ പ്രതികരണം ഇങ്ങനെ!\n'മൂളിപ്പാട്ട് പാടിയപ്പോൾ ഇങ്ങനൊരു ഓണ സമ്മാനം കിട്ടുമെന്ന് ഒരിക്കലും പ്രതീക്ഷിച്ചില്ല'; ഈ ഓണക്കാലത്തെ സന്തോഷം പങ്കിട്ട് മഞ്ജു!\nഫ്ളവേഴ്സ് ടോപ് സിംഗര് മെഗാ മാരത്തോണ് ഗ്രാന്‍ഡ് ഫിനാലെ തിരുവോണ നാളില്; ചേമന്തി ചേലുമായി ഭാവനയും\nഇത് അശ്വിന്റെ സച്ചു; സരസ്വതിയെ സ്വന്തമാക്കാൻ അശ്വിൻ; അട...\n'സൂചിയോടുള്ള തൻ്റെ പേടി ഒടുവിൽ മാറി'; ഒടുവിൽ അത് സംഭവിച...\n'തെരുവിൽ നിന്നും ഞങ്ങളുടെ അച്ഛൻ രക്ഷിച്ചതാണ് അവനെ'; മല്...\nസരിഗമപയിൽ തുടങ്ങിയ പ്രണയം; വീട്ടുകാർ ലോക്കിട്ടു; വിവാഹ ...\nആരും പരീക്ഷിക്കരുത്; ദിവ്യ പിള്ളയുടെ പിറന്നാളിന് കിടിലന...


അതിനെന്താ, ഞാനത് നിങ്ങള്ക്ക് തന്നതല്ലേ – SUNNIVOICE | FORTNIGHTLY\nHome / ലക്കങ്ങള് / 2014 / 2014 FEB 16 / അതിനെന്താ, ഞാനത് നിങ്ങള്ക്ക് തന്നതല്ലേ\nനന്മയുടെയും, ആത്മീയ ജ്ഞാനത്തിന്റെയും നിലാവെളിച്ചമായിരുന്നു താജുല് ഉലമാ. എന്റെ ഭാര്യയുടെ ഉപ്പാപ്പയാണ് താജുല് ഉലമ. അതായത് താജുല് ഉലമയുടെ മകളുടെ മകളാണ് എന്റെ പത്നി. മറ്റു നിലയിലും താജുല് ഉലമയുമായി ബന്ധമുണ്ട് എനിക്കും കുടുംബത്തിനും.\nഉപരിപഠനത്തിന് ബാഖിയാത്തില് പോകുന്നതിന് മുമ്പ് തന്നെ വിവാഹിതനായിരുന്നു ഞാന്. പഠനം കഴിഞ്ഞ് വ്യപാരമേഖലയിലേക്ക് തിരിയേണ്ടിവന്നപ്പോള്, കച്ചവടം നടത്താനുള്ള കാശുതന്ന് സഹായിക്കുകയും ധന്യമായ ഉപദേശ നിര്‍ദേശങ്ങള് നല്‍കുകയും ചെയ്തത് താജുല് ഉലമയാണ്.\nആ ധന്യ പുരുഷന്റെ ജീവിത ശൈലി വരും തലമുറക്കൊരു മുതല്‍കൂട്ടാകുമെന്നതില് സംശയമില്ല. ഗുരുവര്യന്മാരുടെ പൊരുത്തം സന്പാദിച്ച മഹാ പണ്ഡിതനാണ് അദ്ദേഹം. കേവലം ഒരു ആലങ്കാരിക പ്രയോഗമല്ല ഇത്. ജീവിതത്തില് അതനുഭവിച്ചറിയാന് ഭാഗ്യം ലഭിച്ചു എനിക്ക്.\nമഞ്ചേശ്വരം പൊസോട്ടിലേക്ക് വരുന്നതിന് മുമ്പ് താജുല് ഉലമ എന്നെ അവിടുത്തെ കാറില് സിയാറത്തിന് കൂട്ടിക്കൊണ്ട് പോവുകയുണ്ടായി. ചില പ്രധാന മഖ്ബറകളിലും ജീവിച്ചിരിക്കുന്ന മഹാന്മാരുടെ അടുക്കലും പോയി. കണ്ണിയ്യത്ത് ഉസ്താദ്, വടകര തങ്ങള്, സിഎം മടവൂര്, കക്കിടിപ്പുറം തുടങ്ങിയ മുന്‍കാല നേതാക്കളുടെ ജീവിത കാലത്തായിരുന്നു ആ സിയാറത്ത് യാത്ര. രണ്ട് ദിവസം തങ്ങളോടൊപ്പമായിരുന്നു. ആ യാത്രയില് മഹാന്മാര് താജുല് ഉലമയെ സ്വീകരിച്ചതും, അവര് തങ്ങള്‍ക്ക് കൊടുത്ത ബഹുമതിയും കണ്ണില് മാറാത്ത ഓര്‍മകളായി നിലകൊള്ളുകയാണ്. താജുല് ഉലമയുടെ ഉദാരമമനസ്കത മനസ്സിലാക്കാനും ആ യാത്ര സഹായകമായി. കാണാന് പോയ മഹാന്മാര്‍ക്കെല്ലാം നല്ലൊരു ഹദ്യ തങ്ങള് കൊടുത്തു. അവിടുത്തെ സവിശേഷതകളില് ഒന്നാണ് ഈ ഹദ്യ നല്‍കലെന്ന് പിന്നീടു ബോധ്യപ്പെട്ടിട്ടുണ്ട്.\nമഞ്ചേശ്വരത്ത് ജോലി ഏറ്റതിനു ശേഷം ഉള്ളാളിലേക്ക് ഇടക്കിടെ കാണാന് പോകുമ്പോഴെല്ലാം, ഹദ്യ തരാതെ മടക്കി അയക്കില്ല. പൊസോട്ടില് സേവനം ചെയ്യാന് കാരണം താജുല് ഉലമയാണ്. “പൈസ ആവശ്യമുണ്ടെങ്കില് എന്നോട് ചോദിച്ചാല് മതി, ഞാന് തരും’ എന്നായിരുന്നു തങ്ങള് എന്നോട് പറഞ്ഞത്.\nപലപ്പോഴും താജുല് ഉലമ വീട്ടില് വന്ന് താമസിക്കുകയും തിരിച്ചു പോകുമ്പോള് വീട്ടിലുള്ളവര്‍ക്കെല്ലാം നല്ലൊരു ഹദ്യ നല്‍കുകയും ചെയ്യും. മഞ്ചേശ്വരം മച്ചന്പാടി എന്ന സ്ഥലത്ത് താജുല് ഉലമയെ ആദരിച്ചപ്പോള് പ്രസ്തുത സമ്മേളനത്തില് ഞാന് പങ്കെടുത്തിരുന്നു. ആദരവിന്റെ ഭാഗമായി നാട്ടുകാര് തങ്ങള്‍ക്ക് ഒരു പവന്റെ സ്വര്‍ണനാണയം നല്‍കുകയുണ്ടായി. പരിപാടി കഴിയുന്നതിന് മുമ്പ് തന്നെ താജുല് ഉലമ അതെനിക്ക് തന്നു. ഇതു സ്വര്‍ണനാണയമാണെന്ന് താജുല് ഉലമയെ ഞാന് ബോധിപ്പിച്ചപ്പോള് “അതിനെന്താ നിങ്ങള്‍ക്ക് ഞാന് തന്നതല്ലേ’ എന്നായിരുന്നു മറുപടി.\nപ്രസംഗിക്കാന് വലിയ മടിയായിരുന്ന എന്നെ അതു പഠിപ്പിച്ചത് താജുല് ഉലമയാണ്. കാസര്‍കോട് ജില്ലയിലെ പലഭാഗങ്ങളിലും താജുല് ഉലമക്ക് രാത്രി വഅള് പരിപാടി ഉണ്ടാകും. ചിലപ്പോള് എന്നെയും കൂടെ കൊണ്ടുപോവുകയും താജുല് ഉലമയുടെ പ്രസംഗത്തിന് മുമ്പ് അല്‍പ്പസമയം എനിക്ക് പ്രസംഗിക്കാന് അവസരം നല്‍കുകയും ചെയ്യും.\nആദരിക്കേണ്ടതിനെ ആദരിക്കാനും അനുസരിക്കേണ്ടവരെ അനുസരിക്കാനും പഠിപ്പിച്ച നേതാവാണ് ഉള്ളാള് തങ്ങള്. മംഗലാപുരം റെയില്‍വേ സ്റ്റേഷനില് ഇറങ്ങി കാളവണ്ടിയിലും കാല്‍നടയായുമാണ് തങ്ങള് ആദ്യകാലത്ത് ഉള്ളാളത്തെത്തിയിരുന്നത്. ഒരു വര്‍ഷം ഹജ്ജിന് പോകാന് തയ്യാറാവുകയും, നാട്ടുകാരോട് യാത്ര പറഞ്ഞ് പോകുമ്പോള് ഉള്ളാളില് നിന്ന് വിരമിക്കണം എന്ന് മനസ്സില് ഉറപ്പാക്കുകയും ചെയ്തിരുന്നു. അവിചാരിതമായാണ് ആ വഴി വടകര മുഹമ്മദ് ഹാജി തങ്ങള് വന്നത്. വടകര തങ്ങള് താജുല് ഉലമയുടെ റൂമില് വന്ന് (ഭൗതിക ബന്ധങ്ങളില്ലാത്ത പ്രത്യേകാവസ്ഥയിലായിരുന്നു അന്നു മഹാന്.) ഇവിടെന്ന് പോകരുത്. ഇവിടെ മുഗ്നിയുണ്ട് എന്ന് ഉപദേശിച്ചു. മുഗ്നിയായ റബ്ബ് ഉള്ളതിനാല് പോവരുതെന്ന്! വടകര തങ്ങളുടെ നിര്‍ദേശം സ്വീകരിച്ച് മരണം വരെ ഉള്ളാളം മുദരിസായി സേവനമനുഷ്ഠിച്ചു.\nമഹാന്മാര് അനുഗ്രയിച്ച വ്യക്തിത്വമാണ് തങ്ങള്. മഹാനായ സി.എം മടവൂരുമായി അടുത്ത ബന്ധം സ്ഥാപിച്ച താജുല് ഉലമക്ക് മടവൂര് നല്‍കിയ ഉപയോഗിച്ച സോപ്പും അത്തറും അദ്ദേഹം പേരക്കുട്ടിയായ എന്റെ ഭാര്യക്ക് കൊടുക്കുകയും ഇന്നും അമൂല്യ സമ്പത്തായി പരിപാവനയോടെ വീട്ടില് സൂക്ഷിക്കുകയും ചെയ്യുന്നുണ്ട്. അദ്ദേഹത്തിന്റെ കൂടെ നമ്മെ അല്ലാഹു സ്വര്‍ഗത്തില് ഒരുമിച്ചു കൂട്ടട്ടെ.\n← Previous Story കൈപ്പിടിച്ചു വളര്ത്തിയ നായകന്\nNext Story → ജ്ഞാനധീരതയുടെ കിരീടം


കേരളത്തിന് ആവശ്യമായ കോവിഡ് വാക്സിൻ സൗജന്യമായി ലഭ്യമാക്കണം; പ്രതിപക്ഷ നേതാവ് രമേശ് ചെന്നിത്തല പ്രധാനമന്ത്രി നരേന്ദ്ര മോദിക്ക് കത്തയച്ചു • Rounds Time Malayalam\nMon, 10 May 2021 11:15:49 +0530\nHome Health & Fitness covid19 കേരളത്തിന് ആവശ്യമായ കോവിഡ് വാക്സിൻ സൗജന്യമായി ലഭ്യമാക്കണം; പ്രതിപക്ഷ നേതാവ് രമേശ് ചെന്നിത്തല പ്രധാനമന്ത്രി നരേന്ദ്ര...\nകേരളത്തിന് ആവശ്യമായ കോവിഡ് വാക്സിൻ സൗജന്യമായി ലഭ്യമാക്കണം; പ്രതിപക്ഷ നേതാവ് രമേശ് ചെന്നിത്തല പ്രധാനമന്ത്രി നരേന്ദ്ര മോദിക്ക് കത്തയച്ചു\nകേരളത്തിന് ആവശ്യമായ കോവിഡ് വാക്സിൻ സൗജന്യമായി ലഭ്യമാക്കണമെന്ന് ആവശ്യപ്പെട്ട് പ്രതിപക്ഷ നേതാവ് രമേശ് ചെന്നിത്തല പ്രധാനമന്ത്രി നരേന്ദ്ര മോദിക്ക് കത്തയച്ചു.\nകോവിഡ് മഹാമാരിയിൽ സാമ്പത്തികമായി കേരളത്തിന് ഏറെ ബുദ്ധിമുട്ടുള്ള സാഹചര്യത്തിൽ സംസ്ഥാന സർക്കാരിന് സൗജന്യമായി വാക്സിൻ നൽകുക പ്രായോഗികമല്ല. ഈ സാഹചര്യത്തിൽ കേന്ദ്രവും കേരളവും ഒരു മനസ്സോടുകൂടി പ്രവർത്തിക്കേണ്ടിയിരിക്കുന്നുവെന്നും ചെന്നിത്തല കത്തിൽ പറഞ്ഞു.\nകേരളത്തിൽ ഇപ്പോൾ തന്നെ ആദ്യഘട്ട വാക്സിൻ എടുത്തവർക്ക് രണ്ടാം ഘട്ട വാക്സിൻ ലഭ്യമല്ലാത്ത സാഹചര്യമാണുള്ളത്. 45 വയസ് കഴിഞ്ഞവർക്ക് വാക്സിൻ നൽകേണ്ടതായുമുണ്ട്. 18 കഴിഞ്ഞവർക്കും വാക്സിൻ നൽകണമെന്ന് കേന്ദ്ര സർക്കാർ പ്രഖ്യാപിച്ചിട്ടുണ്ട്. പക്ഷേ സംസ്ഥാനത്ത് വാക്സിൻ ക്ഷാമം വളരെ രൂക്ഷമാണ്. കോവിഡ് മഹാമാരി കാരണം ദുരിതമനുഭവിക്കുന്ന ജനങ്ങൾക്ക് സൗജന്യമായി വാക്സിൻ നൽകാൻ കേന്ദ്ര-സംസ്ഥാന സർക്കാരുകൾക്ക് ഭരണഘടനാപരമായ ഉത്തരവാദിത്തം ഉണ്ടെന്ന കാര്യവും പ്രതിപക്ഷനേതാവ് പ്രധാനമന്ത്രിക്ക് നൽകിയ കത്തിൽ ഓർമ്മപ്പെടുത്തി.\nPrevious articleവാക്സിൻ വാങ്ങാൻ നടപടി തുടങ്ങി; കേന്ദ്രത്തെ കാത്തിരിക്കുന്നില്ലെന്ന് മുഖ്യമന്ത്രി, മുഖ്യമന്ത്രിയുടെ ദുരിതാശ്വാസ നിധിയിലെത്തിയത് 22 ലക്ഷം; മാതൃകാപരമായി തൃശൂർ പൂരം നടത്തും, ആൾക്കൂട്ടമില്ലാതെ നോമ്പ് തുറകളും നടക്കുമെന്ന് മുഖ്യമന്ത്രി\nNext articleതൃശൂർ അതിരൂപതയിലെ സീനിയർ വൈദികൻ ഫാ. ജോർജ്ജ് ചിറമ്മേൽ അന്തരിച്ചു\nചാവക്കാട് തിരുവത്രയിൽ വീട്ടിൽ വൻ കവർച്ച: 36 പവൻ നഷ്ടപ്പെട്ടു; സി.സി.ടിവി ക്യാമറകൾ നശിപ്പിച്ച...\nതിരുവോണനാളിൽ വീണ്ടും അതേ ക്രൂരത; തിരുവനന്തപുരത്ത് രണ്ട് സി.പി.എം പ്രവർത്തകരെ വെട്ടിക്കൊന്നു\nപെൻഷൻപ്രായം അറുപതാക്കണം: സർക്കാരിന് സുപ്രീംകോടതി നോട്ടീസ്\nതലപ്പിള്ളി തഹസിൽദാർക്ക് കോവിഡ്: താലൂക്ക് ഓഫീസ് അടച്ചു, ജീവനക്കാരോട് നിരീക്ഷണത്തിൽ പ്രവേശിക്കാൻ നിർദ്ദേശം\nഅന്തർസംസ്ഥാന തൊഴിലാളികളുമായി കേരളത്തിൽ നിന്നുള്ള ആദ്യ തീവണ്ടി ഇന്ന് പുറപ്പെടും\nമാവോവാദി നേതാവ് രൂപേഷിന് കോവിഡ്; മെഡിക്കൽ കോളേജിലേക്ക് മാറ്റി\nഇന്ത്യയില് വാക്‌സിന് വിതരണം ചെയ്യുന്നതിന് കമ്പനി അനുമതി തേടി


'ലാലേട്ടാ ഞാൻ മണിയാണ്, ആ പഴയ പച്ചപ്പുൽച്ചാടി'; മോഹൻലാലിനെ കാണണമെന്ന ആഗ്രഹം പങ്കുവച്ച് ഫോട്ടോഗ്രാഫറിലെ താരം\n‘ലാലേട്ടാ ഞാൻ മണിയാണ്, ആ പഴയ പച്ചപ്പുൽച്ചാടി’; മോഹൻലാലിനെ കാണണമെന്ന ആഗ്രഹം പങ്കുവച്ച് ഫോട്ടോഗ്രാഫറിലെ താരം\nഫോട്ടോഗ്രാഫർ എന്ന ചിത്രത്തിൽ മോഹൻലാലിനൊപ്പം ‘പച്ചപ്പുൽച്ചാടി’ എന്ന പാട്ടു പാടി നടന്ന മണിയെ അധികമാരും മറക്കാനിടയില്ല. ആദ്യ ചിത്രത്തിലെ അഭിനയത്തിന് മികച്ച ബാലതാരത്തിനുള്ള സംസ്ഥാന സർക്കാരിന്റെ പുരസ്‌കാരം മണി സ്വന്തമാക്കി. ഫോട്ടോഗ്രാഫർ പുറത്തിറങ്ങി പതിമൂന്ന് വർഷം പിന്നിട്ടു. മോഹൻലാലിനെ വീണ്ടും കാണണമെന്ന ആഗ്രഹമാണ് മണി പങ്കുവയ്ക്കുന്നത്.\nലലേട്ടനെ കാണണമെന്ന ആഗ്രഹം എല്ലാവരോടും പറയുമായിരുന്നു. ശ്രമിക്കാമെന്നായിരുന്നു പലരും പറഞ്ഞ മറുപടി. ശ്രമിക്കാനല്ലേ പറ്റൂ, അല്ലാതെ എന്താണ് ചെയ്യാൻ സാധിക്കുകയെന്ന് മണി ചോദിക്കുന്നു. ഉടലാഴത്തിന്റെ പ്രൊഡ്യൂസർ സജീഷേട്ടന്റെ സുഹൃത്തിനെ വിളിച്ച് ലാലേട്ടനെ കാണാൻ ശ്രമിച്ചിരുന്നുവെന്നും മണി പറയുന്നു.\nഫോട്ടോഗ്രാഫറിന്റെ സമയത്ത് താൻ ഒരു പാട് പ്രശ്‌നങ്ങൾ ഉണ്ടാക്കിയിട്ടുണ്ട്. അഭിനയിക്കാൻ പറ്റില്ലെന്ന് പറഞ്ഞ് മുറിയിൽ കയറി കതകടച്ച് ഇരുന്നിട്ടുട്ട്. ലാലേട്ടൻ വരെ തനിക്ക് വേണ്ടി കാത്തിരുന്നു. സിനിമയുടെ ചിത്രീകരണത്തിന്റെ സമയത്ത് കുറേ കുരുത്തക്കേടുകൾ ചെയ്തിട്ടുണ്ടെന്നും മണി പറയുന്നു.\nലാലേട്ടനെ കാണുമ്പോൾ എന്തായിരിക്കും പറയുകയെന്ന ചോദ്യത്തിന് മണിയുടെ മറുപടി ഇങ്ങനെ. ‘ ലാലേട്ടാ ഞാൻ മണിയാണ്, ഫോട്ടോഗ്രാഫറിലെ പച്ചപ്പുൽച്ചാടി’.\nStory highlights- Photographer, mohanlal, actor mani,


നിലമ്പൂർ-നഞ്ചൻകോട് റെയിൽപ്പാത:കർമസമിതി വീണ്ടും സമരത്തിലേക്ക് | 17Jan2021\nകല്പറ്റ : നിലമ്പൂർ- നഞ്ചൻകോട് റെയിൽപ്പാത അട്ടിമറിക്കുന്നതിനെതിരേ നീലഗിരി-വയനാട് എൻ.എച്ച്. ആൻഡ് റെയിൽവെ ആക്‌ഷൻ കമ്മിറ്റി വീണ്ടും സമരരംഗത്തേക്ക്. മുടങ്ങിപ്പോയ റെയിൽപ്പാതയുടെ പ്രവൃത്തികൾ മുഖ്യമന്ത്രി, ഇ. ശ്രീധരനുമായി ചർച്ച നടത്തി പുനഃരാരംഭിക്കണമെന്ന് ആവശ്യപ്പെട്ടാണ് സമരം. 20-ന് കല്പറ്റ സിവിൽ സ്റ്റേഷന് മുന്നിൽ ധർണ നടത്തുമെന്ന് ഭാരവാഹികൾ പത്രസമ്മേളനത്തിൽ പറഞ്ഞു.\nഎൻ.എസ്.എസ്., എസ്.എൻ.ഡി.പി., വിവിധ സമുദായ സംഘടനകൾ, ആദിവാസി സംഘടനകൾ, വ്യാപാരി വ്യവസായികൾ, ചേംബർ ഓഫ് കൊമേഴ്‌സ്, മലബാർ ഡെവലപ്‌മെന്റ് ഫോറം എന്നിവർ പിന്തുണ പ്രഖ്യാപിച്ചിട്ടുണ്ട്. ധർണ ബത്തേരി ബിഷപ്പ് ഡോ. ജോസഫ് മാർ തോമസ് ഉദ്ഘാടനം ചെയ്യും. ഒട്ടേറെ സമരങ്ങളുടെയും പ്രവർത്തനങ്ങളുടെയും ഫലമായാണ് 2016-ലെ റെയിൽവേ ബജറ്റിൽ റെയിൽപ്പാതയ്ക്ക് അനുമതി ലഭിക്കുന്നതും പിങ്ക് ബുക്കിൽ ഉൾപ്പെടുത്തുന്നതും. 2017-ൽ ഇ. ശ്രീധരൻ കല്പറ്റയിൽ ജനകീയ കൺവെൻഷൻ വിളിച്ചിരുന്നു. അഞ്ചു വർഷംകൊണ്ട് പാത പൂർത്തിയാക്കാമെന്നാണ് പറഞ്ഞിരുന്നത്. മന്ത്രി ജി. സുധാകരൻ റെയിൽപ്പാതയുടെ ലോഞ്ചിങ് വരെ പ്രഖ്യാപിച്ചതാണ്. പിന്നീട് പദ്ധതി അട്ടിമറിക്കുകയായിരുന്നു.\nഒരു ലോബി മുഖ്യമന്ത്രിയെ തെറ്റിദ്ധരിപ്പിക്കുകയും സ്വാധീനം ചൂണ്ടിക്കാട്ടി ഉദ്യോഗസ്ഥരെ ഭീഷണിപ്പെടുത്തുകയും ചെയ്തതിനെത്തുടർന്നാണ് റെയിൽപ്പാത മുടങ്ങിപ്പോയതെന്ന് ഭാരവാഹികൾ ആരോപിച്ചു. മുഖ്യമന്ത്രിയുടെ മുന്നിൽ വിഷയം അവതരിപ്പിക്കാൻ ജില്ലയിലെ ബന്ധപ്പെട്ടവർക്ക് കഴിയുന്നുമില്ല. ഈ പശ്ചാത്തലത്തിലാണ് നിലമ്പൂർ- നഞ്ചൻകോട് റെയിൽപ്പാത ജില്ലയുടെ അവകാശമാണ്, അട്ടിമറിക്കരുത് എന്ന മുദ്രാവാക്യവുമായി വീണ്ടും സമരത്തിനിറങ്ങുന്നത്. പത്രസമ്മേളനത്തിൽ കൺവീനർ ടി.എം. റഷീദ്, വിനയകുമാർ അഴിപ്പുറത്ത്, പി.വൈ. മത്തായി, മോഹൻ നവരംഗ് എന്നിവർ പങ്കെടുത്തു.\nഇനിയും എത്രനാൾ കാത്തിരിക്കണം\nകല്പറ്റ : തുർക്കി പാലം കയറാനൊരു അപ്രോച്ച് റോഡ് എന്ന പ്രദേശവാസികളുടെ ആവശ്യത്തിന് ..\nകുരങ്ങുപനി: പ്രതിരോധപ്രവർത്തനങ്ങൾ ഊർജിതമാക്കും\nഎൻ.സി. മമ്മൂട്ടി പുരസ്കാരം കെ. പാപ്പുട്ടിക്ക്


❝ സമനിലകൊണ്ട് 🏆🔥 ഞങ്ങളുടെ കിരീടസാധ്യത നഷ്ടമായിട്ടില്ല, ഇനിയും 💪⚽ പ്രതീക്ഷയുണ്ടെന്ന് സിദാൻ ❞ - Sportssify\n❝ സമനിലകൊണ്ട് 🏆🔥 ഞങ്ങളുടെ കിരീടസാധ്യത നഷ്ടമായിട്ടില്ല, ഇനിയും 💪⚽ പ്രതീക്ഷയുണ്ടെന്ന് സിദാൻ ❞\nയൂറോപ്പിലെ ബിഗ് ഫൈവ് ലീഗുകളിൽ ഏറ്റവും കാടുതെ കിരീട പോരാട്ടം നടക്കുന്നത് സ്പാനിഷ് ലാ ലീഗയിലാണ്.അത്ലറ്റികോ മാഡ്രിഡിനും ബാഴ്സലോണക്കും റയൽ മാഡ്രിഡിനും ഒരു പോലെ സാധ്യതയാണ് കിരീട പോരാട്ടത്തിൽ കൽപ്പിച്ചിരുന്നത്. എന്നാൽ അവസാന മൂന്നു മത്സരങ്ങളിൽ രണ്ടു ഗോൾ രഹിത സമനില വഴങ്ങിയ നിലവിലെ ചാമ്പ്യന്മാരായ റയൽമാഡ്രിഡിന് വൻ തിരിച്ചടി നേരിട്ടിരിക്കുകയാണ്. റയൽ ബെറ്റിസിനെതിരെ നടന്ന ലീഗ് മത്സരത്തിൽ സമനില വഴങ്ങിയെങ്കിലും ലാ ലിഗ കിരീടപ്രതീക്ഷ നഷ്ടമായിട്ടില്ലെന്ന് റയൽ മാഡ്രിഡ് പരിശീലകൻ സിനദിൻ സിദാൻ.ലാലിഗയിലെ നിലവിലെ ചാമ്പ്യന്മാരായ റയലിന് ഇപ്പോഴും കിരീടം നേടാൻ ആകുമെന്ന് വിശ്വാസം ഉണ്ടെന്നും സിദാൻ പറഞ്ഞു.\nഇന്നലെ കിരീട പോരാട്ടത്തിൽ നിർണായകമായിരുന്ന മത്സരത്തിൽ റയൽ ബെറ്റിസിനോട് റയൽ മാഡ്രിഡ് സമനില വഴങ്ങിയിരുന്നു.രണ്ട് പോയിന്റ് മാത്രമാണ് നഷ്ടപ്പെട്ടത് എന്നും അല്ലാതെ ലീഗ് നഷ്ടമായിട്ടില്ല എന്നു സിദാൻ പറഞ്ഞു.ഇന്നലെ നടന്ന മത്സരത്തിൽ സമ്പൂർണാധിപത്യം പുലർത്തിയ റയൽ മാഡ്രിഡിനു പക്ഷെ ഗോൾ മാത്രം നേടാനായില്ല.മത്സരഫലം ലാ ലിഗ കിരീടം നഷ്ടപ്പെടുത്തുമെന്നു കരുതുന്നുണ്ടോയെന്ന മാധ്യമങ്ങളുടെ ചോദ്യത്തിനു മറുപടി നൽകുകയായിരുന്നു സിദാൻ. “ഞാനങ്ങനെ കരുതുന്നില്ല. രണ്ടു പോയിന്റ് നഷ്ടമായത് സത്യമാണെങ്കിലും കിരീടം നഷ്ടമായെന്നു ഞാൻ കരുതുന്നില്ല. ഞങ്ങൾ വീണ്ടും പൊരുതും. മത്സരത്തിൽ ഞങ്ങൾ ശ്രമം നടത്തിയിരുന്നെങ്കിലും ആക്രമണ നിരയിൽ എന്തിന്റെയൊ അഭാവമുണ്ടായിരുന്നു. എന്നാൽ ലീഗ് തീരുമാനിക്കപ്പെട്ടു എന്നു ഞാൻ കരുതുന്നില്ല.” സിദാൻ പറഞ്ഞു.\nഒരാഴ്ചക്ക് ഇടയിലെ റയലിന്റെ രണ്ടാം സമനില ആണിത്. നേരത്തെ ഗെറ്റഫയോടും റയൽ സമനില വഴങ്ങിയിരുന്നു. ഇന്നലെ മത്സരം ഗോൾ രഹിതമായാണ് അവസാനിച്ചത്. അവസരങ്ങൾ ആവശ്യത്തിന് സൃഷ്ടിക്കാനാകാത്തത് ആണ് ഇന്നലെ വിനയായത് എന്ന് സിദാൻ പറഞ്ഞു. ടീം പരിശ്രമിച്ചു എന്നും ഈ പരിശ്രമം തുടരും എന്നും അദ്ദേഹം പറഞ്ഞു. റയലിനെ സംബന്ധിച്ചടുത്തോളം ലീഗ് അവസാനിച്ചിട്ടില്ല എന്നും സിദാൻ പറഞ്ഞു.മത്സരഫലം നൽകിയ നിരാശയിൽ റയലിന്റെ ഒരേയൊരു ആശ്വാസം സൂപ്പർതാരം ഈഡൻ ഹസാർഡ് കളിക്കളത്തിലേക്ക് തിരിച്ചെത്തിയതാണ്. എഴുപത്തിയേഴാം മിനുട്ടിൽ പകരക്കാരനായി കളത്തിലിറങ്ങിയ താരം ജനുവരി അവസാനത്തിനു ശേഷം റയലിനു വേണ്ടി കളിക്കുന്ന രണ്ടാമത്തെ മത്സരം മാത്രമായിരുന്നു ഇന്നലത്തേത്.\nഈ സമനിലയോടെ റയൽ മാഡ്രിഡ് കിരീട പോരാട്ടത്തിൽ പിറകോട്ട് പോയി. 33 മത്സരങ്ങളിൽ 71 പോയിന്റാണ് റയലിന് ഇപ്പോൾ ഉള്ളത്. ഒരു മത്സരം കുറവ് കളിച്ച അത്ലറ്റിക്കോ മാഡ്രിഡ് 73 പോയിന്റുമായി ഒന്നാമത് നിൽക്കുകയാണ്. 31 മത്സരങ്ങൾ മാത്രം കളിച്ച ബാഴ്സലോണ 68 പോയിന്റുമായി മൂന്നാമതും നിൽക്കുന്നു


June 22, 2021 8:47 am NRI Desk crime, Head News, Kerala\nNRI DESK : പോരുവഴിയിൽ യുവതിയെ ഭർതൃഗൃഹത്തിൽ തൂങ്ങി മരിച്ച നിലയിൽ കണ്ടെത്തിയ സംഭവത്തിൽ ഭർത്താവ് കിരൺകുമാറിന്‍റെ അറസ്റ്റ് ഇന്ന് പൊലീസ് രേഖപ്പെടുത്തിയേക്കും. മോട്ടോർ വെഹിക്കിൾ ഇൻസ്‌പെക്ടറായ കിരണിനെതിരെ ഗാർഹിക പീഡന നിരോധന നിയമപ്രകാരമുള്ള വകുപ്പുകൽ ചുമത്തിയാകും കേസ് എടുക്കുക.\nഇന്നലെ രാത്രിയോടെയാണ് കിരൺകുമാർ ശൂരനാട് പൊലീസിന് മുന്നിൽ കീഴടങ്ങിയത്. വിസ്മയയുടെ മരണ കാരണം വ്യക്തമാക്കുന്ന പോസ്റ്റ്മോർട്ടം റിപ്പോർട്ടും ഇന്ന് പൊലീസിന് ലഭിക്കും. വിസ്മയയുടെ മരണം ആത്മഹത്യയല്ലെന്നും, കൊന്ന് കെട്ടിത്തൂക്കിയതാണെന്നും കുടുംബം ആരോപിച്ചിരുന്നു. എന്നാൽ പോസ്റ്റ്‌മോർട്ടം റിപ്പോർട്ട് ലഭിക്കുന്നതോടെ മാത്രമേ മരണകാര്യത്തിൽ വ്യക്തത വരൂ. അതേസമയം, വനിതാ കമ്മിഷൻ അംഗം ഷാഹിദ കമാൽ ഇന്ന് വിസ്മയയുടെ നിലമേലിലെ വീട് സന്ദർശിക്കും. സംഭവത്തിൽ വനിതാ കമ്മിഷൻ സ്വമേധയാ കേസെടുക്കുകയും കൊല്ലം റൂറൽ എസ്.പി യോട് റിപ്പോർട്ട് തേടുകയും ചെയ്തിട്ടുണ്ട്.\nനിലമേല് സ്വദേശിനിയായ വിസ്മയ (24) പോരുവഴിയിലെ ഭര്‍തൃഗൃഹത്തില് തൂങ്ങിമരിച്ചെന്ന വിവരം ഇന്നലെ പുലര്‍ച്ചെയാണ് വീട്ടുകാര് അറിയുന്നത്. വിവാഹം കഴിഞ്ഞത് മുതല് സ്ത്രീധനത്തിന്‍റെ പേരില് വിസ്മയയെ ഭര്‍ത്താവ് കിരണ്‍കുമാര് ശാരീരികമായും മാനസികമായും പീഡിപ്പിക്കാറുണ്ടായിരുന്നെന്ന് ബന്ധുക്കള് പറയുന്നു. കഴിഞ്ഞ വര്‍ഷം മെയ് മാസത്തിലായിരുന്നു വിസ്മയയും കിരണ്‍കുമാറുമായുളള വിവാഹം. 100 പവന് സ്വര്‍ണവും, ഒന്നേ കാല് ഏക്കര് ഭൂമിയും വിസ്മയയ്ക്ക് സ്ത്രീധനമായി നല്‍കിയിരുന്നു. ഇതിനൊപ്പം നല്‍കിയ കാറിന്‍റെ മൂല്യം കുറഞ്ഞ് പോയെന്ന് പറഞ്ഞായിരുന്നു പീഡനം.\nTags: VISMAYA / KIRAN / POLICE


'അവനെ തനിച്ചാക്കാന് പറ്റില്ല;' കണ്ടുപഠിക്കണം ഈ ഏഴുവയസുകാരനെ-Filipino boy, 7, didn't want to skip class and did this\n''അവനെ തനിച്ചാക്കാന് പറ്റില്ല;'' കണ്ടുപഠിക്കണം ഈ ഏഴുവയസുകാരനെ\nഒരു കൈയില് തന്റെ കുഞ്ഞനുജനെയും ചേര്‍ത്തുപിടിച്ച് മറുകൈ കൊണ്ട് നോട്ട് എഴുതുന്ന ജസ്റ്റിന്റെ ചിത്രം സോഷ്യല് മീഡിയയില് പോസ്റ്റ് ചെയ്തത് അധ്യാപികയാണ്.\nസ്‌കൂളില് പോകാന് മടിയുള്ളവര് ഒന്നു ശ്രദ്ധിക്കൂ. മാതാപിതാക്കളെ പേടിച്ച് സ്‌കൂളില് പോകുന്നവര് ഉണ്ട്. ഫിലീപ്പീന്‍സില് നിന്നുള്ള ഏഴുവയസുകാരന് ജസ്റ്റിന്റെ കഥയാണിത്. ജസ്റ്റിന് സ്‌കൂളില് പോകുന്നത് തന്റെ ഒന്നരവയസ്സുള്ള കുഞ്ഞനുജനുമായാണ്. ഫിലിപ്പീന്‍സിലെ സാല്‍വേഷന് എലിമെന്ററി സ്‌കൂളിലെ ഒന്നാംക്ലാസ് വിദ്യാര്‍ത്ഥിയാണ് ഈ കൊച്ചുമിടുക്കന്.\nസാമ്പത്തിക പ്രതിസന്ധി മൂലം ഫിലീപ്പീന്‍സിലെ ഗ്രാമങ്ങളില് മിക്ക മാതാപിതാക്കളും കുട്ടികളെ സ്‌കൂളില് അയക്കാറില്ല. കാരണം മാതാപിതാക്കള് ജോലിക്ക് പോകുമ്പോള് ഇളയ കുട്ടികളെ നോക്കേണ്ട ചുമതല മൂത്ത കുട്ടികള്‍ക്കാണ്. എന്നാല് അനുജനുമായി വീട്ടിലിരിക്കാനോ അവനെ വീട്ടില് തനിച്ചാക്കി സ്‌കൂളില് പോയി ഇരിക്കാനോ ജസ്റ്റിനു കഴിഞ്ഞില്ല. ഒടുവില് ജസ്റ്റിന് തന്നെ പരിഹാരം കണ്ടെത്തി. അനുജനെയും സ്‌കൂളില് കൊണ്ടു പോകുക.\nഒരു കൈയില് തന്റെ കുഞ്ഞനുജനെയും ചേര്‍ത്തുപിടിച്ച് മറുകൈ കൊണ്ട് നോട്ട് എഴുതുന്ന ജസ്റ്റിന്റെ ചിത്രം സോഷ്യല് മീഡിയയില് പോസ്റ്റ് ചെയ്തത് അധ്യാപികയാണ്. പോസ്റ്റിന്റെ തലക്കെട്ടായി അധ്യാപിക എഴുതിയ കുറിപ്പ് ഇങ്ങനെയായിരുന്നു:\n‘എനിക്ക് ക്ലാസ് മുടക്കേണ്ട, മാം. എന്റെ ഒന്നരവസ്സുള്ള അനുജനേയും ഞാന് കൊണ്ടുവരാം. വീട്ടില് മുത്തശ്ശി ഉള്‍പ്പെടെയുള്ളവര് ജോലിക്കു പോകുന്നതുകൊണ്ട് അവനെ നോക്കാന് ആളില്ല.’ ജസ്റ്റിന്റേയും അനുജന്റേയും ചിത്രം ഇതിനോടകം തന്നെ സോഷ്യല് മീഡിയയില് വൈറലായി കഴിഞ്ഞു.


അസ്സലായി റസ്സൽ! | 13Apr2021\nആന്ദ്രെ റസ്സൽ 15 റൺസിന് അഞ്ചു വിക്കറ്റ്, റെക്കോഡ് മുംബൈയെ 152 റൺസിൽ ഒതുക്കി കൊൽക്കത്ത പാറ്റ് കമ്മിൻസിന് രണ്ടുവിക്കറ്റ് സൂര്യകുമാർ യാദവ് 56\nചെന്നൈ : 12 പന്തുകൾക്കിടെ അഞ്ചു വിക്കറ്റുകൾ വീഴ്ത്തിയ വെസ്റ്റിൻഡീസ് ബൗളർ ആന്ദ്രെ റസ്സലിന്റെ അസ്സൽ പ്രകടനത്തിൽ മുംബൈ ഇന്ത്യൻസ് ബാറ്റിങ്ങിന് താളംതെറ്റി. ഐ.പി.എൽ. ക്രിക്കറ്റിൽ ചൊവ്വാഴ്ച മുംബൈയെ കൊൽക്കത്ത നൈറ്റ്‌റൈഡേഴ്‌സ് 20 ഓവറിൽ 152 റൺസിൽ ഒതുക്കി. അവസാന ഓവറിൽ റസ്സൽ മൂന്നുവിക്കറ്റെടുത്തു.\nെഎ.പി.എലിലെ അതിവേഗ അഞ്ചുവിക്കറ്റ് നേട്ടത്തിൽ റസ്സൽ ഇഷാന്ത് ശർമയുടെ റെക്കോഡിനൊപ്പമെത്തി.\nസൂര്യകുമാർ യാദവ് (36 പന്തിൽ 56), രോഹിത് ശർമ (32 പന്തിൽ 43) എന്നിവർ നന്നായി ബാറ്റുചെയ്തശേഷമാണ് മുംബൈ തകർന്നത്.\n10 ഓവറിൽ ഒരു വിക്കറ്റ് മാത്രം നഷ്ടത്തിൽ 81 റൺസിലെത്തിയ മുംബൈ കൂറ്റൻ സ്‌കോറിലേക്ക് നീങ്ങുമെന്നുതോന്നി. എന്നാൽ, ക്വിന്റൺ ഡി കോക്ക് (2), ഇഷാൻ കിഷൻ (1), ഹാർദിക് പാണ്ഡ്യ (11), കീറൺ പൊള്ളാർഡ് (5) എന്നിവർ പെട്ടെന്ന് മടങ്ങിയതോടെ മുംബൈ ഐ.പി.എൽ. പതിന്നാലാം സീസണിലെ ഏറ്റവും കുറഞ്ഞ സ്‌കോറിൽ ഒതുങ്ങി.\nകൊൽക്കത്തയുടെ പാറ്റ് കമ്മിൻസ് നാല് ഓവറിൽ 24 റൺസിന് രണ്ടുവിക്കറ്റും ഷാകിബ് അൽ ഹസ്സൻ 23 റൺസിന് ഒരു വിക്കറ്റും നേടി.\nസ്പിന്നർമാരായ ഹർഭജൻ സിങ്, വരുൺ ചക്രവർത്തി എന്നിവർ ചേർന്നാണ് കൊൽക്കത്തയുടെ ബൗളിങ് തുടങ്ങിയത്. അതിന് ഫലമുണ്ടായി. രണ്ടാം ഓവറിലെ അവസാനപന്തിൽ ക്വിന്റൺ ഡി കോക്കിനെ (2) വരുൺ പുറത്താക്കുമ്പോൾ മുംബൈ പത്തു റൺസിൽ എത്തിയതേയുള്ളൂ. മൂന്നാം ഓവറിൽ ഹർഭജനെ മൂന്നുവട്ടം ബൗണ്ടറടിയടിച്ച സൂര്യകുമാർ യാദവാണ് മുംബൈയുടെ ഇന്നിങ്‌സിന് വേഗം പകർന്നത്. എന്നിട്ടും അഞ്ച് ഓവറിൽ 37 റൺസിൽ എത്തിയതേയുള്ളൂ. എട്ടാം ഒാവറിൽ പ്രസിദ്ധ് കൃഷ്ണയ്ക്കെതിരേ സൂര്യകുമാർ ഒരു സിക്‌സും രണ്ട് ഫോറുമടക്കം 16 റൺസടിച്ചു. 33 പന്തിൽ അർധസെഞ്ചുറി തികച്ച സൂര്യകുമാറിനെ അടുത്ത ഓവറിൽത്തന്നെ മടക്കാനായത് കൊൽക്കത്തയ്ക്ക് ആശ്വാസമായി. തൊട്ടടുത്ത ഓവറിൽ മറ്റൊരു ബിഗ് ഹിറ്റർ ഇഷാൻ കിഷനെ (1) പാറ്റ് കമ്മിൻസ് പുറത്താക്കിയതോടെ മുംബൈയുടെ റൺനിരക്ക് നന്നായി പിടിച്ചുനിർത്താനായി.\n10 ഓവറിൽ ഒരു വിക്കറ്റിന് 81 റൺസിലെത്തിയ മുംബൈ, 15 ഓവറിൽ മൂന്നിന് 114 എന്നനിലയിൽ തകരുകയായിരുന്നു. റൺറേറ്റ് കൂട്ടേണ്ട സാഹചര്യത്തിൽ ക്യാപ്റ്റൻ രോഹിത് ശർമ (43) മടങ്ങിയത് മറ്റൊരു തിരിച്ചടിയായി.\nപിന്നീടങ്ങോട്ട് തുടർച്ചയായി വിക്കറ്റുകൾ വീഴ്ത്തി കൊൽക്കത്ത ബൗളർമാർ പിടിമുറുക്കി. അവസാന അഞ്ച് ഒാവറിൽ 38 റൺസെടുക്കുന്നതിനിടെ ഏഴുവിക്കറ്റ് നഷ്ടമായി.\nടോസ്: കൊൽക്കത്ത (ഫീൽഡിങ്)\nമുംബൈ: 20 ഓവറിൽ 152 റൺസിന് പുറത്ത്.\nസൂര്യകുമാർ യാദവ് 56 (36)\nരോഹിത് ശർമ 43 (32)\nഹാർദിക് പാണ്ഡ്യ 15 (17)\nക്രുണാൽ പാണ്ഡ്യ 15 (9)\nബൗളിങ്: പാറ്റ് കമ്മിൻസ് 4-0-24-2, ഷാകിബ് അൽ ഹസ്സൻ 4-0-23-1, ആന്ദ്രെ റസ്സൽ 2-0-15-5.


Karipur Plane Crash |51 പേരെ ഡിസ്ചാർജ് ചെയ്തു; 113 പേർ ആശുപത്രിയിൽ; ആറ് പേരുടെ നില അതീവ ഗുരുതരം| condition of six people is critical in Karipur Plane Crash – News18 Malayalam\nKaripur Plane Crash |51 പേരെ ഡിസ്ചാർജ് ചെയ്തു; 113 പേർ ആശുപത്രിയിൽ; ആറ് പേരുടെ നില അതീവ ഗുരുതരം\nകരിപ്പൂരിൽ വ്യോമയാന മന്ത്രാലയത്തിന്റെ പരിശോധന ഇന്നും തുടരും\nകോഴിക്കോട്: കരിപ്പൂർ വിമാനാപകടത്തിൽ പരിക്കേറ്റ് ചികിത്സയിൽ കഴിയുന്നവരിൽ 51 പേരെ ഡിസ്ചാർജ് ചെയ്തു. ആശുപത്രിയിൽ കഴിയുന്ന ആറ് പേരുടെ നില ഗുരതരമായി തുടരുകയാണ്. 113 പേരാണ് ചികിത്സയിലുള്ളത്.\nഇതിൽ അഞ്ച് പേർ കോഴിക്കോട്ടെ മൂന്ന് സ്വകാര്യ ആശുപത്രികളിലും ഒരാൾ മലപ്പുറത്തെ സ്വകാര്യ ആശുപത്രിയിലുമാണ് കഴിയുന്നത്. വിവിധ ആശുപത്രിയിൽ കഴിയുന്ന 32 പേരുടെ ആരോഗ്യനിലയിൽ നേരിയ പുരോഗതിയുണ്ട്. എങ്കിലും അപകടനില തരണം ചെയ്‌തിട്ടില്ല.\nഒടിവും ചതവും ഉൾപ്പെടെ ഗുരുതര പ്രശ്നങ്ങളില്ലാത്ത 77 പേർ അടുത്ത ദിവസങ്ങളിലായി ഡിസ്ചാർജ്ജാവും. 51 പേർ ഇതിനകം ഡിസ്ചാർജ്ജായി ക്വാറന്റീനിൽ പ്രവേശിച്ചു കഴിഞ്ഞു. എല്ലാവരും ജീവിതത്തിലേക്ക് തിരിച്ചു വരുമെന്നു തന്നെയാണ് പ്രതീക്ഷയെന്ന് കോഴിക്കോട് ജില്ലാ കളക്ടർ വി. സാംബശിവറാവു പറഞ്ഞു.\nരക്ഷാപ്രവർത്തനത്തിന് നേതൃത്വം നൽകിയ മലപ്പുറം ജില്ലാ കളക്ടർ കെ ഗോപാലകൃഷ്ണനോടും രക്ഷാപ്രവർത്തനത്തിൽ പങ്കെടുത്ത 42 പൊലീസുകാരോടും ക്വാറന്റീനിൽ പോകാൻ ആരോഗ്യ വകുപ്പ് നിർദേശിച്ചു.\nഅതേസമയം, കരിപ്പൂരിൽ വ്യോമയാന മന്ത്രാലയത്തിന്റെ പരിശോധന ഇന്നും തുടരും. ലാൻഡിങ് സമയത്തെ അശ്രദ്ധമായ പ്രവർത്തി മൂലമാണ് അപകടമുണ്ടായതെന്നാണ് പൊലീസിന്റെ പ്രഥമ വിവര റിപ്പോർട്ടിൽ രേഖപ്പെടുത്തിയിരിക്കുന്നത്. എഫ്ഐആർ മഞ്ചേരി സിജെഎം കോടതിയുടെ ചുമതല വഹിക്കുന്ന നിലമ്പൂർ ഒന്നാം ക്ലാസ് മജിസ്ട്രേട്ടിന് സമർപ്പിച്ചു.\nYou may also like:സ്കൂളുകളുടെ 50 മീറ്റർ ചുറ്റളവിൽ ജങ്ക് ഫുഡ് വിൽപനയ്ക്ക് നിരോധനം; ഉത്തരവ് കാന്റീനുകൾക്കും ബാധകം [NEWS]അമിത് ഷാ കോവിഡ് നെഗറ്റീവായെന്ന് ബിജെപി എംപി മനോജ് തിവാരി; പുതിയ പരിശോധനയൊന്നും നടന്നില്ലെന്ന് ആഭ്യന്തര മന്ത്രാലയം [NEWS] Menstrual Leave | 'ആർത്തവ അവധി'യുമായി സൊമാറ്റോ; വനിതാ ജീവനക്കാർക്ക് ഒരു വർഷം പത്ത് അവധി [NEWS]\nവ്യോമയാന മന്ത്രാലയത്തിന്റെ അന്വേഷണത്തിനു സമാന്തരമായി പൊലീസ് അന്വേഷണവും നടക്കുമെന്നു ജില്ലാ പൊലീസ് മേധാവി യു. അബ്ദുൽ കരീം പറഞ്ഞു. ഇതിനായി പ്രത്യേക അന്വേഷണ സംഘത്തെ നിയോഗിച്ചു.\nഅപകടസ്ഥലത്ത് എയർപോർട്ട് പെരിഫറി സെക്യൂരിറ്റി ഡ്യൂട്ടി ചെയ്തിരുന്ന സിഐഎസ്എഫ് എഎസ്ഐയുടെ മൊഴിയുടെ അടിസ്ഥാനത്തിലാണ് എഫ്ഐആർ തയാറാക്കിയത്.\nഅതിനിടയിൽ, കരിപ്പൂരിൽ വലിയ വിമാനങ്ങളുടെ ലാൻഡിങ്ങിന് നിയന്ത്രണം ഏർപ്പെടുത്തി. ഇതേ തുടർന്ന് ജിദ്ദയിൽനിന്ന് എത്തേണ്ടിയിരുന്ന സൗദി എയർലൈൻസ് നെടുമ്പാശ്ശേരി വിമാനത്താവളത്തിലേക്ക് പുനഃക്രമീകരിച്ചു. എയർ ഇന്ത്യ ജംബോ സർവീസും താത്‌കാലികമായി പിൻവലിച്ചു. എയർ ഇന്ത്യ ജംബോ സർവീസും താത്‌കാലികമായി പിൻവലിച്ചു.\nFirst published: August 10, 2020, 07:44 IST


ഫെയ്‌സ്ബുക്കില് 8.4 മില്ല്യണ് ഫോളോവേഴ്‌സ്; ട്വിറ്ററില്2ലക്ഷത്തിലധികം; സോഷ്യല് മീഡിയയില് താരമായി ഈ 23 കാരന് | Reporter Live\nഫെയ്‌സ്ബുക്കില് 8.4 മില്ല്യണ് ഫോളോവേഴ്‌സ്; ട്വിറ്ററില്2ലക്ഷത്തിലധികം; സോഷ്യല് മീഡിയയില് താരമായി ഈ 23 കാരന്\nBy Web Desk\tSeptember 10, 2016 2:42 pm A+ A-\nബെന് (മധ്യത്തില്) സുഹൃത്തുക്കള്‍ക്കൊപ്പം\nഇപ്പോള് എല്ലാം സോഷ്യല് മീഡിയയാണ്. ജീവിതത്തില് നല്ലതും ചീത്തയുമായ എന്തെങ്കിലും ഒരു സംഭവമുണ്ടായാല് സ്വന്തക്കാരോട് പോലും പറയാതെ പലരും പങ്കുവെയ്ക്കുക സോഷ്യല് മീഡിയയിലായിരിക്കും. അത്തരത്തില് സോഷ്യല് മീഡിയയില് താരമായി മാറിയിരിക്കുകയാണ് ഇംഗ്ലണ്ടുകാരനായ ബെന് ഫിലിപ്പ്. ഫെയ്‌സ്ബുക്കില് 8.4 മില്ല്യണ് ഫോളോവേഴ്‌സാണ് ബെന്നിനുള്ളത്. ട്വിറ്ററില് 250000 പേരും ഇന്‍സ്റ്റഗ്രാമില് 1.3 മില്ല്യണ് ഫോളോവേഴ്‌സുമുണ്ട്. യൂട്യൂബിലെ സബ്‌സ്‌ക്രൈബേഴ്‌സിന്റെ എണ്ണം 1.4 മില്ല്യണും. വളരെ കുറഞ്ഞ സമയം കൊണ്ടായിരുന്നു ബെന് സോഷ്യല് മീഡിയയില് താരമായി മാറിയത്. അതിന് കാരണമായതാകട്ടെ ഒരു വീഡിയോയും.\nരണ്ട് വര്‍ഷം മുന്‍പ് ബ്രിഡ്‌ജെന്‍ഡിലുള്ള അമ്മയുടെ ഷൂ ഷോപ്പില് നേരംപോക്കിനിരുന്നപ്പോഴാണ് തമാശയ്‌ക്കെന്നോണം ബെന് തന്റെ ചില വീഡിയോകള് പകര്‍ത്തിയത്. ഇത് ഫെയ്‌സ്ബുക്കില് പോസ്റ്റ് ചെയ്യുകയും ചെയ്തു. കുറഞ്ഞ സമയം കൊണ്ട് വീഡിയോ ലക്ഷക്കണക്കിന് ആളുകളെ ആകര്‍ഷിച്ചു. ഇതിന് ശേഷമാണ് ബെന് വീഡിയോകള് സോഷ്യല് മീഡിയയില് പങ്കുവെച്ച് തുടങ്ങിയത്. ആറ് സെക്കന്റോളം ദൈര്‍ഘ്യമുള്ളതായിരുന്നു ഇത്. ഒറ്റ വര്‍ഷംകൊണ്ട് പത്ത് ലക്ഷത്തോളം പേരാണ് ഫെയ്‌സ്ബുക്കില് ബെന്നിനെ ഫോളോ ചെയ്തത്.\nപത്തൊമ്പതുകാരനായ സുഹൃത്ത് എല്ലിയോട്ട് ഗൈല്‍സുമായി ചേര്‍ന്നാണ് ബെന് വീഡിയോകള് പകര്‍ത്തുന്നത്. ബെന്നിന്റെ വീഡിയോകള്‍ക്ക് വേണ്ടി ആരാധകര് കാത്തിരിക്കുകയാണ്. പുതിയ ‘തട്ടിപ്പ്’വീഡിയോകള് തയ്യാറാക്കാന് ഒരുങ്ങി ബെന്നും.\nബെന് ഫെയ്സ്ബുക്കില് പോസ്റ്റുചെയ്ത വീഡിയോകള്\nകൗമാരക്കാരിയുടെ ചിത്രത്തിലേക്ക് അപ്രതീക്ഷിതമായി കടന്നുവന്ന ‘അതിഥികള്’; ട്വിറ്ററില് ചിത്രം റീ ട്വീറ്റ് ചെയ്യപ്പെട്ടത്…\nമകള് മാനിനെ വേട്ടയാടി ഹൃദയം ഭക്ഷിച്ച കാര്യം അഭിമാനത്തോടെ പങ്കുവെച്ചു; പിതാവിനെതിരെ സോഷ്യല്…


‘24 ഡെയ്സ്’: രണ്ട് മര്‍ച്ചന്റ് നേവിക്കാര് സിനിമ പിടിച്ച കഥ\nഅന്തര്‍ദേശീയ തലത്തില് നിരവധി പുരസ്കാരങ്ങള് വാങ്ങിക്കൂട്ടിയ 24 ഡെയ്സ് നാളെ തിയേറ്ററുകളിലേക്കെത്തുകയാണ്. ഒരു ചെറുപ്പക്കാരന്റെ ജീവിതത്തില് 24 ദിവസം കൊണ്ടുണ്ടാകുന്ന വഴിത്തിരിവുകളാണ് ചിത്രം പറയുന്നത്..\n16 Jan, 2020 at 08:47 AM\nഅന്തര്‍ദേശീയ തലത്തില് നിരവധി പുരസ്കാരങ്ങള് വാങ്ങിക്കൂട്ടിയ 24 ഡെയ്സ് നാളെ തിയേറ്ററുകളിലേക്കെത്തുകയാണ്. ഒരു ചെറുപ്പക്കാരന്റെ ജീവിതത്തില് 24 ദിവസം കൊണ്ടുണ്ടാകുന്ന വഴിത്തിരിവുകളാണ് ചിത്രം പറയുന്നത്. കൂടെ കന്യാകുമാരി മുതല് ഹിമാലയം വരെയുള്ള യാത്രയും.\nപക്ഷേ, കടലും കപ്പലും സിനിമയും ഒരുപോലെ ജീവവായുപോലെ കൊണ്ടുനടന്ന രണ്ട് ചെറുപ്പക്കാരുടെ സ്വപ്നസാഫല്യമാണ് ഈ സിനിമ. സിനിമയുടെ സംവിധായകനും നിര്‍മാതാവും മര്‍ച്ചന്റ് നേവിയില് ഉദ്യോഗസ്ഥരാണ്. കപ്പലില് നിന്ന് ഇറങ്ങുന്ന ഇടവേളകളില് കരയില് വെച്ച് നേരിട്ടും അല്ലാത്തപ്പോള് കടലില്‍വെച്ച് മെയില് വഴിയും പൂര്‍ത്തിയാക്കിയെടുത്ത ഒരു സിനിമാ മോഹത്തിന്റെ കഥ കൂടി പറയാനുണ്ട് 24 ഡെയ്സിന്.\nശ്രീകാന്താണ് സിനിമ സംവിധാനം ചെയ്തിരിക്കുന്നത്. ചിത്രത്തിലെ പ്രധാന കഥാപാത്രത്തെ അവതരിപ്പിച്ചതും സിനിമയുടെ നിര്‍മാതാവും ആദിത്ത് ആണ്. ഇരുവരും സംസാരിക്കുന്നു..\nമര്‍ച്ചന്റ് നേവിയും സിനിമയും തമ്മില് എങ്ങനെയാണ് കൂട്ടിമുട്ടുന്നത്?\nസിനിമയിലെത്തിപ്പെടുന്ന എല്ലാവരെയും പോലെ, ഞങ്ങളുടെ മനസ്സിലും കുട്ടിക്കാലം മുതലേ സിനിമയുണ്ടായിരുന്നു. പൂനെയില് സമുദ്ര ഇന്‍സ്റ്റിറ്റ്യൂട്ട് ഓഫ് മറൈന് സ്റ്റഡീസില് പഠിക്കുമ്പോള് ഇന്റര് കോളേജ് ഫെസ്റ്റിവലില് മൊബൈലില് ഷൂട്ട് ചെയ്ത ഒരു മൂന്നുമിനിറ്റ് ഷോര്‍ട്ട് ഫിലിം മത്സരത്തിന്റെ ഭാഗമായി പങ്കെടുത്തിരുന്നു. ഇഷ്ടമുള്ള ഒരു സബ്‍ജക്ടില് ഒരു സ്പോട്ട് മൂവി ചെയ്യണം, അതും മൂന്ന് മിനിറ്റിനുള്ളില് എന്നായിരുന്നു മത്സരത്തിന്റെ നിബന്ധന. അന്ന് അത് ചെയ്തത് ഞാനും ശ്രീകാന്തും കൂടിയാണ്. വേറെയും സുഹൃത്തുക്കള് ഉണ്ടായിരുന്നു കൂടെ. ഞങ്ങള് ചെയ്ത വീഡിയോയ്ക്കായിരുന്നു അന്ന് സമ്മാനം ലഭിച്ചത്. ശ്രീകാന്ത് ചില നാടകങ്ങളിലൊക്കെ അഭിനയിച്ചിട്ടുണ്ട് എന്നല്ലാതെ, ഞങ്ങളില് ആര്‍ക്കും കലയുമായി ബന്ധമില്ല.. പിന്നെയും ചെയ്തു, ഒരു ഡോക്യുമെന്ററിയും ഒരു ഷോര്‍ട്ട്ഫിലിമും..\nഅപ്പോഴേക്കും ജോലി കിട്ടി.. ജീവിതത്തിന്റെ ഭൂരിഭാഗവും കടലിലും കപ്പലിലുമായി. പക്ഷേ, എന്ന് കപ്പലില് നിന്നിറങ്ങുന്നോ, അതിന്റെ തൊട്ടടുത്ത ദിവസം ഞങ്ങള് ഏതെങ്കിലും ടെലിഫിലീം ഷൂട്ടിന് പോയിട്ടുണ്ടാകും. അങ്ങനെ അങ്ങനെ എന്തുകൊണ്ട് നമുക്ക് ഒരു സിനിമ ചെയ്തൂ കൂടാ എന്ന ചിന്തയായി. ലീവിന് വരുന്നത് കഴിയുന്നതും ഒരുമിച്ചാവാന് ശ്രദ്ധിച്ചു. അപ്പഴല്ലേ സിനിമയുടെ ചര്‍ച്ചകള് നടക്കൂ. കപ്പലിലാവുമ്പോള് മെയിലുകളിലൂടെ കാര്യങ്ങള് ചര്‍ച്ച ചെയ്തു. സിനിമയെ ഇന്ന് കാണുന്ന രീതിയില് പുറത്തിറക്കാന് ഒരുപാട് പേരുകള് ഞങ്ങളെ സഹായിച്ചിട്ടുണ്ട്.\nഎങ്ങനെയാണ് ഒരേസമയം നടനും നിര്‍മാതാവുമായി ആദിത്ത് വരുന്നത്?\nഒരിക്കല് നാട്ടിലെത്തിയപ്പോള് പ്രൊഡ്യൂസറെ കണ്ടെത്താന് പലവഴിക്കും ശ്രമിച്ചു. ഒന്നും വിജയിച്ചില്ല. ഷോര്‍ട്ട്ഫിലിമുകള് മാത്രം ചെയ്ത, സിനിമയുടെ ഒരു ബാക്ഗ്രൌണ്ടുമില്ലാത്ത രണ്ട് ചെറുപ്പക്കാരുടെ സിനിമ നിര്‍മ്മിക്കാന് ആര് തയ്യാറാവാന്.. സിനിമ നടക്കില്ലെന്ന സങ്കടത്തില് ഇരുന്ന ഞങ്ങളെ ആശ്വസിപ്പിച്ചത് ക്യാപ്റ്റനാണ്.. നമ്മളൊക്കെ മര്‍ച്ചന്റെ നേവിക്കാരല്ലേ.. നമ്മളെല്ലാം കൂടി വിചാരിച്ചാല് ഒരു സിനിമ നിര്‍മ്മിക്കാന് പറ്റില്ലേ. എന്തിനാണ് ഇങ്ങനെ വിഷമിക്കുന്നത് എന്നായിരുന്നു അദ്ദേഹത്തിന്റെ. അപ്പോള് തന്നെ അദ്ദേഹം അക്കൌണ്ടിലേക്ക് രണ്ടുലക്ഷം രൂപ അയച്ചുതരുന്നു.\nഅങ്ങനെ വളരെ അടുപ്പമുള്ള കുറച്ച് ആളുകളോട് പണം ചോദിച്ചു. പലരും അവരെക്കൊണ്ട് കഴിയുന്ന കാശുകള് അയച്ചു തന്നു, 1000 രൂപ തന്നവരും ഉണ്ട്, രണ്ട് ലക്ഷം തന്നവരും ഉണ്ട്.. അങ്ങനെയാണ് സിനിമയുടെ പകുതി ചെലവുകള് കണ്ടെത്തുന്നത്. ബാക്കി പണം ഞങ്ങളുടെ കയ്യില് നിന്നും എടുത്തു. ചിത്രാഞ്ജലിയുടെ പാക്കേജിലാണ് സിനിമ ചെയ്തത്. തിരുവനന്തപുരത്ത് തന്നെയുള്ളതുകൊണ്ട് പ്രൊഡ്യൂസര് എന്ന സ്ഥാനത്ത് അതുകൊണ്ടുതന്നെ ആദിത്ത് എന്ന പേര് വന്നെന്ന് മാത്രം. സ്ക്രിപ്റ്റ് പൂര്‍ത്തിയാക്കാനും മറ്റുമായി ഞാന് കുറച്ചുകാലം ലീവെടുത്തു. സാമ്പത്തിക ഭാഗങ്ങള് ശരിയാക്കാനായി ശ്രീകാന്ത് ജോലിയിലും തുടര്‍ന്നു.\nആദ്യം ചെയ്യുന്ന സിനിമ ഒരു കൊമേഴ്ഷ്യല് വിജയമാവണമെന്നാണ് എല്ലാവരും ചിന്തിക്കാറ്. എന്തുകൊണ്ടാണ് ഫെസ്റ്റിവലുകളില് കാണിക്കാന് വേണ്ടി മാത്രമുള്ള സിനിമകളിലേക്ക് തിരിഞ്ഞത്?\nഅത് സംഭവിച്ചത് മനഃപൂര്‍വ്വമല്ല. സത്യം പറഞ്ഞാല് സിനിമ ചെയ്യുമ്പോള് ആരാവണം ഞങ്ങളുടെ പ്രേക്ഷകര് എന്നത് സംബന്ധിച്ച് ഞങ്ങള്‍ക്ക് കൃത്യമായ ധാരണയുണ്ടായിരുന്നില്ല. ആര്‍ക്കുവേണ്ടിയാണ് ഈ സിനിമ ചെയ്തത് എന്ന് ചോദിച്ചാല്, അത് ഞങ്ങള് ഞങ്ങള്‍ക്കുവേണ്ടി ചെയ്ത സിനിമയാണ് എന്നേ തുറന്നു സമ്മതിക്കാന് കഴിയുകയുള്ളൂ. ഞങ്ങള്‍ക്ക് സിനിമ ചെയ്യണം എന്ന ആഗ്രഹത്തിന്റെ പുറത്ത് മാത്രം ചെയ്ത ഒരു സിനിമ. ഒരുപക്ഷേ, അതിന്റേതായ എല്ലാ പ്രശ്നങ്ങളും ഉള്ള സിനിമ.\nചിലിയില് നടന്ന സൌത്ത് ഫിലിം ആന്‍റ് ആര്‍ട്സ് അക്കാദമി ഫെസ്റ്റിവലില് മികച്ച സംവിധായകനും നടനുമുള്‍പ്പെടെ ഒമ്പത് പ്രധാന പുരസ്കാരങ്ങള്. സ്വിറ്റ്സര്‍ലന്‍ഡ് അന്താരാഷ്ട്ര ചലച്ചിത്രമേളകളില് മികച്ച വിദേശ ചിത്രത്തിനുള്ള പുരസ്കാരം.. പക്ഷേ,\nഒരുപാട് ഫെസ്റ്റിവലുകളില് പ്രവേശനം കിട്ടി, സമ്മാനം കിട്ടി എന്നതു കൊണ്ട്, ഞങ്ങള് ചെയ്തിരിക്കുന്നത് ഒരു മഹത്തായ സിനിമയാണ് എന്നൊന്നും ഞങ്ങള് വിശ്വസിക്കുന്നില്ല. ഞങ്ങളെ സംബന്ധിച്ച് ഒരു സ്കൂള് ആയിരുന്നു ആ സിനിമ. ഞങ്ങള്‍ക്ക് ഇഷ്ടപ്പെട്ട ഒരു കഥ വന്നു. അപ്പോള്, അത് ചെയ്തുവരുമ്പോള്, കണ്ടു കഴിഞ്ഞാല് ഞങ്ങള്‍ക്കെങ്കിലും ഇഷ്ടപ്പെടണം.. സത്യത്തില് ഞങ്ങള് തുടങ്ങിയത് മറ്റൊരു കഥയായിരുന്നു. ഇതാണ് ചെയ്ത് പൂര്‍ത്തിയാക്കാന് കുറച്ചുകൂടി സൌകര്യം എന്നതുകൊണ്ടാണ് 24 ഡേ ആദ്യം ചെയ്യാമെന്ന് തീരുമാനിച്ചത്. ഇതുവെച്ച് പഠിച്ച്, കുറച്ചുകൂടി അനുഭവ സമ്പത്തൊക്കെ നേടിയിട്ട് അടുത്ത സിനിമ ചെയ്യാം എന്ന് കരുതി.\nഎന്തുകൊണ്ടാണ് ആദ്യം തിരുവനന്തപുരത്ത് മാത്രം മതി റിലീസ് എന്ന് തീരുമാനിക്കുന്നത്?\nപരസ്യങ്ങളോ പ്രമോഷനുകളോ ഇല്ലാതെയാണ് സിനിമ വരുന്നത്. അതുകൊണ്ടുതന്നെ സിനിമ ആളുകളിലെത്തിക്കുക എന്നത് വലിയൊരു ഉത്തരവാദിത്വമാണ്.. ആദ്യം തിരുവനന്തപുരത്തെ ആളുകളെ സിനിമയെ കുറിച്ച് അറിയിച്ച് അവരെ തീയേറ്ററിലേക്ക് എത്തിക്കാം. അതിന് ശേഷം മറ്റിടങ്ങളില് ഘട്ടം ഘട്ടമായി റിലീസ് ചെയ്യാം എന്നാണ് ഞങ്ങള് തീരുമാനിച്ചിരിക്കുന്നത്. പരിചയമുള്ള ഓരോരുത്തരെയും ക്ഷണിച്ച്, അവരെ തീയേറ്ററിലേക്ക് കൊണ്ടുവരണമെങ്കില് അതാതിടങ്ങളില് ഞങ്ങളുടെ സാന്നിധ്യം ഉണ്ടായിരിക്കണം. അതുകൊണ്ടാണ് ആദ്യ ആഴ്ച തിരുവനന്തപുരത്ത്, തുടര്‍ന്നുള്ള ആഴ്ചകളില് മറ്റ് സ്ഥലങ്ങളിലായി എന്ന് തീരുമാനിച്ചത്.\n24 Days Malayalam Movie


വിദേശസഞ്ചാരികളുടെ വരവ് ...\n19 Jan 2018 7:52 AM GMT\nഅന്താരാഷ്ട്ര സഞ്ചാരികളുടെ വരവ് 100% എന്ന നിലയിലേക്കും സ്വദേശ സഞ്ചാരികളുടെ വരവ് 50% എന്ന നിലയിലേക്കും അടുത്ത അഞ്ച് വര്‍ഷത്തിനുള്ളില് ഉയര്‍ത്താന് പുതിയ വിനോദ സഞ്ചാര നയം ആവിഷ്‌ക്കരിക്കാന് തയ്യാറെടുത്ത് കേരള സര്‍ക്കാര്.\nവിദേശസഞ്ചാരികളെ സംസ്ഥാനത്തേക്ക് എത്തിക്കുക എന്നതാണ് പുതിയ വിനോദ സഞ്ചാര നയത്തിന്റെ ലക്ഷ്യം. ലോകമാകെയും രാജ്യത്തിനകത്തും സംഘടിപ്പിക്കുന്ന ടൂറിസം വിപണനമേളകളില് സംസ്ഥാനത്തിന്റെ സാന്നിദ്ധ്യം ഉറപ്പുവരുത്തുക എന്നതാണ് ഉദ്ദേശിക്കുന്നത്. 2016ല് തമിഴ്‌നാടും, കര്‍ണ്ണാടകയും കഴിഞ്ഞാല് മഹാരാഷ്ട്രയില് നിന്നായിരുന്നു കേരളത്തില് സഞ്ചാരികള് എത്തിയിരുന്നത്.\nപുതിയ നയമനുസരിച്ച് വിനോദ സഞ്ചാര കേന്ദ്രങ്ങളില് വിദേശ സഞ്ചാരികളുടെ സുരക്ഷിതത്വം ഉറപ്പുവരുത്താനായി ടൂറിസം പോലീസുകാരുടെ സേവനം മെച്ചപ്പെടുത്തും. കേരള ഗവണ്‍മെന്റ് പ്രാദേശിക സ്ഥാപനങ്ങളും, എന്‍ജിഒകളുമായി സഹകരിച്ച് കൂടുതല് ടൂറിസം സ്ഥലങ്ങള് കണ്ടെത്തും. വിദേശ സഞ്ചാരികള് സ്ഥിരമായി വരുന്ന വടക്കന് കേരളത്തിലെ ബേക്കല് പോലെയും, ട്രെക്കിങിനും സാഹസികതയ്ക്കും അനുയോജ്യമായ സ്ഥലങ്ങളും കണ്ടെത്തും. 2018-ന്റെ മദ്ധ്യത്തില് കണ്ണൂര് വിമാനത്താവളം എത്തുന്നതോടെ ഇവിടേക്ക് എത്തിച്ചേരാനുള്ള യാത്രാസൗകര്യവും വര്‍ദ്ധിക്കും.\nരണ്ട് പൈതൃക പുനരുദ്ധാരണ പദ്ധതികളും സര്‍ക്കാരിന്റെ അജണ്ടയില് ഉണ്ട്. ഒന്നാമത്തേത് മുസിരീസിലെ പഴയ തുറമുഖം. കൊച്ചി-എറണാകുളം മേഖലയില് സ്ഥിതി ചെയ്യുന്നെന്ന് കരുതപ്പെടുന്ന മുസിരീസ് പ്രധാനപ്പെട്ട ഒരു വ്യാപാരകേന്ദ്രമായിരുന്നു. രണ്ടാമത്തേത്, ഇന്ത്യയിലെ സുഗന്ധവ്യഞ്ജനപാത പുനരാവിഷ്‌ക്കരിക്കുകയാണ്. പ്രാചീനകാലത്ത് ഏലം, കുരുമുളക് മറ്റ് സുഗന്ധവ്യജ്ഞന വസ്തുക്കളും കേരളം തുറമുഖങ്ങളില് നിന്നായിരുന്നു മറ്റ് സ്ഥലങ്ങളിലേക്ക് കയറ്റുമതി ചെയ്തിരുന്നത്.\nമുസിരീസ് പദ്ധതിയുടെ ഭാഗമായി കൊച്ചിയില് 26 മ്യൂസിയങ്ങള് നിര്‍മ്മിക്കും. അവിടെ വാണിജ്യ പ്രദര്‍ശനങ്ങളും ചരിത്ര പ്രാധാന്യമായ രേഖകളും സൂക്ഷിക്കും. ഇവിടുത്തെ കൂടുതല് കെട്ടിടങ്ങളും വിദേശവ്യാപാരികളാണ് നിര്‍മ്മിച്ചിരിക്കുന്നത്. ഇതുവരെ എട്ട് മ്യൂസിയങ്ങളുടെ നിര്‍മ്മാണം പൂര്‍ത്തീകരിച്ചു.\ndestination domestic foreigntourists GodsOwnCountry muziris policy tourism travel


റോയൽ ചലഞ്ചേഴ്സ് ബാംഗ്ലൂരിനെ നാലു വിക്കറ്റിന് തകർത്ത് കോൽക്കത്ത നൈറ്റ് റൈഡേഴ്സ് ഐപിഎൽ ക്വാളിഫയറിലേക്ക് പ്രവേശനം നേടി - Media Malayalam (മീഡിയ മലയാളം)\nറോയൽ ചലഞ്ചേഴ്സ് ബാംഗ്ലൂരിനെ നാലു വിക്കറ്റിന് തകർത്ത് കോൽക്കത്ത നൈറ്റ് റൈഡേഴ്സ് ഐപിഎൽ ക്വാളിഫയറിലേക്ക് പ്രവേശനം നേടി\nറോയൽ ചലഞ്ചേഴ്സ് ബാംഗ്ലൂരിനെ നാലു വിക്കറ്റിന് തകർത്ത് കോൽക്കത്ത നൈറ്റ് റൈഡേഴ്സ് ഐപിഎൽ ക്വാളിഫയറിലേക്ക് പ്രവേശനം നേടി. ആർസിബി ഉയർത്തിയ 139 റൺസ് വിജ‍യലക്ഷ്യം കോൽക്കത്ത 19.4 ഓവറിൽ ആറു വിക്കറ്റ് നഷ്ടത്തിൽ മറികടന്നു. നിർണായകമായ നാല് വിക്കറ്റും 29 റൺസുമെടുത്ത സുനിൽ നരെയ്നാണ് കോൽക്കത്തയുടെ വിജയശില്പി.\nരണ്ടാം ക്വാളിഫയറില് ഡല്‍ഹി ക്യാപിറ്റല്‍സുമായി കോൽക്കത്ത ഏറ്റുമുട്ടും. തോൽവിയോടെ ബാംഗ്ലൂർ ടൂർണമെന്‍റിൽ നിന്ന് പുറത്തായി.\nഓപ്പണര്‍മാരായ ശുഭ്മാന് ഗില്ലും വെങ്കടേഷ് അയ്യരും കോൽക്കത്തയ്ക്ക് മികച്ച തുടക്കമാണ് സമ്മാനിച്ചത്. ആദ്യ അഞ്ചോവറില് ഇരുവരും 40 റണ്‍സ് കൂട്ടിച്ചേര്‍ത്തു. 18 പന്തിൽ 29 റൺസെടുത്ത ഗില്ലിനെ പുറത്താക്കി ഹർഷൽ പട്ടേലാണ് ഈ കൂട്ടുകെട്ട് പൊളിച്ചത്.\nരാഹുൽ ത്രിപാഠി(6), വെങ്കിടേഷ് അയ്യർ (30 പന്തിൽ 26) എന്നിവരും മടങ്ങിയതോടെ കോൽക്കത്ത അപകടം മണത്തു. എന്നാൽ നേരിട്ട ആദ്യ രണ്ട് പന്തും സിക്സർ നേടി നരെയ്ൻ കത്തികയറിയതോടെ 12 ഓവറില് ടീം സ്‌കോര് 100 കടന്നു. പതിനഞ്ചാം ഓവറിൽ റാണയെ(23) പുറത്താക്കി ചാഹല് വീണ്ടും കോല്‍ക്കത്തയ്ക്ക് തിരിച്ചടി സമ്മാനിച്ചു.\nഅവസാന മൂന്നോവറില് നൈറ്റ് റൈഡേഴ്സിന് വിജയിക്കാന് 15 റണ്‍സ് വേണ്ടിയിരുന്നു. പതിനെട്ടാം ഓവറിൽ നരെയ്ൻ (15 പന്തിൽ 26) ദിനേഷ് കാർത്തിക് (10) എന്നിവരെ പുറത്താക്കി സിറാജ് കോൽക്കത്തയെ ഞെട്ടിച്ചു. എന്നാൽ ഒയിൻ മോർഗനും ഷക്കീബ് അൽ ഹസനും ചേർന്നു കോൽക്കത്തയെ വിജയതീരത്തെത്തിച്ചു. ബാംഗ്ലൂരിന് വേണ്ടി സിറാജ്, ചാഹല്, ഹര്‍ഷല് പട്ടേല് എന്നിവര് രണ്ട് വിക്കറ്റ് വീതം വീഴ്ത്തി.\nനേരത്തെ, ടോസ് നേടി ആദ്യം ബാറ്റ് ചെയ്ത ബാംഗ്ലൂര് നിശ്ചിത ഓവറില് ഏഴ് വിക്കറ്റ് നഷ്ടത്തില് 138 റണ്‍സാണ് എടുത്തത്. നാല് വിക്കറ്റ് വീഴ്ത്തിയ സുനിൽ നരെയ്നാണ് ബാംഗ്ലൂരിനെ ചെറിയ സ്കോറിൽ ഒതുക്കുന്നതിൽ നിർ ണായകപങ്ക് വഹിച്ചത്. വിരാട് കോഹ്‌ലി, ശ്രീകര് ഭരത്, ഗ്ലെന് മാക്‌സ്‌വെൽ, ഡിവില്ലിയേഴ്‌സ് എന്നിവ രാണ് നരെയ്ന്‍റെ ബൗളിംഗിൽ കൂടാരംകയറിയത്.\n33 പന്തിൽ 39 റൺസെടുന്ന ക്യാപ്റ്റൻ വിരാട് കോഹ്‌ലിയാണ് ബാംഗ്ലൂരിന്‍റെ ടോപ് സ്കോറർ. ഓപ്പണർ ദേവദത്ത് പടിക്കൽ 21 റൺസെടുത്തു. മാക്സ്‌വെൽ(15), ഡിവില്ലിയേഴ്സ്(11), ഷബാസ് അഹമ്മദ്(13) എന്നിവരാണ് രണ്ടക്കം കടന്ന മറ്റ് ബാംഗ്ലൂർ ബാറ്റർമാർ.\nനാലോവറിൽ 21 റൺസ് മാത്രം വിട്ടു നൽകിയാണ് നരെയ്ൻ നാല് വിക്കറ്റ് നേടിയത്. ലോക്കി ഫെര്‍ഗൂ സന് രണ്ട് വിക്കറ്റ് സ്വന്തമാക്കി\nBangalore by four wickets to advance\nKolkata Knight Riders beat Royal Challengers\nto the IPL qualifiers.\nPrevious articleഓടിക്കൊണ്ടിരുന്ന ബൈക്കിന് മുകളിലേക്ക് മരം കടപുഴകി വീണ് അടൂരിലെ ജന്മഭൂമി ലേഖകന് മരിച്ചു\nNext articleകൊളോണിയല് കാലത്തെ പ്രാകൃത നിയമങ്ങളായ യുഎപിഎ പോലെയുള്ള വകുപ്പുകള് ജനാധിപത്യത്തിനു തന്നെ അപകടമാണെന്ന് സുപ്രീംകോടതി മുന് ജഡ്ജി രോഹിംഗ്ടണ് നരിമാൻ\nSports Media Malayalam - October 24, 2021


വിനയായത് സെന്‍കുമാറിന്‍റെ ആ പരിഹാസം...! മുന് ഭാര്യയുടെ പ്രസ്താവന വളച്ചൊടിച്ചെന്നും ദിലീപ്....! തന്‍റെ ലക്ഷ്യം തുറന്നു പറഞ്ഞ് ജനപ്രിയന്..... - FUTURELINE\nബ്രിട്ടനില് ഇന്ത്യന് വംശജയെ മുന്‍ഭര്‍ത്താവ് അമ്പെയ്ത് കൊന്ന സംഭവം ; ഓപ്പറേഷനിലൂടെ പുറത്തെടുത്ത കുഞ്ഞിന്റെ ജീവന് സുരക്ഷിതം ; വയറ്റില് തറച്ച അമ്പ് ഹൃദയത്തിന്….\nപൂജിച്ച വെള്ളം നല്‍കി ബോധം കെടുത്തിയ ശേഷം വീട്ടമ്മയെ ആള്‍ദൈവം ബലാത്സംഗം ചെയ്തു..!!\nപ്രവാസിപ്പണം ഏറ്റവും കൂടുതല് എത്തുന്ന രാജ്യം ഇന്ത്യ: ഇന്ത്യയില് ഒന്നാം സ്ഥാനം കേരളത്തിന്…!!\n11.5 കോടി രൂപയ്ക്ക് സ്വന്തമാക്കിയ താരത്തെ ഒഴിവാക്കിയതിന്റെ കാരണം വ്യക്തമാക്കി രാജസ്ഥാന് റോയല്‍സ്..!!\nപ്രസവാവധിയില് തൊഴിലുടമകള്‍ക്ക് ഭാരം കുറയുന്നു: കൂട്ടിയ കാലാവധിയുടെ പകുതി ശമ്പളം സര്‍ക്കാര് നല്‍കും..!!\nവിനയായത് സെന്‍കുമാറിന്‍റെ ആ പരിഹാസം…! മുന് ഭാര്യയുടെ പ്രസ്താവന വളച്ചൊടിച്ചെന്നും ദിലീപ്….! തന്‍റെ ലക്ഷ്യം തുറന്നു പറഞ്ഞ് ജനപ്രിയന്…..\nകൊച്ചിയില് നടി ആക്രമിക്കപ്പെട്ട കേസുമായി ബന്ധപ്പെട്ട് ഡിജിപി ലോക്‌നാഥ് ബെഹ്‌റയെയും എഡിജിപി ബി സന്ധ്യക്കുമെതിരേ ദിലീപ് നല്‍കിയ കത്തിന്റെ പൂര്‍ണ രൂപം പുറത്തായി. ഇരുവര്‍ക്കുമെതിരേ ഗുരുതര ആരോപണങ്ങളാണ് താരം ഉന്നയിച്ചിരിക്കുന്നത്. ആഭ്യന്തര വകുപ്പ് അഡീഷനല് ചീഫ് സെക്രട്ടറി സുബ്രതാ ബിശ്വാസിനാണ് ദിലീപ് പരാതി നല്‍കിയത്. 12 പേജുകളടങ്ങിയ പരാതിയുടെ പൂര്‍ണ രൂപമാണ് പുറത്തുവന്നിരിക്കുന്നത്.\nകൗമാരക്കാരി കന്യകാത്വം ലേലത്തില് വെച്ചു: വിറ്റുപോയത് 16.9 കോടി രൂപയ്ക്ക്…! ആ ഭാഗ്യവാന്…\nകേസില് തുടരന്വേഷണം സിബിഐയെയോ സത്യസന്ധരായ ഉദ്യോഗസ്ഥരടങ്ങിയ അന്വേഷണസംഘത്തെ ഏല്‍പ്പിക്കണമെന്നും താരം കത്തില് അഭ്യര്‍ഥിക്കുന്നു. ബെഹ്‌റയെയും സന്ധ്യയെയുമാണ് കത്തില് ദിലീപ് പ്രധാനമായും കുറ്റപ്പെടുത്തുന്നത്. വിരമിച്ച മുന് പോലീസ് മേധാവി ടിപി സെന്‍കുമാറിനെക്കുറിച്ചും കത്തില് പരാമര്‍ശമുണ്ട്. അതേസമയം, കേസില് കുറ്റപത്രം സമര്‍പ്പിക്കാനുള്ള അവസാന വട്ട ഒരുക്കത്തിലാണ് പോലീസ്. ദിവസങ്ങള്‍ക്കകം കുറ്റപത്രം സമര്‍പ്പിക്കുമെന്നാണ് വിവരം.\n13 മണിക്കൂറോളം തന്നെ ആലുവ പോലീസ് ക്ലബ്ബില് വച്ചു ചോദ്യം ചെയ്തത് ഗിന്നസ് ബുക്കില് ഇടം നേടാനാണെന്ന് മുന് ഡിജിപി സെന്‍കുമാര് അന്വേഷണസംഘത്തെ പരിഹസിച്ചിരുന്നു. ഇതാണ് തനിക്കു വിനയായതെന്ന് ദിലീപ് കത്തില് പറയുന്നു.\nനടിയെ ആക്രമിച്ച കേസില് അന്വേഷണം ശരിയായ ദിശയില് അല്ലെന്നും സെന്‍കുമാര് ചൂണ്ടിക്കാട്ടിയിരുന്നു. അദ്ദേഹത്തിന്റെ ഈ നിലപാട് തെറ്റാണെന്നു വരുത്തിതീര്‍ക്കാനാണ് തന്നെ കേസില് പ്രതിയാക്കിയതെന്ന് ദിലീപ് ആരോപിക്കുന്നു.\nജയന് അന്ന് പറഞ്ഞു: ‘നാളെ സന്ധ്യയ്ക്ക് മുന്‍പേ ഞാന് വരും; ഇല്ലെങ്കില് എന്‍റെ ബോഡി എത്തും’…!\nകുറ്റവാളിയാക്കാന് ഉദ്ദേശിക്കുന്ന വ്യക്തിക്കെതിരേ വ്യാജ തെളിവുകള് ഉണ്ടാക്കുകയെന്നത് എഡിജിപി ബി സന്ധ്യയുടെ പതിവാണെന്നും ദിലീപ് കത്തില് ചൂണ്ടിക്കാട്ടി. സ്വന്തം കീര്‍ത്തി മാത്രമാണ് അവരുടെ ലക്ഷ്യം. തനിക്കെതിരേ മാധ്യമങ്ങളില് വരുന്ന ആരോപണങ്ങള്‍ക്കു പിന്നില് സന്ധ്യയും സംഘവുമാണ്. താന് മോശക്കാരനാണെന്ന് ജനങ്ങളെ തെറ്റിദ്ധരിപ്പിക്കാനുള്ള ശ്രമങ്ങളാണ് അവര് നടത്തുന്നതെന്നും താരം ആരോപിച്ചു. പോലീസ് ക്ലബ്ബില് വച്ചു തന്നെയും നാദിര്‍ഷായെയും ചോദ്യം ചെയ്ത വിവരം മാധ്യമങ്ങള്‍ക്കു ചോര്‍ത്തി നല്‍കിയത് അന്വേഷണസംഘം തന്നെയാണെന്നും ദിലീപ് പരാതിയില് പറയുന്നു.\nഅടുത്ത സുഹൃത്തും സഹപ്രവര്‍ത്തകനുമായിരുന്ന കലാഭവന് മണിയുടെ മരണത്തിനു പിന്നിലും താനാണെന്ന് വരുത്തിത്തീര്‍ക്കാന് അന്വേഷണസംഘം പുതിയ കഥയുണ്ടാക്കി. ഇതിനു പിന്നിലും സന്ധ്യയും കൂട്ടരും തന്നെയാണെന്ന് ദിലീപ് ആരോപിക്കുന്നു. ചോദ്യം ചെയ്യലിനെക്കുറിച്ചു വാര്‍ത്താ ചാനലുകള് പോലീസ് ക്ലബ്ബില് വച്ച് തല്‍സമയ സംപ്രേക്ഷണം നടത്തിയും അന്വേഷണസംഘത്തിന്റെ തീരുമാനപ്രകാരമാണെന്ന് താരം പരാതിയില് ചൂണ്ടിക്കാട്ടി.\nപരസ്പരം പുകഴ്ത്തുകയെന്നത് സന്ധ്യയുടെയും ബെഹ്‌റയുടെയും സ്ഥിരം ജോലിയാണ്. വിവാദമായ ജിഷ വധക്കേസിന്റെ അന്വേഷണത്തില് ഉള്‍പ്പെടെ ഇതു കാണാമെന്നും ദിലീപ് പരാതിയില് കുറിച്ചു. സന്ധ്യയുടെ താല്‍പര്യപ്രകാരം തനിക്കെതിരേ തെളിവുകള് സൃഷ്ടിച്ചത് എസ്പി സുദര്‍ശനും ഡിവൈഎസ്പി സോജനുമാണ്. ഇതിനെല്ലാം ബെഹ്‌റയുടെ ആശീര്‍വാദമുണ്ടെന്നും താരം ആരോപിക്കുന്നു.\nGST യിലെ തട്ടിപ്പ് നിങ്ങൾക്ക് മനസ്സിലാക്കാം, കിട്ടിയ ബില്ലിൽ ഇവ ഉണ്ടോ എന്നു ശ്രദ്ധിച്ചാൽ മതി..!! മറ്റുള്ളവര്‍ക്ക് കൂടി ഉപകാരപ്രദമെന്നു തോന്നിയാല് ഷെയര് ചെയ്യാന് മറക്കല്ലേ…!\nഅറസ്റ്റിലായ ശേഷം തന്നെ പൊതുജനമധ്യത്തില് അപമാനിക്കുകയെന്ന ലക്ഷ്യത്തോടെയാണ് വിവിധ സ്ഥലങ്ങളില് കൊണ്ടു നടന്നതെന്ന് ദിലീപ് ചൂണ്ടിക്കാട്ടി. മനപ്പൂര്‍വ്വം ആസൂത്രണം ചെയ്ത റോഡ് ഷോ ആയിരുന്നു ഇതതെന്നും താരം പറയുന്നു. ഇവര്‍ക്കെതിരേ അന്വേഷണം വേണമെന്നും ദിലീപ് ആവശ്യപ്പെട്ടു. പള്‍സര് സുനിക്ക് തന്നെ ഫോണില് വിളിക്കാന് പോലീസുകാരന് സഹായം ചെയ്തു കൊടുത്തതായാണ് അന്വേഷണസംഘത്തിന്റെ കണ്ടെത്തല്. അങ്ങനെയാണെങ്കില് ഈ ഉദ്യോഗസ്ഥനെതിരേ എന്തു കൊണ്ട് കേസെടുക്കുന്നില്ലെന്നും ദിലീപ് ചോദിക്കുന്നു.\nനടി ആക്രമിക്കപ്പെട്ടതില് ഗൂഡാലോചനയുണ്ടെന്ന തന്റെ ആദ്യഭാര്യയുടെ വാക്കുകള് പ്രസ്താവന വളച്ചൊടിച്ച് സംഭവത്തില് തനിക്കു പങ്കുണ്ടെന്ന് ദുര്‍വ്യാഖ്യാനം ചെയ്യുകയാണുണ്ടായത്. ഏപ്രില് 17ന് അങ്കമാലി കോടതിയില് അന്വേഷണസംഘം റിപ്പോര്‍ട്ട് സമര്‍പ്പിച്ചിരുന്നു. എന്നാല് ഇതില് ഗൂഡാലോചനയുണ്ടെ കാര്യം മിണ്ടിയിട്ടില്ലെന്നും ദിലീപ് ചൂണ്ടിക്കാട്ടി.\nകേസ് ആദ്യം അന്വേഷിച്ചത് ആലുവ ഡിവൈഎസ്പി കെ ജി ബിജുകുമാറായിരുന്നു. എന്നാല് പെട്ടെന്നാണ് അദ്ദേഹത്തെ മാറ്റി സിഐ ബൈജി പൗലസിനെ അന്വേഷണച്ചുമതല ഏല്‍പ്പിച്ചത്. ഇത് എന്തിനു വേണ്ടിയായിരുന്നുവെന്നും ദിലീപ് കത്തില് ആരായുന്നു.\nകേസില് തന്നെ കുടുക്കാന് ശ്രമമുണ്ടെന്ന് അറിഞ്ഞ നാള് മുതല് ഫോണിലൂടെയും ഇമെയിലിലൂടെയുമെല്ലാം ബെഹ്‌റയ്ക്ക് പരാതി നല്‍കിയിരുന്നതായി ദിലീപ് വ്യക്തമാക്കുന്നു. ബെഹ്‌റ നീതിപൂര്‍വ്വമാണ് പ്രവര്‍ത്തിച്ചിരുന്നതെങ്കില് താന് സംശയത്തിന്റെ നിഴലില് ആവുമായിരുന്നില്ല. അദ്ദേഹത്തിന്റെ ബോധപൂര്‍വ്വമായ അലസതയെ തുടര്‍ന്നാണ് താന് പ്രതിയായതെന്നും ദിലീപ് ആരോപിക്കുന്നു. പള്‍സര് സുനി നാദിര്‍ഷായെ ഫോണില് വിളിച്ചു ഭീഷണിപ്പെടുത്തിയ ദിവസം തന്നെ ഇക്കാര്യം ബെഹ്‌റയെ അറിയിച്ചിരുന്നതായി ദിലീപ് പരാതിയില് ചൂണ്ടിക്കാട്ടുന്നു.\nവീട്ടുകാരെ ചതിച്ച് കാമുകന്മാ‍ര്‍ക്കൊപ്പം ഇറങ്ങി തിരിക്കുന്ന പെണ്‍കുട്ടികള് ഈ വാര്‍ത്ത തീര്‍ച്ചയായും വായിക്കണം… നാട്ടില് നടക്കുന്നത് എന്തെന്ന് അറിയണം…. വെറും സുഖത്തിനും പണത്തിനും വേണ്ടിയാണ് ഇവന്മാര് നിങ്ങളെ തേടി എത്തുന്നത്…. പരമാവധി ഷെയര് ചെയ്ത് നമ്മുടെ പെണ്‍കുട്ടികളുടെ ഭാവി സുരക്ഷിതമാക്കാം….\nസ്റ്റേജ് ഷോ അവതരിപ്പിക്കാന് താന് അമേരിക്കയിലേക്ക് പോവുന്നതിനു മുമ്പ് സഹോദരീഭര്‍ത്താവ് ബെഹ്‌റയ്ക്ക് ഇമെയില് വഴി പരാതി അയച്ചിരുന്നു. എന്നാല് സുനിക്കെതിരേ എഫ്‌ഐആര് രജിസ്റ്റര് ചെയ്യാന് ബെഹ്‌റ തയ്യാറായില്ലെന്നും ദിലീപ് ആരോപിച്ചു. കേസ് ക്രൈംബ്രാഞ്ച് അന്വേഷിക്കണമെന്നാശ്യപ്പെട്ട് തന്റെ അമ്മ മുഖ്യമന്ത്രിക്കു പരാതി നല്‍കിയിരുന്നു. ഈ പരാതി ബെഹ്‌റ അന്വേഷണസംഘത്തിനു തന്നെ നല്‍കിയത് അതിശയകരമാണെന്നും താരം പറയുന്നു.\nPrevious: ഗൗരിയുടെ മരണം; പ്രതികളായ അധ്യാപികമാര് കീഴടങ്ങാന് കോടതിയില്; ദൃശ്യങ്ങള് പകര്‍ത്താന് ശ്രമിച്ച മാധ്യമപ്രവര്‍ത്തകരെ കോടതി ജീവനക്കാര്…..\nNext: ജാമ്യവ്യസ്ഥയില് ഇളവു തേടി ദിലീപ് ഹൈക്കോടതിയില്; പ്രധാന ആവശ്യം ഇതുമാത്രമാണ്….!\nതാരപുത്രന് രണ്ടും കല്‍പ്പിച്ചാണ്, തിയറ്റര് ഇളക്കിമറിക്കാൻ ഇരുപത്തിയൊന്നാം നൂറ്റാണ്ട്; വൈറലാവുന്ന ആക്ഷന് ത്രില്ലർ ചിത്രങ്ങള്..!!\nകിട്ടിയ സമ്മാനങ്ങൾ എല്ലാം പ്രളയത്തിൽ തകർന്നവർക്കും സ്ത്രീകൾക്കും നല്കി മഞ്ജു വാര്യർ..!!\nസണ്ണിലിയോണിന്റെ നായകനായി അജു വർഗീസ്…!!\nമാധ്യമങ്ങളില് ദളിത് പ്രയോഗം ഒഴിവാക്കാന് സാധിക്കില്ല; കേന്ദ്രത്തിന് പ്രസ് കൗണ്‍സിലിന്റെ കത്ത്..!!\nവെല്‍ക്കം ടു സെന്‍ട്രല് ജയില്. ട്രെയിലര്\nലോകകപ്പ് പ്രീക്വാര്‍ട്ടര് ടീമുകളുടെ ലൈനപ്പ്; അര്‍ജന്റീനയ്ക്കും ഫ്രാന്‍സിനും നിര്‍ണായക മത്സരം..!!\nമമ്മൂട്ടിക്കെതിരായ പോസ്റ്റ് ഷെയര് ചെയ്തതില് വിശദീകരണവുമായി വാനിതാ സംഘടന; അത് ഞങ്ങളുടെ…..\nസുരക്ഷ നല്‍കിയില്ലെങ്കിലും ശബരിമലയില് എത്തും; ദര്‍ശനത്തിനിടയില് ആപത്ത് സംഭവിച്ചാല് ഉത്തരവാദിത്തം സര്‍ക്കാരിന്: തൃപ്തി ദേശായി..!!\nപ്ളസ്ടു വിദ്യാര്‍ത്ഥിനിയുടെ മരണം; യുവാവ് അറസ്റ്റില്; യുവാവിനെതിരെയുള്ള കേസ്…


പരിശീലക സ്ഥാനത്ത് തുടരുന്നതിന്‍റെ ഭാഗമായി കുംബ്ലെ മുന്\nHome/പ്രധാന വാ ത്തക (Top Stories)/പരിശീലക സ്ഥാനത്ത് തുടരുന്നതിന്‍റെ ഭാഗമായി കുംബ്ലെ മുന്നോട്ട് വെച്ച ആവശ്യങ്ങൾ ബി.സി.സി.ഐക്ക് സ്വീകാര്യമായില്ല.\nBindu Ajith മെയ് 25, 2017\nമുംബൈ: െഎ.സി.സി ചാമ്പ്യൻസ് ട്രോഫിക്ക് ശേഷം പരിശീലക സ്ഥാനത്ത് കാലവധി പൂർത്തിയാകുന്ന അനിൽ കുംബ്ലെയുടെ പകരക്കാരനെ തേടി ബി.സി.സി.െഎ. പുതിയ പരിശീലകനായുള്ള അപേക്ഷകൾ ബി.സി.സി.െഎ ഉടൻ തന്നെ സ്വീകരിച്ച് തുടങ്ങും.\nപുതിയ ആളുകളെ പരിഗണിക്കാതെ കുംബ്ലെക്ക് കാലാവധി നീട്ടി നൽകുന്നതിൽ ബി.സി.സി.െഎ ഭരണസമിതിക്ക് യോജിപ്പില്ലെന്നാണ് റിപ്പോർട്ടുകൾ.\nപരിശീലക സ്ഥാനത്ത് തുടരുന്നതിെൻറ ഭാഗമായി കുംബ്ലെ മുന്നോട്ട് വെച്ച ആവശ്യങ്ങൾ ബി.സി.സി.െഎക്ക് സ്വീകാര്യമായില്ല.\nപല ഇന്ത്യൻ കളിക്കാർക്കും കാലാവധി നീട്ടി നൽകാനും പരിശീലകെൻറ ശമ്പളത്തിൽ വർധന വരുത്താൻ കുംബ്ലെ ആവശ്യപ്പെട്ടുവെന്നാണ് സൂചന.\nബി.സി.സി.െഎ പുറത്തിറക്കിയ പത്രക്കുറിപ്പിൽ ഇന്ത്യൻ പുരുഷ ടീമിെൻറ പരിശീലക സ്ഥാനത്തേക്ക് അപേക്ഷകൾ അയക്കാമെന്നാണ് അറിയിച്ചിരിക്കുന്നത്. പൂർണമായും സുതാര്യമായിരിക്കും തെരഞ്ഞെടുപ്പെന്നും ബി.സി.സി.െഎ വ്യക്തമാക്കുന്നു.\nസച്ചിൻ ടെൻഡുൽക്കർ, സൗരവ് ഗാംഗുലി, വി.വി.എസ് ലക്ഷ്മൺ എന്നിവരുടെ സേവനവും പരിശീലകനെ തെരഞ്ഞെടുക്കുന്നതിനായി ബി.സി.സി.െഎ ഉപയോഗപ്പെടുത്തും.


പോഷ് കാണിക്കാൻ പോഷെ! തട്ടിപ്പെല്ലാം ഒറിജിനലാ... - RashtraDeepika\nവീട്ടില് വരുന്നവരെ താന് സമ്പന്നനാണെന്നു ധരിപ്പിക്കാനായി ഇയാള് ബോധപൂര്‍വം വാഹനങ്ങള് വീട്ടില് സൂക്ഷിച്ചിരുന്നുവെന്നാണ് മോട്ടോര് വാഹനവകുപ്പിന്‍റെ പ്രാഥമിക നിഗമനം.\nപോഷെ, മസ്ത, ടൊയോട്ട, ലാന്‍ഡ് ക്രൂയിസര്, റേഞ്ച് റോവർ, ബെന്‍സ്, ഡോഡ്ജ് ഫെരാരി തുടങ്ങിയ വാഹനങ്ങളാണ് മുറ്റത്ത് പാർക്ക് ചെയ്തിരുന്നത്.\nഇതില് പലതും എൻജിൻ നിലച്ച അവസ്ഥയിലാണെന്നായിരുന്നു മോന്‍സന് നല്‍കിയ മൊഴി.\nവാഹനങ്ങള് എവിടെനിന്ന് ഇയാള് കൊണ്ടുവന്നുവെന്നതിനെക്കുറിച്ചും മോട്ടോര് വാഹന വകുപ്പ് ഊര്‍ജിതമായ അന്വേഷണം ആരംഭിച്ചിട്ടുണ്ട്.\nപല വാഹനങ്ങളുടെയും താക്കോല് വീട്ടില് ഇല്ല. അതിനാല്‍തന്നെ അതു തുറന്നു പരിശോധിക്കാന് ഉദ്യോഗസ്ഥര്‍ക്കു സാധിച്ചിട്ടില്ല.\nപരാതിക്കാരായ അനൂബിനും യാക്കോബിനും വാഹനങ്ങള് നല്‍കിയെന്ന മോന്‍സന്‍റെ മൊഴിയുടെ അടിസ്ഥാനത്തില് മോട്ടോര് വാഹനവകുപ്പ് അതേക്കുറിച്ചും അന്വേഷിക്കുന്നുണ്ട്.\nലക്ഷങ്ങള് വാങ്ങുന്നവര്‍ക്കായി ഈട് നല്‍കിയിരുന്നത് ഈ കാറുകളാണെന്നും സംശയമുണ്ട്.\nഇവയ്ക്ക് ഇന്‍ഷ്വറന്‍സുമില്ല. ആഡംബര വാഹനങ്ങളെല്ലാം പഴഞ്ചനാണ്. ഡോഡ്ജ് ഗ്രാന്‍ഡ് എന്ന വാഹനം മാത്രമാണ് മോന്‍സണിന്‍റെ പേരിലുള്ളത്.\nഇതിന്‍റെ രജിസ്‌ട്രേഷന് കാലാവധി അവസാനിച്ചതാണ്. ബാക്കിയുള്ള ആഡംബര വാഹനങ്ങളുടെ ഉടമയുടെ വിവരങ്ങള് ലഭ്യമായിട്ടില്ല.\nവ്യാജ നമ്പര് പ്ലേറ്റ് ആണോ കേരളത്തില് ഉപയോഗിച്ചിരുന്നതെന്നും മോട്ടോര് വാഹന വകുപ്പ് അന്വേഷിക്കുന്നുണ്ട്.\nഹരിയാന രജിസ്‌ട്രേഷനിലുള്ള പോഷേ യഥാര്‍ഥ പോഷേ അല്ലെന്നാണ് കണ്ടെത്തല്. മിത്‌സുബിഷി സെഡിയ കാര് രൂപമാറ്റം വരുത്തി പോഷേ ലോഗോ പതിപ്പിച്ചിറക്കിയതാണെന്നും സംശയിക്കുന്നു.


വാഹന നിയമ ലംഘനങ്ങളും പിഴകളും. — വികാസ്പീഡിയ\nഹോം പേജ് / ഇ-ഭരണം / നീതി ന്യായ സേവനങ്ങൾ / വാഹന നിയമ ലംഘനങ്ങളും പിഴകളും.\nവാഹനമോടിക്കുമ്പോൾ ശ്രദ്ധിക്കുക, ഇവ മാത്രമല്ല, ഇന്ത്യൻ പീനൽ കോഡിലെ ചില വകുപ്പുകളും, പോലീസ് ആക്ടിലെ ചില വകുപ്പുകളും ചേർത്ത് പതിനായിരം രൂപ വരെ പിഴ ഈടാക്കാവുന്ന വിധത്തിൽ ചില വകുപ്പുകൾ കൂട്ടിച്ചേർക്കുവാൻ പോലീസിനു അധികാരമുണ്ട് എന്നതു മറക്കാതിരിക്കുക!\nമോട്ടോര് വെഹിക്കിള്‍സ് ആക്ട് 1988 ഉം സെന്‍ട്രല് മോട്ടോര് വെഹിക്കിള് റൂള്‍സ് 1989 ഉം പ്രകാരമുള്ള കുറ്റങ്ങളും അവയ്ക്കുള്ള പിഴയും താഴെ പറയുന്നു.\nവാഹനത്തില് ആവശ്യമായ രേഖകള് സൂക്ഷിച്ചില്ലെങ്കില് – 100 രൂപ.\nരജിസ്ട്രേഷന് ഇല്ലെങ്കില് – 2,000- 5,000 രൂപ.\nഇന്‍ഷുറന്‍സ് ഇല്ലെങ്കില് – 1,000 രൂപ.\nപുക പരിശോധിച്ചതിന്റെ സര്‍ട്ടിഫിക്കറ്റ് ഇല്ലെങ്കില് – 1,000 രൂപ. വാഹനത്തിന്റെ രജിസ്ട്രേഷന് തീയതി മുതല് ഒരു വര്‍ഷത്തേക്ക് പുകമലിനീകരണ നിയന്ത്രണ സര്‍ട്ടിഫേക്കറ്റ് ആവശ്യമില്ല. അതിനു ശേഷം അംഗീകൃത പുകപരിശോധനകേന്ദ്രത്തില് വാഹനം പരിശോധിപ്പിച്ച് ഈ സര്‍ട്ടിഫിക്കേറ്റ് നേടേണ്ടതാണ്. പുക പരിശോധന സര്‍ട്ടിഫിക്കറ്റിനു കാലാവധി ആറു മാസമാണ്.\nടെംപററി രജിസ്ട്രേഷന് കാലാവധി കഴിഞ്ഞ വാഹനം ഉപയോഗിച്ചാല് – 2000 – 5000 രൂപ.\nനിയമസാധുതയുള്ള ഡ്രൈവിങ് ലൈസന്‍സ് കൂടാതെ വണ്ടി ഓടിച്ചാല് – 500 രൂപ.\nഡ്രൈവിങ് ലൈസന്‍സ് ഇല്ലാത്തയാള്‍ക്ക് വാഹനം ഉപയോഗിക്കാന് കൊടുത്താല് – 1,000 രൂപ.\nപ്രായപൂര്‍ത്തി ആകാത്തവര് വണ്ടി ഓടിച്ചാല് – 500 രൂപ.\nഅമിതവേഗത്തിലുള്ള ഡ്രൈവിങ് – 300 രൂപ , ടാക്സി/ചരക്ക് വാഹനങ്ങള്‍ക്ക് 400 രൂപ.\nമദ്യമോ മയക്കുമരുന്നോ ഉപയോഗിച്ചശേഷം വണ്ടി ഓടിച്ചാല് – 2,000 + ഡ്രൈവിങ് ലൈസന്‍സ് സസ്പെന്‍ഷന്\nമാനസികമായോ ശാരീരികമായോ തകരാറുള്ളവര് വാഹനം ഓടിച്ചാല് – 200 രൂപ.\nപൊലീസ് സിഗ്നല് തെറ്റിച്ച് വണ്ടി ഓടിച്ചാല് – 100 രൂപ.\nട്രാഫിക് സിഗ്നല് തെറ്റിച്ചാല് -– 100 രൂപ.\nസിഗ്നല് നല്‍കാതിരുന്നാല് - – 100 രൂപ.\nഅമിതവേഗമെടുക്കാന് പ്രേരിപ്പിച്ചാല് – 300 രൂപ.\nഅപകടകരമായി മറ്റൊരു വാഹനത്തെ മറികടന്നാല് – 100 രൂപ.\nമറ്റ് വാഹനങ്ങള്‍ക്ക് സൈഡ് കൊടുക്കാതിരുന്നാല് – 100 രൂപ.\nഇടതുവശത്തുകൂടിയുള്ള ഓവര്‍ടേക്കിങ് – 100 രൂപ.\nഫുട്പാത്തിലൂടെ വാഹനം ഓടിച്ചാല് – 100 രൂപ.\nസീബ്രാ ക്രോസിനു മുകളില് വണ്ടി നിര്‍ത്തുകയോ സ്റ്റോപ് സിഗ്നല് അവഗണിക്കുകയോ ചെയ്താല് – 100 രൂപ.\nറോഡിലെ മഞ്ഞവര മറികടന്ന് വണ്ടി ഓടിച്ചാല് – 100 രൂപ.\nഅനാവശ്യമായി ഹെഡ്‍ലൈറ്റ് ഹൈ ബീമില് ഇട്ടാല് – 100 രൂപ.\nഅനാവശ്യമായി ഹോണ് മുഴക്കിയാല് – 100 രൂപ.\nനിയമപ്രകാരമുള്ള ദിശതെറ്റിച്ച് വാഹനം ഓടിച്ചാല് – 500 രൂപ.\nറോഡിനു മധ്യത്തിലൂടെ വണ്ടി ഓടിച്ചാല് – 100 രൂപ.\nവണ്‍വേ തെറ്റിച്ചാല് – 100 രൂപ.\nഅശ്രദ്ധമായി റിവേഴ്സ് എടുത്താല് – 100 രൂപ.\nഒരു വശത്തേയ്ക്ക് തിരിയുമ്പോള് വേണ്ടവിധമുള്ള സൂചന നല്‍കിയില്ലെങ്കില് – 100 രൂപ.\nജംങ്ഷനുകളില് വേഗം കുറച്ചില്ലെങ്കില് – 100 രൂപ.\nയൂണിഫോമിലുള്ള ട്രാഫിക് പൊലീസിനോട് അനുസരണക്കേട് കാണിച്ചാല് – 100 രൂപ.\nനിയമാനുസൃതമായ നമ്പര് പ്ലേറ്റ് ഇല്ലെങ്കില് – 100 രൂപ.\nവൈപ്പര് ഇല്ലെങ്കില് – 100 രൂപ.\nബാഹ്യ റിയര്‍വ്യൂമിറര് ഇല്ലെങ്കില് – 100 രൂപ.\nഹോണ് ഇല്ലെങ്കില് – 100 രൂപ.\nസ്റ്റെപ്പിനി ടയര് ഇല്ലെങ്കില് – 100 രൂപ.\nബ്രേക്ക് ലൈറ്റും ഇന്‍ഡിക്കേറ്ററുകളും പ്രവര്‍ത്തിക്കുന്നില്ലെങ്കില് – 100 രൂപ.\nഹെഡ്‍ലൈറ്റ് കേടാണെങ്കില് – 100 രൂപ.\nറിഫ്ലക്ടര് ഇല്ലെങ്കില് – 100 രൂപ.\nഒലീവ് ഗ്രീന് , നേവി ബ്ലൂ നിറമുള്ള പെയിന്റ് വാഹനത്തിന് ഉപയോഗിച്ചാല് – 100 രൂപ.\nകാതടപ്പിക്കുന്ന ശബ്ദം പുറപ്പെടുവിക്കുന്ന ഹോണ് ഉപയോഗിച്ചാല് – 1000 രൂപ\nസൈലന്‍സര് ഇല്ലെങ്കില് – 100 രൂപ.\nആര്‍ടിഒയുടെ അനുമതി കൂടാതെ വാഹനത്തില് മാറ്റം വരുത്തിയാല് – 500 രൂപ.\nവാഹനം അമിതമായി പുക തള്ളിയാല് – 1,000 രൂപ.\nഇരുചക്രവാഹനത്തിന്റെ പിന്നില് ഒന്നിലേറെ പേരെ കയറ്റിയാല് – 100 രൂപ.\nഹെല്‍മെറ്റില്ലാതെ ഇരുചക്രവാഹനം ഓടിച്ചാല് – 100 രൂപ.\nചരക്കുവാഹനത്തില് അമിതഭാരം കയറ്റിയാല് – 2,000 രൂപ+ അധികമായുളള ഓരോ ടണ്ണിനും 1000 രൂപ.\nടാക്സി , ചരക്ക് വാഹനങ്ങള്‍ക്ക് ഫിറ്റ്നെസ് സര്‍ട്ടിഫിക്കറ്റ് ഇല്ലെങ്കില് –3,000 - 5,000 രൂപ.\nഅബ്രഹാം ടി.ജെ.വയനാട് Dec 25, 2019 03:08 PM\nഒരു വാഹനം രേഖകൾ സഹിതം കൈമാറ്റം ചെയ്തിട്ട് - ഉടമസ്ഥാവകാശം മാറ്റിയില്ലെങ്കിൽ - അതു മാറ്റി കിട്ടാൻ വില്പന കാരന് നിയമപരമായി എന്താണു ചെചെയ്യാൻ പറ്റുക\nSarath Nov 28, 2019 09:53 PM\nRC ഓണർക്ക് മാത്രമേ ആ വാഹനം ഓടിക്കാൻ നിയമം ഉള്ളോ ?\nമുഹമ്മദ് ജംഷീർ Nov 07, 2019 04:01 PM\nപ്രൈവറ്റ് കാറിൽ ആർക്കൊക്കെ യാത്ര ചെയ്യാം\nRatheesh Sep 20, 2019 06:59 AM\nഎന്താണ് ലെബ് ടാക്സ്\nShamsudheen k.m Sep 06, 2019 01:34 PM\n2015 ടാക്സി കാർ പ്രൈവറ്റാക്കാൻ എന്തൊക്കെ വേണം. ടാക്സ് ഗഡുക്കളാക്കുമോ\nഅവസാന ഭേദഗതി വരുത്തിയത് : Feb 28, 2020


ഉപ്പ് അമിതമായാല് - RashtraDeepika\nSunday November 6, 2016 Support\nനാം ദിവസവും അകത്താക്കുന്ന ഉപ്പിന്റെ അളവ് ഏറെ കൂടുതലാണ്. 15 മുതല് 20 ഗ്രാം വരെ ഉപ്പാണ് ദിവസവും നമ്മളില് പലരുടെയും ശരീരത്തിലെത്തുന്നത്. ബേക്കറി വിഭവങ്ങള്, അച്ചാറുകള്, വറുത്ത വിഭവങ്ങള് എന്നിവ പതിവായും അമിതമായും കഴിക്കുന്നതിലൂടെയാണ് ഉപ്പ് ഉയര്‍ന്ന അളവില് ശരീരത്തിലെത്തുന്നത്. പ്രോസസ് ഫുഡ്‌സില്(സംസ്കരിച്ചു പായ്ക്ക് ചെയ്ത) ഉപ്പ് ധാരാളമായി അടങ്ങിയിരിക്കുന്നു. ചിപ്‌സ്, പപ്പടം എന്നിവയില് നിന്നെല്ലാം ധാരാളം ഉപ്പ് ശരീരത്തിനു കിട്ടുന്നുണ്ട്. മിക്കപ്പോഴും കറികളിലും ഉപ്പിന്റെ തോതു കൂടുതലായിരിക്കും.\nഒരു വയസുള്ള കുട്ടിക്ക് ദിവസം ഒരു ഗ്രാം\nലോകാരോഗ്യസംഘടന പറയുന്നതു പ്രകാരം ഒരു ടീ സ്പൂണ് ഉപ്പുമാത്രമാണ് ഒരാള്‍ക്കു ദിവസം ആവശ്യമുള്ളത്. അതായത് അഞ്ച് ഗ്രാം. ഒരു സ്പൂണ് ഉപ്പില് നിന്ന് 2.3 ഗ്രാം സോഡിയം ശരീരത്തിനു ലഭ്യമാകും. ഒരു വയസുള്ള കുട്ടിക്ക് ദിവസം ഒരു ഗ്രാം ഉപ്പു മതി. 2–3 വയസാകുമ്പോള് രണ്ടു ഗ്രാം ഉപ്പ്. 6–7 വയസാകുമ്പോള് മൂന്നു ഗ്രാം ഉപ്പ്. കൗമാരപ്രായം മുതല് അഞ്ചുഗ്രാം ഉപ്പ്. നന്നായി അദ്ധ്വാനിച്ചു വിയര്‍ക്കുന്നവര്‍ക്കുപോലും ദിവസവും ആറു ഗ്രാമില് താഴെ ഉപ്പു മതി.അത്‌ലറ്റുകള്, കായികതാരങ്ങള് എന്നിവര്‍ക്ക് ഉപ്പ് കുറച്ചുകൂടി ആകാം; അവര് ധാരാളം വിയര്‍ക്കുന്നവരാണ്.\nബിപി കൂടും, കാല്‍സ്യം നഷ്ടമാകും\nരക്തസമ്മര്‍ദവും ഉപ്പുമായി ഏറെ ബന്ധമുണ്ട്. ഉപ്പ് കഴിച്ചാല് രക്തസമ്മര്‍ദം പെട്ടെന്നു കൂടും. ഉപ്പ് കൂടുതല് കഴിച്ചാല് ശരീരത്തില് നിന്ന് കാല്‍സ്യം കൂടുതല് അളവില് നഷ്ടമാകും.\nസര്‍വേകള് പ്രകാരം സ്‌ട്രോക്ക് ഇപ്പോള് സ്ത്രീകളിലാണ് പുരുഷന്മാരേക്കാള് കൂടുതലായി കാണുന്നത്. സ്ട്രസ്, നിയന്ത്രിതമല്ലാത്ത രക്തസമ്മര്‍ദം, അമിതവണ്ണം, മരുന്നുകള് കൃത്യസമയത്തു കഴിക്കാത്ത അവസ്ഥ… ഇതെല്ലാം അടുത്തകാലത്തായി സ്ത്രീകളില് സ്‌ട്രോക്‌സാധ്യത വര്‍ധിപ്പിച്ചിരിക്കുന്നു. ഉപ്പ് അധികമായാല് ബിപി കൂടും. ബിപിയും സ്‌ട്രോക്കും തമ്മില് ബന്ധമുണ്ട്. അതിനാല് എല്ലാവരും ഉപ്പ് മിതമായി മാത്രം ഉപയോഗിക്കുന്നതാണ് ആരോഗ്യകരം.\nസോഡിയം വേണം, പക്ഷേ…\nസോഡിയം ശരീരത്തിന് അവശ്യം വേണ്ട ധാതുവാണ്. ഉപ്പിലൂടെയാണ് സോഡിയം മുഖ്യമായും ശരീരത്തിലെത്തുന്നത്. എല്ലാ ഭക്ഷ്യവസ്തുക്കളിലും സോഡിയമുണ്ട്. പലപ്പോഴും നാം കഴിക്കുന്ന പല മരുന്നുകളിലും സോഡിയമുണ്ട്. അജിനോമോട്ടോ, സോയാസോസ്, ടൊമാറ്റോ സോസ് എന്നിവയിലൊക്കെ സോഡിയം അടങ്ങിയിട്ടുണ്ട്. കാന്‍ഡ്ഫുഡ്, പ്രോസസ് ഫുഡ്, പായ്ക്ക്ഡ് ഫുഡ് എന്നിവയിലൊക്കെ സോഡിയം ധാരാളം. ഇതിലൂടെയെല്ലം ശരീരത്തില് ധാരാളം സോഡിയം എത്തുന്നുണ്ട്. സോയാസോസില് ഉപ്പ് ധാരാളമുണ്ട്. അതിനും പുറമേയാണ് കറികളില് അമിതമായി ചേര്‍ക്കുന്ന ഉപ്പിലൂടെ എത്തുന്ന സോഡിയത്തിന്റെ തോത്.\nബിപി കൂട്ടുന്ന സോഡിയം\nശരീരത്തിലെത്തുന്ന സോഡിയത്തിന്റെ തോത് ബാലന്‍സ് ചെയ്യുന്നതു പൊട്ടാസ്യമാണ്. പൊട്ടാസ്യം കിട്ടുന്നതു പച്ചക്കറികളില് നിന്നും പഴവര്‍ഗങ്ങളില് നിന്നുമാണ്. മിക്ക പച്ചക്കറികളിലും സോഡിയവും പൊട്ടാസ്യവും അടങ്ങിയിട്ടുണ്ട്. പച്ചക്കറികള് ഒഴിവാക്കി പ്രോസസ് ഫുഡ്‌സ് ശീലമാക്കുന്നവരാണ് നമ്മളില് പലരും. പച്ചക്കറികള് ധാരാളം കഴിക്കാത്തവര് ഉപ്പ് കൂടുതലായി കഴിക്കുമ്പോല് ശരീരത്തില് സോഡിയത്തിന്റെ അളവു ക്രമാതീതമായി കൂടുന്നു. സോഡിയം ശരീരത്തില് വെള്ളം പിടിച്ചുനിര്‍ത്തും. അതായത് രക്തത്തിലെ വെള്ളത്തിന്റെ അളവു കൂടും. രക്തത്തിന്റെ വ്യാപ്തം കൂടും. അപ്പോള് രക്ത\n* ഉപ്പ് തുറന്നുവയ്ക്കരുത്. അയഡിന് ചേര്‍ത്ത ഉപ്പ് വായു കടക്കാത്ത വിധം സൂക്ഷിച്ചില്ലെങ്കില് അയഡിന് ബാഷ്പീകരിച്ചു നഷ്ടപ്പെടും. ഉപ്പ് കുപ്പിയിലോ മറ്റോ പകര്‍ന്നശേഷം നന്നായി അടച്ചു സൂക്ഷിക്കുക.\n* ഉപ്പ് അടുപ്പിനടുത്തു വയ്ക്കരുത്. ചൂടു തട്ടിയാലും അയഡിന് നഷ്ടപ്പെടും.\n* അയഡൈസ്ഡ് ഉപ്പിലെ അയഡിന് നഷ്ടപ്പെടാതിരിക്കാനാണ് ഉപ്പില് വെള്ളം ചേര്‍ത്തു സൂക്ഷിക്കരുത് എന്നു പറയാറുള്ളത്.\n* ഉപ്പ് അളന്നു മാത്രം ഉപയോഗിക്കുക. ഉദ്ദേശക്കണക്കില് ഇട്ടാല് അളവില് കൂടാനുള്ള സാധ്യതയേറും.\nവിവരങ്ങള്: ഡോ. അനിതമോഹന്\nക്ലിനിക്കല് ന്യുട്രീഷനിസ്റ്റ് * ഡയറ്റ് കണ്‍സള്‍ട്ടന്റ്.\nകണ്ണിനു കുളിര്‍മ പകര്‍ന്ന് കീഴാര്‍കുത്ത്\nതെങ്ങിനു ഇടവിളയായി ചെത്തിക്കൊടുവേലി\nതൈറോയ്ഡ് ഗ്രന്ഥിയുടെ അമിത പ്രവർത്തനം തൈറോയ്ഡ് ഹോർമോണിന്‍റെ അളവ് കൂട്ടും. തൈറോയ്ഡ് ഗ്രന്ഥിയുടെ അമിത പ്രവർത്തനം മൂലം അമിത വിയർപ്പ്, മുടികൊഴിച്ചിൽ,...\nവളർച്ചയെയും ശാരീരിക പ്രവർത്തനങ്ങളെയും നിയന്ത്രിക്കുന്ന അതിപ്രധാന ഹോർമോണുകൾ തൈറോയ്ഡ് ഗ്രന്ഥിയിലാണ് ഉത്പാദിപ്പിക്കുന്നത്. തൈറോയ്ഡ് ഹോർമോണിന്‍റെ അളവിലെ ചെറിയ ഏറ്റക്കുറച്ചിലുകൾ പോലും ശരീരത്തിൽ...\nപല്ലുവേദന ഒരു തവണ അനുഭവിച്ചിട്ടുള്ളർ അതു മറക്കില്ല. വേദന ഉണ്ടായാൽ ചികിത്സ എടുക്കാൻ സാധിക്കാത്ത സാഹചര്യങ്ങൾ ആണെങ്കിൽ അനുഭവിക്കുക തന്നെ; അല്ലാതെ...


kerala police against telegram application: ഭീകര പ്രവർത്തനവും കുട്ടികളുടെ അശ്ലീല വീഡിയോ കൈമാറ്റവും; ടെലഗ്രാമിനെതിരെ പോലീസ് - kerala police against telegram application alleges application promotes terrorism | Samayam Malayalam\nkerala police against telegram application alleges application promotes terrorism\nഭീകര പ്രവർത്തനവും കുട്ടികളുടെ അശ്ലീല വീഡിയോ കൈമാറ്റവും; ടെലഗ്രാമിനെതിരെ പോലീസ്\nSamayam Malayalam | Updated: 25 Nov 2019, 06:32:00 PM\nആപ്പിലെ അംഗങ്ങളുടെ വിവരങ്ങൾ ലഭ്യമാകുന്നില്ലെന്നാണ് പോലീസ് ഹൈക്കോടതിയെ അറിയിച്ചത്. ആപ്പിൻ്റെ പ്രവർത്തനം നിയന്ത്രിക്കുന്നതിനായി ശക്തമായ ഇടപെടൽ ആവശ്യമാണെന്നുമാണ് പോലീസിൻ്റെ ആവശ്യം.\nടെലഗ്രാം ആപ്പിനെതിരെ പോലീസ് ഹൈക്കോടതിയിൽ\nടെലഗ്രാം ആപ്പിൻ്റെ പ്രവർത്തനങ്ങൾ നിയന്ത്രിക്കണമെന്ന് ആവശ്യപ്പെട്ട് പോലീസ്.\nഹൈക്കോടതിയിലാണ് പോലീസ് നിലപാട് വ്യക്തമാക്കിയത്.\nടെലഗ്രാമിലൂടെ കൈമാറുന്ന സന്ദേശങ്ങൾക്ക് രഹസ്യ സ്വഭാവമെന്ന് പോലീസ്.\nകൊച്ചി: സുരക്ഷാ കാരണങ്ങളാൽ ടെലഗ്രാം മൊബൈൽ ആപ്പിൻ്റെ പ്രവർത്തനങ്ങൾ നിയന്ത്രിക്കാൻ ഇടപെടലുകൾ നടത്തണമെന്ന് പോലീസ് ഹൈക്കോടതിയിൽ. ആപ്പിൽ നുഴഞ്ഞുകയറ്റം ശ്രദ്ധയിൽ പെട്ടിട്ടുണ്ട്. രഹസ്യ സ്വഭാവം സൂക്ഷിക്കുന്നതിനൊപ്പം കുട്ടികളുടെ അശ്ലീല ദൃശ്യങ്ങളും ആപ്പിലൂടെ കൈമാറ്റം ചെയ്യപ്പെടുന്നുണ്ടെന്ന് പോലീസ് കോടതിയിൽ വ്യക്തമാക്കി.\nആപ്പിലെ അംഗങ്ങളുടെ വിവരങ്ങൾ ലഭ്യമാകുന്നില്ല. ഉപയോക്താവിൻ്റെ പേരുമാത്രമാണ് ലഭിക്കുക. നിയമവിരുദ്ധ പ്രവർത്തനങ്ങൾക്കാണ് ആപ്പ് കൂടുതലായി ഉപയോഗിക്കുന്നത്. അശ്ലീല വീഡിയോകൾ പങ്കുവെക്കുന്നതിനൊപ്പം ലഹരി വസ്‌തുക്കളുടെ ഇടപാടുകളും ടെലഗ്രാം ആപ്പിൽ നടക്കുന്നുണ്ടെന്നും പോലീസ് പറഞ്ഞു.\nതീവ്രസ്വഭാവമുള്ള സംഘടനകളും കൂട്ടായ്‌മകളും വിവരങ്ങൾ പങ്കുവെക്കാൻ ടെലഗ്രാം വ്യാപകമായി ഉപയോഗിക്കുന്നുണ്ട്. അന്വേഷണം നടത്തിയെങ്കിലും ഇവരുടെ പേരുവിവരങ്ങൾ കൈമാറാൻ സർവീസ് പ്രൊവൈഡർമാർ തയ്യാറാകുന്നില്ല. സംസ്ഥാന പോലീസ് ഡിപ്പാർട്ടുമെൻ്റല്ല ആപ്പിന് അനുമതി നൽകിയതെന്നും പോലീസ് കോടതിയിൽ വ്യക്തമാക്കി.\nരാജ്യത്തെ നിയമങ്ങൾ പാലിച്ച് അതിനുള്ളിൽ നിന്ന് പ്രവർത്തിക്കേണ്ടത് ടെലഗ്രാമിന് ബാധകമാണ്. ഇക്കാര്യത്തിൽ കോടതിയുടെ ഭാഗത്ത് നിന്നും ശക്തമായ ഇടപെടലുകൾ ആവശ്യമാണെന്നും കോഴിക്കോട് സ്വദേശിയുടെ പൊതു താൽപര്യ ഹർജിയിൽ ലഭിച്ച നോട്ടീസിന് നൽകിയ മറുപടി സത്യവാങ്‌മൂലത്തിൽ പോലീസ് വ്യക്തമാക്കി.\nഅരവണയിൽ ചത്ത പല്ലിയെന്ന ആരോപണം; ക്രമസമാധാന വിഭാഗം എഡിജിപി അന്വേഷിക്കും ആര്‍ട്ടിക്കിള് ഷോ\nഹൈക്കോടതി പോലീസ് ടെലഗ്രാം telegram application promotes terrorism mobile application kerala police against telegram application Kerala police High Court\nWeb Title : kerala police against telegram application alleges application promotes terrorism\nIndiaഡൽഹി കലാപം: ഫേസ്‌ബുക്ക് ഇന്ത്യ മേധാവിക്കെതിരെ ഒക്ടോബർ 15വരെ നിയമനടപടികൾ പാടില്ലെന്ന് സുപ്രീംകോടതി\nIndiaമോദിയ്ക്ക് കീഴിൽ ഇന്ത്യയുടെ മതേതര സ്വഭാവം സംശയത്തിൽ; സ്വാധീനമുള്ള വ്യക്തികളുടെ പട്ടികയില് ടൈം\nColumnജിഎസ്ടി; നികുതി വെട്ടിപ്പിൻെറ കാണാപ്പുറങ്ങൾ\nPathanamthittaകളിമണ്ണ് കിട്ടാനില്ല, നിർമിച്ച പാത്രങ്ങൾ വിറ്റു പോകുന്നുമില്ല; കളിമൺപാത്രനിർമാണ മേഖല നേരിടുന്നത് കടുത്ത പ്രതിസന്ധി


തന്നെ വധിക്കാന് ക്വട്ടേഷന് നല്‍കി; വധഭീഷണിയുണ്ടെന്ന് വെളിപ്പെടുത്തി കെഎം ഷാജി – Chandrika Daily\nBy Test User Monday October 19, 2020 13:54 pm\nബോംബെ ബന്ധമുള്ള പാപ്പിനിശേരിക്കാരന് ആണ് ക്വട്ടേഷന് നല്‍കിയതെന്നാണ് അറിയുന്നത്.\nകണ്ണൂര്: തനിക്ക് വധഭീഷണിയുണ്ടെന്ന് വെളിപ്പെടുത്തി മുസ്‌ലിംലീഗ് നേതാവ് കെ.എം ഷാജി എംഎല്‍എ. വധശ്രമ ഗൂഢാലോചന വിവരം കിട്ടിയതായി കെ. എം ഷാജി അറിയിച്ചു. ഇക്കാര്യം ചൂണ്ടിക്കാട്ടി കെ.എം ഷാജി പൊലീസില് പരാതി നല്‍കി.\nനിലപാടുകളുടെ പേരിലാണ് ഭീഷണിയെന്ന് ഷാജി പറഞ്ഞു. കണ്ണൂരിലെ പാപ്പിനിശേരി ഗ്രാമത്തില് നിന്നാണ് ഗൂഢാലോചന. ഓഡിയോ ക്ലിപ്പില് വധ ഗൂഢാലോചന വ്യക്തമായിട്ടുണ്ട്. സംസാരിക്കുന്ന ആളുകള്‍ക്ക് രാഷ്ട്രീയ ബന്ധമുണ്ട്. ടി. പി ചന്ദ്രശേഖരന് വധക്കേസിലെ പ്രതികളെ ഒളിപ്പിച്ചവര്‍ക്ക് ഇതുമായി ബന്ധമുണ്ടെന്ന് കരുതുന്നു. ബോംബെ ബന്ധമുള്ള പാപ്പിനിശേരിക്കാരന് ആണ് ക്വട്ടേഷന് നല്‍കിയതെന്നാണ് അറിയുന്നത്. 25 ലക്ഷം രൂപയ്ക്ക് ബോംബെ അധോലോക സംഘത്തിന് ക്വട്ടേഷന് ഉറപ്പിച്ച ഓഡിയോ ക്ലിപ്പ് ഉടന് പുറത്തുവിടുമെന്ന് ഷാജി അറിയിച്ചു.\nവധഭീഷണിക്ക് പിന്നില് സിപിഐഎം ആണെന്ന് പറയുന്നില്ല. ഓഡിയോ അടക്കം മുഖ്യമന്ത്രിക്കും സ്പീക്കര്‍ക്കും ഡിജിപിക്കും പരാതി നല്‍കിയിട്ടുണ്ട്. പ്രതിപക്ഷ നേതാവിനെ നേരില് കണ്ടുവെന്നും കെ. എം ഷാജി പറഞ്ഞു.\nCategories: kerala, main stories, News Tags: km shaji, km shaji mla


ദേശീയപാത വികസനത്തിന് സ്ഥലം ഏറ്റെടുക്കാനുള്ള സർവ്വേക്കാണ് മലപ്പുറം ജില്ലയിൽ തിങ്കളാഴ്ച തുടക്കമായത്. കുറ്റിപ്പുറം പാലത്തിന്റെ സമീപത്ത് നിന്നാണ് സർവേ നടപടികൾ ആരംഭിച്ചത്. കുറ്റിപ്പുറം പാലം മുതൽ ജില്ലാ അതിർത്തിയായ ഇടിമൂഴിക്കൽ വരെയുള്ള ഭാഗങ്ങളിലാണ് സർവേ നടത്തുക. തിങ്കളാഴ്ച രാവിലെ ഒമ്പത് മണിക്കാണ് കുറ്റിപ്പുറത്തുനിന്ന് സർവേ ആരംഭിച്ചത്. അതിര് തിരിച്ച് കല്ലിടലും റോഡിന്റെ സെൻട്രൽ മാർക്കിംഗും ദേശീയപാത അധികൃതർ നിർവഹിച്ചു. മാർക്ക് ചെയ്ത ഭാഗങ്ങളിൽ ജില്ലാ റവന്യൂ അധികൃതർ കണക്കെടുപ്പു നടത്തി നഷ്ടപരിഹാരത്തുകയും നിശ്ചയിച്ചു.\nജില്ലയിൽ മൂന്നുതവണ വിജ്ഞാപനമിറക്കിയിട്ടും നടക്കാതെ പോയ സർവ്വേ ഇത്തവണ പ്രയാസങ്ങളില്ലാതെ പൂർത്തിയാക്കാനാണ് അധികൃതരുടെ നീക്കം. ജനങ്ങളെ വിശ്വാസത്തിൽ എടുക്കുന്നതിന്റെ ഭാഗമായി ശനിയാഴ്ച കലക്ടറുടെ നേതൃത്വത്തിൽ ജനപ്രതിനിധികളുടെ യോഗവും വിളിച്ചു ചേർത്തിരുന്നു. സർവേ നടപടികൾ തടയാനായി സി. ആര് നീലകണ്ഠന് ഉള്‍പ്പെടെയുള്ള സമരസമിതി പ്രവർത്തകർ കുറ്റിപ്പുറത്ത് എത്തിയിരുന്നു. സമരക്കാരെ തടയാനായി മലപ്പുറം ജില്ലയ്ക്കു പുറമേ തൃശ്ശൂർ, പാലക്കാട് ജില്ലകളിൽ നിന്നുമുള്ള പോലീസ് സംഘത്തെയും സർവ്വേ സ്ഥലത്തേക്ക് എത്തിച്ചിരുന്നു. സമരസമിതി പ്രവർത്തകർ കുറ്റിപ്പുറം നഗരത്തിൽ പ്രതിഷേധ പ്രകടനം നടത്തി. സർവ്വേ നടപടികൾ തടസ്സപ്പെടാതിരിക്കാനായി സമരക്കാരെ പോലീസ് തടഞ്ഞു.\nഅതേസമയം, സർവ്വേ നടപടികൾ പൂർത്തിയാക്കാൻ അനുവദിക്കില്ലെന്നും മുഖ്യമന്ത്രിയെയും ജനപ്രതിനിധികളെയും വഴി തടയുമെന്നും സമരസമിതി പ്രവർത്തകർ പറഞ്ഞു.